
NOTĂ 


„ Şi atunci, vei şti că EU SUNT Dumnezeu 
şi Tu şi cu Mine suntem Unul ” 

Viaţa Impersonală este o carte cu totul aparte, scrisă de un 
autor care a dorit să rămână necunoscut, prin aceasta sugerând că 
mesajul inspirat de Şinele său, este adresat în mod impersonal 
oricui este dispus să renunţe la iluzia personalităţii sale separate, 
pentru a se identifica cu EU SUNT, esenţa noastră comună. 

Mesajul este adresat cu autoritate dar şi cu multă iubire celor 
care îl aşteaptă pentru a primi astfel răspuns la întrebările pe care, 
într-un moment sau altul al vieţii lor, le-au adresat eului personal 
dar răspunsurile primite nu au fost în măsură să le clarifice 
îndoielile. Răspunsul la întrebări privind semnificaţia existenţei, 
conştiinţei, inteligenţei, voinţei, gândirii şi creaţiei, cuvântului, 
noţiunilor de bine şi rău, întrebări legate de modul în care poţi avea 
acces la cunoaştere, sau cheia cu care poţi deschide poarta ce te 
duce în interiorul fiinţei tale reale, încă necunoscute, îl va primi 
oricine este hotărât să îl caute. Şi acest mesaj îi poate arăta direcţia 
în care să-l caute, şi cui să se adreseze. 

S-au făcut o serie de speculaţii asupra numelui autorului, asupra 
ţării de origine, sau apartenenţei sale la o religie sau alta; nu s-a 
ajuns la un consens deoarece mesajul este atât de impersonal încât 
nu intră în contradicţie, ci dimpotrivă, este în deplină armonie cu 
esenţa exprimată de diferitele religii şi culte cunoscute. 

Traducerea acestei cărţi, urmând o ediţie franceză din 1928, a 
apărut pentru prima oară în limba română în anul 1994, la Editura 
Papirus, şi acea ediţie este epuizată. între timp, textul traducerii a 
fost comparat cu cel din alte ediţii franceze şi engleze, şi în acestă 
formă, revăzut, este acum accesibil cititorilor români. 

Fiecare dintre noi, putem cerceta, prin proprie experienţă, 
adevărul celor afirmate de Cel care ni se adresează, acum şi aici, în 
acest volum. 

2007 Traducătorul 

INTRODUCERE 


Pentru ca să poţi înţelege mai bine adevărurile vitale şi 
profunde conţinute în acest Mesaj, eu te îndemn, frate cititor, să te 
pregăteşti pentru această lectură, calm şi cu mintea deschisă. 
Linişteşte-ţi, deci, intelectul şi invită-ţi sufletul să-ţi predea 
învăţătura sa. Citeşte pe rând câte o singură sentinţă şi nu trece la 
următoarea decât atunci când Ceva dinăuntrul tău va fi răspuns 
adevărului enunţat şi te va face să înţelegi clar semnificaţia pe care 
acest adevăr o are pentru tine. 

Dar, mai înainte de toate, încearcă să-ţi dai seama că „Eul” care 
îţi vorbeşte în Mesaj este Spiritul interior, propriul tău suflet, Şinele 
tău Impersonal, ceea ce Tu eşti în realitate; acelaşi Sine care în 
momentele tale de linişte îţi arată greşelile, nenorocirile şi 
slăbiciunile tale, care te avertizează şi te ajută în mod constant să 
trăieşti conform idealului său, pe care El îl menţine fără încetare în 
faţa viziunii tale mentale. 

Tocmai unui spirit astfel recules i-a fost revelat acest Mesaj 
după luni pline de dorinţa arzătoare de a primi o îndrumare a 
spiritului şi de a găsi un prilej de a-L servi pe Tatăl iubitor, 
recunoscut mereu prezent şi totdeauna gata să-şi copleşească cu 
binefacerile sale pe acei copii ai Săi care îl iubesc suficient, pentru 
a-I acorda primul loc în inima şi în viaţa lor. 

Ajutorul şi îndrumarea astfel primite îţi sunt comunicate şi ţie 
pentru că această învăţătură înţeleaptă şi iubitoare este atât de puţin 
obişnuită, şi în întregime impersonală, astfel încât ea se adaptează, 
de asemenea, oricui este gata să o primească. 

Cea mai mare binefacere, pe care Mesajul o poate oferi, este 
aceea că dacă tu eşti deja pregătit, „Eul” care vorbeşte prin el, va 
continua să-ţi vorbească direct, în propria ta inimă, după ce vei fi 
pus cartea deoparte, şi aceasta o va face într-un mod atât de intim, 
atât de cordial şi de convingător, încât el îţi va clarifica toate 

îndoielile şi va fi pentru tine o sursă inepuizabilă de înţelepciune şi 
de Forţă, şi îţi va aduce Pace, Sănătate, Fericire şi Libertate, o 
abundenţă din tot ceea ce Inima ta doreşte. 

Această carte şi-a propus, aşadar, ca prin mesajul conţinut, să-ţi 
servească drept canal sau poartă deschisă, prin care să poţi intra în 
împărăţia Domnului tău. Spiritul înţelepciunii promise de Isus, a 
exprimării vii în tine a lui Christos, sau conştiinţa de Dumnezeu. 

1916 Editorul 


CAPITOLUL I 


EU SUNT 

1. Eu vorbesc pentru tine, cel care citeşti. 

2. Pentru tine, cel care ai căutat ici şi colo, timp de ani 
îndelungaţi, străduindu-te să afli în cărţi şi în învăţături, în filozofii 
şi în religii: Adevărul, Fericirea, Libertatea şi pe Dumnezeu, fără să 
ştii precis ceea ce cauţi. 

3. Pentru tine, al cărui suflet este obosit, descurajat şi aproape 
lipsit de orice speranţă. 

4. Pentru tine, care adesea ai perceput o licărire a acestui 
„Adevăr 11 , care dispărea din faţa ta asemenea unui miraj al 
deşertului, atunci când încercai să-l urmăreşti şi să-l atingi. 

5. Pentru tine, care ai crezut că l-ai găsit într-un mare învăţător, 
care poate că era recunoscut ca un conducător al vreunei 
Comunităţi, Fraternităţi sau Religii, şi care îţi părea a fi un 
„Maestru”, datorită doctrinei minunate pe care o preda şi faptelor 
pe care le săvârşea; dar tu a trebuit să-ţi dai seama mai târziu că 
acest „Maestru 11 nu era decât o personalitate umană ca şi a ta, cu 
defectele şi slăbiciunile sale, cu păcatele sale ascunse, cu toate că 
această personalitate a servit ca mijloc pentru răspândirea 
învăţăturilor minunate care îţi păreau a fi cel mai înalt „Adevăr 11 . 

6.Iată deci, suflet nevoiaş, că tu nu ştii cui să te adresezi. 

7. Pentru tine, Eu vin. 

8. Şi la fel. Eu vin pentru toţi cei care aţi început să simţiţi 
prezenţa acestui „Adevăr 11 în adâncul fiinţei voastre, şi să căutaţi 
confirmarea a ceea ce străduieşte de atât de mult timp să se 
exprime în mod viu în interiorul vostru. 

9. Da, pentru voi toţi care sunteţi înfometaţi de adevărata 
„Pâine a Vieţii“, EU SUNT cel care vine. 

10. Eşti tu pregătit să primeşti? 

11. Dacă aşa este, trezeşte-te şi linişteşte-te. Calmează-ţi mintea 
ta omenească şi supune-te punct cu punct Cuvântului Meu rostit 
aici. Altfel, tu te vei îndepărta încă o dată decepţionat, şi în loc de 
satisfacerea unei nevoi imperioase, sufletul tău va rămâne gol. 

12. EU! . 

13. Cine sunt Eu? 

14. Eu, care vorbesc cu o astfel de cunoaştere şi cu o astfel de 
autoritate? 

15. Ascultă! 

16. EU SUNT Tu, această parte din tine care ESTE şi ŞTIE. 

17. CARE ŞTIE TOTUL. 

18. Şi care ştie dintotdeauna şi care este dintotdeauna. 

19. Da, EU SUNT Tu, ŞINELE Tău, acea parte din tine care 
spune EU SUNT şi este EU SUNT; 

20. Această parte transcendentă şi cea mai intimă din tine, care 
se trezeşte în interiorul tău pe măsură ce tu citeşti, şi răspunde 
Cuvântului Meu, percepând Adevărul Său; cea care recunoaşte 
orice Adevăr şi respinge orice eroare, oriunde s-ar afla; Nu acea 
parte din tine hrănită cu eroare toţi aceşti ani. 

21. Căci EU SUNT adevăratul tău învăţător, singurul real, pe 
care îl vei cunoaşte vreodată, şi singurul MAESTRU. 

22. EU, ŞINELE tău Divin. 

23 . Eu, - EU SUNT din tine - îţi aduc acest Mesaj al Meu, 
Cuvântul Meu viu, aşa cum Eu ţi-am dat orice în viaţă, fie că era o 
carte sau un „Maestru”, sărăcia sau bogăţia, experienţe amare sau 
de iubire, pentru a-ţi^ arăta că Eu şi doar Eu, propriul şi adevăratul 
tău Sine, SUNT învăţătorul tău, unicul învăţător şi unicul 

Dumnezeu, cel care îţi dă şi ţi-a dat întotdeauna, nu numai Pâinea 
şi Vinul vieţii, ci toate lucrurile necesare subzistenţei şi dezvoltării 
tale fizice, mentale şi spirituale. 

24. Aşadar, tot ceea Ţie ce îţi atrage atenţia, atunci când citeşti, 
este Mesajul MEU, adresat dinăuntru, conştiinţei 1 tale omeneşti 
exterioare, şi nu este altceva decât confirmarea a ceea ce EU SUNT 
din tine a ştiut dintotdeauna în mod interior, dar care încă nu fusese 
comunicat conştiinţei tale exterioare în cuvinte clare şi precise. 

25. La fel, tot ceea ce ţi-a atras vreodată atenţia Ţie asupra 
vreunei exprimări exterioare, aceasta nu a fost decât confirmarea 
Cuvântului Meu deja comunicat înăuntrul tău, această exprimare 
exterioară constituind un canal sau mijloc ales de către Mine în 
acea ocazie, prin care Eu vroiam să îmbogăţesc şi să impresionez 
conştiinţa ta omenească şi personală 

26. Totuşi EU nu SUNT spiritul tău omenesc, nici fiul său, 
intelectul. 

27. Acestea nu sunt decât exprimarea existenţei tale, după cum 
tu eşti exprimarea Existenţei Mele', ele nu sunt altceva decât faze 
ale personalităţii tale omeneşti, după cum Tu eşti o fază a 
Impersonalităţii Mele Divine. 

28. Reflectează şi studiază cu atenţie aceste cuvinte. 

29. Ridică-te şi eliberează-te acum şi pentru totdeauna de sub 
dominaţia personalităţii tale, al cărei spirit şi intelect orgolioase 
sunt capabile doar să se glorifice pe ele însele. 

30. Căci de acum încolo, dacă tu vrei ca să pătrundă în 
conştiinţa ta interioară Cuvântul Meu, trebuie ca spiritul tău 
omenesc să fie servitorul Tău iar intelectul, sclavul Tău. 

31. EU SUNT cel care vine acum în faţa conştiinţei tale 
spirituale pe care Eu am trezit-o, pregătind-o anume pentru 
percepţia Cuvântului Meu. 


1 Cuvântul „conştiinţă” este aici folosit în sensul de condiţie lucidă a cunoaşterii. 

32. Deci, dacă tu eşti destul de puternic pentru a-1 suporta; 

33. Dacă tu poţi elimina toate fanteziile proprii, credinţele tale 
şi opiniile tale personale care nu sunt decât resturi adunate de prin 
depozitele de vechituri ale altora; 

34. Dacă tu eşti suficient de puternic pentru a te elibera de toate 
acestea; 

35. Atunci, Cuvântul Meu va fi pentru tine un izvor inepuizabil 
de Bucurie şi de Bunăstare. 

36. Dar să te aştepţi ca personalitatea ta să se îndoiască de 
Cuvântul Meu pe măsură ce vei citi. 

37. Căci ea ştie că propria sa viaţă este ameninţată, şi că ea nu 
va mai putea mult timp să trăiască şi să crească, sau să-ţi mai 
domine gândurile, sentimentele, viaţa ta zilnică, ca altă dată, dacă 
tu îţi deschizi inima pentru Cuvântul Meu şi îi permiţi să rămână 
acolo pentru totdeauna. 

38. Da, EtJ SUNT sunt cel care vine la tine acum 

39. Pentru a te face conştient de Prezenţa Mea. 

40. Căci Eu ţi-am pregătit de asemenea mintea ta omenească 
pentru ca ea să poată înţelege, până la un anumit punct. 
Semnificaţia Mea. 

41. Eu am fost întotdeauna cu tine; dar tu nu ai ştiut 

A 

42. In mod intenţionat. Eu te-am condus prin Deşertul cărţilor şi 
al învăţăturilor, al religiilor şi al filozofiilor, menţinând mereu în 
faţa privirii tale viziunea Pământului Făgăduinţei 

43. Hrănindu-te cu mana Deşertului, pentru ca tu să poţi să-ţi 

aminteşti, să apreciezi şi să doreşti cu ardoare P&inea Spiritului. 

« 

44. Eu te-am adus acum la râul Iordanului, care te separă de 
moştenirea ta Divină. 


45. Acum a sosit timpul pentru tine să Mă cunoşti în mod 
conştient; a sosit timpul pentru tine să te îndrepţi înspre Canaan, 
ţara Laptelui şi a Mierii. 

46. Eşti tu pregătit? 

47. Vrei să intri? 

48. Atunci urmează acest Cuvânt al Meu, care este Arca 
Acceptului Meu şi tu vei trece fără să-ţi uzi picioarele. 

CAPITOLUL II 


LINIŞTEŞTE-TE ŞI AFLĂ 


1. Acum, pentru a învăţa să Mă cunoşti, şi a li sigur că Eu, 
propriul tău Sine, Intim şi adevărat îţi spune aceste cuvinte, tu 
trebuie mai întâi să înveţi să te lini.)teşii, să-ţi calmezi mintea şi 
corpul omeneşti şi toate activităţile lor, în aşa fel încât să nu mai fi 
conştient de ele. 

2. Poate că tu nu eşti încă în stare să faci acest lucru 

3. Dar Eu îţi voi arăta cum să reuşeşti, dacă tu doreşti într- 
adevăr să Mă cunoşti şi dacă eşti dispus să încerci, prin încrederea 
ta în Mine şi supunerea la tot ceea ce de acum încolo lîu îţi voi 
ordona să faci. 

4. Ascultă! 

5. încearcă să-ţi imaginezi mental că „Eul“ care îţi vorbeşte 
aici în aceste pagini este Şinele tău cel mai profund şi Divin, care 
îţi îndeamnă şi îţi dirijează spiritul şi intelectul omeneşti, pe care tu 
poţi să-l consideri pentru moment ca fiind o personalitate separată 
de tine. Spiritul tău omenesc este constituit în aşa fel încât el nu 
poate accepta nimic care să nu fie conform cu ceea ce el a 
experimentat sau a învăţat până atunci şi pe care intelectul său nu îl 
consideră rezonabil. Astfel, adresându-te lui, foloseşti în mod 
precis termeni şi expresii care îi explică în modul cel mai clar 
intelectului tău adevărul pe care trebuie să-l înţeleagă mai înainte 
ca spiritul tău să se poată trezi la înţelegerea semnificaţiei tale. 

6. Adevărul este că acest „Eu“ eşti tu însuţi, Şinele tău Real. 
Până acum, spiritul tău omenesc a fost absorbit într-o oarecare 
măsură de sarcina de a-i oferi intelectului tău şi corpului tău tot 
felul de satisfacţii egoiste, astfel că el nu a avut niciodată timp să se 
apropie de Eul tău real, veritabilul tău Domn şi Maestru. în loc de 

aceasta, tu te-ai interesat până într-atât de plăcerile corpului şi ale 
intelectului tău, şi ai fost atât de afectat de suferinţele lor încât ai 
ajuns să crezi că Tu eşti intelectul tău şi corpul tău şi în consecinţă, 
tu M-ai uitat pe Mine, Şinele tău Divin. 

7. EU nu SUNT corpul tău, nici intelectul tău, şi acest Mesaj 
este dat pentru a te învăţa că Tu şi cu Mine Suntem Unul. Cuvintele 
pe care Eu le spun în aceste instrucţiuni au ca scop principal să te 
ajute să devii conştient de acest mare adevăr. 

8. Dar tu nu vei putea realiza acest adevăr decât dacă te vei 
elibera de conştiinţa ta relativ la acest corp şi la acest intelect cu 
care te identifici şi al cărui sclav ai fost atât de mult timp. Tu 
trebuie să-Mi simţi prezenţa în interiorul tău mai înainte de a ş/i că 
EU SUNT acolo. 

9. Acum, pentru ca tu să poţi ajunge să faci abstracţie totală de 
spiritul tău şi de gândurile sale, ca şi de corpul tău şi de senzaţiile 
sale, pentru ca tu să Mă poţi simţi în interior, este necesar să asculţi 
şi să urmezi cu asiduitate instrucţiunile Mele 

10. Aşează-te în linişte într-o poziţie de relaxare, şi când te vei 
simţi complet relaxat, lasă mintea ta să afle semnificaţia acestor 
cuvinte: 

11. „Fii liniştiţi - şi SĂ ŞTII - EU SUNT - Dumnezeu". 

12 Fără a gândi, lasă să pătrundă Porunca Mea Divină în 
sufletul tău. Lasă să intre în mod natural - fără nici un efoit sau 
intervenţie din partea ta, impresiile care îţi vin în minte, oricare ar 
fi ele. Remarcă cu atenţie însemnătatea lor, fiindcă din adâncul tău 
însuţi, Eu te instruiesc prin intermediul acestor impresii, atunci 
când ceva din semnificaţia lor vitală începe să apară în conştiinţa 
ta, repetă Cuvintele Mele, lent, în mod imperativ, către fiecare 
celulă a corpului tău, către fiecare facultate a minţii tale, cu toată 
puterea conştientă pe care o ai. 

13. „Fii liniştit] - şi SĂ ŞTII - EU SUNT - Dumnezeu". 

14. Spune-le exact aşa cum sunt scrise ele aici, încercând să 
realizezi că propriul tău Dumnezeu ordonă şi pretinde sinelui tău 
muritor o supunere implicită. 

15. Meditează asupra lor, caută, până când vei descoperi în ele 
o putere secretă. 

16. Aprofundează-le, ia-le cu tine, în activitatea ta, oricare ar fi 
ea. Fă-le factorul vital şi dominant al activităţii tale, în toate 
gândurile tale creatoare. 

17. Spune-le de mii de ori pe zi; 

18. Până când tu vei fi pătruns înţelesul Meu cel mai adânc; 

19. Până când fiecare celulă a corpului tău va tresări, 
răspunzând cu bucurie poruncii „Linişteşte-te“ şi supunându-se 
instantaneu; 

20. Şi până când orice gând rătăcitor hoinărind în jurul 
spiritului tău se va dizolva şi va dispărea. 

21. Atunci, pe măsură ce Cuvintele se vor transmite de-a lungul 
adâncimilor fiinţei tale, golite de eul tău personal; 

22. Atunci, în timp ce Soarele Cunoaşterii va începe să se ridice 
la orizontul conştiinţei tale; 

23. Atunci, te vei simţi umplut de un suflu vital straniu şi 
minunat care îţi va inunda tot corpul până va ajunge să se reverse 
prin extazul pe care ţi-1 va produce, şi atunci valuri după valuri, va 
ţâşni o Forţă irezistibilă şi vie care, născându-se în tine, te va înălţa 
până la a te ridica de la pământ; tu vei simţi atunci înăuntrul tău 
Gloria, Sfinţenia şi Măreţia Prezenţei Mele 

24. Şi atunci, atunci tu vei ŞTI, EU SUNT, Dumnezeu 

25. - Pe tine, - după ce Mă vei fi simţit aşa în interior, în astfel 
de momente, după ce tu vei fi gustat din Puterea Mea, ascultând 
înţelepciunea Mea şi cunoscând extazul Iubirii Mele care cuprinde 
totul, - nici un rău nu te va putea atinge, nici un duşman nu te va 
putea învinge. Pentru că atunci tu vei ŞTI că EU SUNT înăuntru , şi 

pe viitor oricând te vei întoarce la Mine să te ajut, având încredere 
deplină în Mine şi lăsându-Mă să-Mi manifest Voinţa. 

26. După ce Mă vei fi simţit aşa tine în astfel de momente, după 
ce tu vei fi gustat din Puterea Mea, ascultând înţelepciunea Mea şi 
cunoscând extazul Iubirii Mele care cuprinde totul, - nici un rău nu 
te va putea atinge, nici o întâmplare nu te putea slăbi, nici un 
duşman nu te va putea învinge. Căci atunci tu vei ŞTI că EU SUNT 
înăuntru, şi te vei întoarce oricând la Mine să te ajut, având 
încredere deplină în Mine şi lăsându-Mă să-M manifest Voinţa. 

27. Şi când te vei întoarce astfel la Mine, vei afla în Mine un 
refugiu infailibil şi gata să te ajute de fiecare dată când tu vei avea 
nevoie, căci EU te voi face să simţi Realizarea Prezenţei Mele şi a 
Puterii Mele în aşa fel încât pentru a reuşi indiferent ce îţi vei 
propune, îţi va fi suficient să te Linişteşti şi să Mă laşi pe Mine să 
fac ceea ce vrei să fie făcut, precum vindecarea bolilor tale sau ale 
altora, luminarea spiritului tău într-atât încât să poţi vedea cu ochii 
Mei Adevărul pe care îl cauţi, sau executarea perfectă a acelor 
lucrări care la ora actuală ţi se par imposibil de îndeplinit. 

28. Dar această cunoaştere, această Realizare, nu va veni 
imediat. 

29. Ea poate să nu vină decât după ani îndelungaţi şi totuşi ea 
poate sosi mâine. 

30. Aceasta nu depinde de nimeni altcineva decât de Tine. 

31. Nu de propria ta personalitate, cu dorinţele ei omeneşti şi cu 
înţelegerea sa individuală. 

32. Ci de EU SUNT din tine, - de Dumnezeu, dinăuntru. 

33. Cine este cel care face mugurele să se deschidă? 

34. Cine este cel care face ca puişorul să iasă din găoace? 

35. Cine hotărăşte ora şi ziua? 

36. Actul conştient şi natural al Inteligenţei interioare din ele 
este cel prin care Inteligenţa Mea, condusă de Voinţa Mea, 
fructifică Ideea Mea şi o exprimă prin floare şi prin puişor. 

37. Floarea şi puişorul decid ceva prin ei înşişi?' 

38. Nu, ei îşi subordonează şi îşi unesc voinţa lor cu a Mea şi 
îmi permit Mie şi înţelepciunii Mele să decid ora potrivită pentru 
acţiune şi numai după ce s-au supus impulsului Voinţei Mele 
pentru a face efortul necesar, ei pot intra în Noua Viaţă. 

39. Tu, cu personalitatea ta, poţi încerca de mii şi mii de ori să 
spargi prin tine însuţi cochilia conştiinţei tale omeneşti 

40. Dar, presupunând că ai reuşi, ai ajunge doar la distrugerea 
uşilor pe care Eu le-am plasat între lumea formelor tangibile şi 
regiunea viselor intangibile; şi uşa fiind deschisă, tu nu vei mai 
putea mult timp evita intrarea intruşilor în domeniul tău privat, fără 
multă dificultate, şi a suferinţelor. 

41. Totuşi, Eu permit, chiar şi aceasta, pentru că prin aceste 
suferinţe tu vei obţine forţa care îţi lipseşte, şi înţelepciunea 
necesară pentru a şti că atât timp cât nu vei abandona orice dorinţă 
de cunoaştere, de bunătate, şi chiar de unire cu Mine, in scopul de a 
obţine un avantaj personal , nu îţi vei putea desface petalele pentru 
a manifesta Frumuseţea perfectă a Naturii Mele Divine, nici să 
părăseşti cochilia personalităţii tale omeneşti pentru a intra în 
Lumina glorioasă a împărăţiei Mele Cereşti 

42 Iată de ce, Eu îţi dau aceste instrucţiuni acum, de la început, 
pentru ca să poţi învăţa cum să Mă recunoşti. 

43. Căci, acum chiar, Eu îţi promit că dacă vei persevera şi te 
vei strădui în mod sincer să înţelegi şi să te supui Instrucţiunilor 
Mele date aici, tu Mă vei cunoaşte în curând şi Eu te voi face să 
înţelegi tot ceea ce conţine cuvântul Meu, oriunde ar fi scris, - în 
cărţi sau în învăţături, în Natură, sau în aproapele tău. 

44. Dacă ceva din ceea este scris aici ţi se pare contradictoriu, 
caută semnificaţia Mea reală, mai înainte de a-1 respinge. 

45 Să nu treci nici măcar de un singur paragraf, sau de vreuna 
din cugetările enunţate aici. Tară a le fi perceput m mod clar pe 
fiecare dintre ele în semnificaţia lor reală. 

46 Dar toate căutările şi investigaţiile tale să fie făcute cu 
credinţă şi cu încredere în Mine, Şinele tău adevărat dinăuntru şi 
fără să te nelinişteşti cu privire la rezultate, căci toate sunt in paza 
Mea i Eut" Ivea griji de ele. îndoielile 5 i ne,i„i ş ti,e tale nu 
provin decât din personalitatea ta, şi dacă le permiţi să rămână, ele 
te vor conduce spre insucces şi descurajare. 

CAPITOLUL III 


EU, VIAŢA, DUMNEZEU 


1. Dacă ceea ce ai citit a găsit ecou înăuntrul tău şi dacă 
sufletul tău aspiră să cunoască mai mult, - înseamnă că tu eşti gata 
să primeşti ceea ce urmează. 

2. Dar, dacă te îndoieşti, sau dacă te revolţi împotriva 
presupusei autorităţi Divine, despre care este scris aici, alta decât 
aceea despre care îţi vorbeşte intelectul tău, spunându-ţi că toate 
acestea nu constituie decât o nouă încercare pentru a pune stăpânire 
pe spiritul tău prin sugestii viclene şi sofisme subtile; - atunci, tu 
nu vei obţine nici un folos din aceste cuvinte; deoarece semnificaţia 
lor va rămâne încă ascunsă conştiinţei tale muritoare şi Cuvântul 
Meu trebuie să îţi parvină prin alte mijloace de exprimare. 

3. Este bine şi dacă personalitatea ta, prin intelectul său, te 
îndeamnă să te îndoieşti şi să te revolţi împotriva unei autorităţi pe 
care tu nu o recunoşti ca fiind a Mea. Eu sunt, în realitate, cauza 
care determină personalitatea ta să se revolte astfel; căci prin simţul 
orgolios al individualităţii sale, personalitatea ta îmi este încă 
necesară, pentru ca Eu să dezvolt o minte şi un corp suficient de 
puternice pentru a Mă putea exprima perfect. Atât timp cât tu nu 
vei fi capabil să Mă cunoşti este deci natural ca personalitatea ta să 
se îndoiască şi să se revolte astfel. Imediat ce tu vei fi recunoscut 
Autoritatea Mea, distrugerea autorităţii personalităţii tale va începe. 
Zilele dominaţiei sale vor fi numărate şi tu vei apela la Mine din ce 
în ce mai mult pentru ajutor şi îndrumare. 

4. Aşadar, nu te descuraja. Continuă să citeşti sperând că vei 
reuşi să recunoşti Adevărul. Dar să ştii că tu poţi să citeşti sau nu, 
dar indiferent care este alegerea ta, în realitate Eu Sunt cel care 
alege şi nu tu. 


5. Pentru tine, care în mod aparent ai optat pentru a nu 
continua să citeşti, Eu am alte planuri şi la timpul cuvenit tu vei 
învăţa că Eu Sunt în tot ceea ce întreprinzi, îţi place, sau doreşti, 
facându-te să treci prin toate iluziile şi înşelătoriile personalităţii, 
pentru ca în final să poţi să te îndepărtezi de irealitatea lor şi astfel 
să te întorci la Mine, să Mă recunoşti ca fiind singura şi unica 
Realitate. Atunci, doar, cuvintele care urmează vor găsi un ecou în 
interiorul tău: 

6. „Fii liniştit] - şi SĂ ŞTII - EU SUNT - Dumnezeu" 

7. Da, EU SUNT, această parte cea mai ascunsă a ta care se 
află înăuntrul tău, veghind şi aşteptând cu calm, necunoscând nici 
timp nici spaţiu, căci EU SUNT Cel Etern şi umplu orice spaţiu. 

8. Eu veghez şi aştept ca tu să pui capăt micimilor şi 
slăbiciunilor tale omeneşti, dorinţelor tale zadarnice, ambiţiilor şi 
regretelor tale, ştiind că totul va veni la timpul potrivit; şi că atunci 
tu vei veni la Mine, obosit, descurajat, gol şi umil, şi îmi vei cere să 
te îndrum, fără să ştii că Eu te-am îndrumat dintotdeauna. 

9. Da, Eu locuiesc în interiorul tău, aşteptând liniştit să se 
împlinească toate acestea; totuşi, în timp ce aştept astfel. Eu sunt 
cel care în realitate îţi îndrum toţi paşii tăi. Eu sunt cel care îţi 
inspir toate gândurile şi acţiunile tale, punându-le în valoare şi 
conducând impersonal pe fiecare dintre ele pentru de a te aduce în 
final pe tine, şi pe celelalte exprimări muritoare, la o recunoaştere 
definitivă şi conştientă a Mea. 

10. Da, Eu am fost întotdeauna înăuntrul tău, în adâncul inimii 
tale, Eu am fost cu tine în toate evenimentele vieţii tale, - în toate 
bucuriile şi durerile tale, în succesele şi eşecurile tale, în acţiunile 
tale reale, în ruşinea ta, în crimele tale împotriva fratelui tău şi 
împotriva lui Dumnezeu, aşa cum l-ai văzut tu. Deci, fie că tu ai 
urmat drumul cel drept, fie că te-ai rătăcit pe cel întortocheat sau că 
te-ai întors din drum, să ştii că Eu sunt cel care te-a făcut să 
procedezi astfel. 

11. Eu sunt Cel care te îndemna să mergi, îndrumându-te printr- 
o slabă licărire a Mea pe care o întrezăreai în depărtare, în mod 
confuz, în conştiinţa ta. 

12. Eu sunt Cel care te abătea din drumul cel" drept printr-o 
viziune a Mea sub forma unui chip încântător, un corp frumos, o 
plăcere înşelătoare sau printr-o ambiţie nemăsurată. 

13. Eu sunt Cel care îţi apărea sub veşmântul Păcatului, 
Slăbiciunii, Invidiei sau Sofismului, sau Cel care te arunca în 
braţele reci ale Conştiinţei, în a cărei incertitudine vagă Eu te-am 
lăsat să te zbaţi; până când, văzând neputinţa ei, te-ai revoltat de 
dezgust şi inspirat de noua revelaţie, tu ai sfâşiat vălul Meu. 

14. Da, Eu sunt Cel care te determin să faci toate aceste lucruri, 
şi dacă tu poţi înţelege. Eu sunt Cel cote foc tot ceea ce foci tu şi 
tot ceea ce face fratele tău; căci Cel care ESTE în tine ca şi în el, 
sunt Eu, Eu-însumi. 

15. Pentru că EU SUNT VIAŢA. 

16. EU SUNT cel care îţi animă corpul, care îţi face mintea ta 
să gândească, inima ta să bată. 

17. EU SUNT ceea ce ai tu mai intim în tine, Cauza care îţi 
animă fiinţa şi întreaga viaţă, toate lucrurile vii, atât vizibile cât şi 
invizibile. Nu există nimic care să fie mort, căci Eu, UNU 
Impersonal, EU SUNT tot ceea ce există. EU SUNT Infinitul, cel 
întru totul nelimitat. Universul este Corpul Meu, orice Inteligenţă 
emană din Mintea Mea, orice Iubire izvorăşte din Inima mea, şi 
orice Putere nu este altceva decât manifestarea Voinţei Mele în 
acţiune. 

18. Forţa Triplă care se manifestă ca întreaga înţelepciune, ca 
întreaga Iubire, întreaga Putere, sau dacă vrei, ca Lumină, Căldură 
şi Energie; - cea care menţine unite toate formele şi este esenţa şi 
interiorul tuturor exprimărilor şi etapelor vieţii, - nu este altceva 
decât manifestarea Mea în acţiune sau starea de Existenţă. 

19. Nu poate Exista ceva care să nu fie o manifestare şi o 
exprimare a unei etape a Mea, Cel ce SUNT nu numai 
Constructorul tuturor formelor, dar chiar şi Cel ce locuieşte în 
fiecare dintre ele. Eu locuiesc în inima fiecărei creaturi; Eu 
locuiesc în inima fiinţei omeneşti, în inima animalului, în inima 
florii, în inima pietrei. în inima fiecăreia Eu trăiesc, acţionez şi îmi 
duc Existenţa Mea şi din inima fiecăreia Eu determin naşterea 
acelei etape a Mea pe care Eu doresc să o exprim şi care se 
manifestă în lumea materială ca piatră, floare, animal sau fiinţă 
omenească. 

20. Dar te aud întrebând: Nu există deci nimic, în afara acestui 
mare Eu ? Nu îmi este permis să am o individualitate proprie? 

21. Nu, nu există nimic, absolut nimic care să nu fie o parte din 
Mine, guvernată şi îndrumată veşnic de Mine, care sunt Unica 
Realitate Infinită. 

22. Cât despre pretinsa ta individualitate, ea nu este nimic 
altceva decât personalitatea ta care caută mereu să-şi păstreze 
existenţa sa separată de Mine. 

23. Dar tu vei şti în curând că nu există altă individualitate în 
afară de Individualitatea Mea şi că orice personalitate se va dizolva 
în Impersonalitatea Mea Divină. 

24. Da, tu vei ajunge în curând la această stare de conştiinţă, în 
care vei percepe o licărire a Impersonalităţii Mele şi nu vei mai 
dori nici individualitate pentru tine însuţi, nici existenţă separată de 
Mine, căci tu îţi vei da seama că ele nu constituie decât încă o 
iluzie a personalităţii. 




CAPITOLUL IV 


CONŞTIINŢA, INTELIGENŢA, VOINŢA 

1. Da, Eu văd mulţimea de gânduri care s-au învălmăşit în 
spiritul tău în timp ce citeşti, îndoielile şi întrebările arzătoare, 
teama vagă transformându-se imperceptibil într-o speranţă care 
face ca simpla licărire a Semnificaţiei Mele, ce a început să 
pătrundă în obscuritatea intelectului tău omenesc, să lumineze mai 
strălucitor pentru a putea vedea clar Adevărul pe care în mod 
instinctiv îl simţi că este cuprins în Cuvintele Mele. 

2. încă o dată. Eu îţi spun că acest EU SUNT care vorbeşte 
aici, este Şinele tău real şi intim, şi citind, este necesar să-ţi dai 
seama că în realitate Tu, propriul tău Sine, eşti cel care îndreaptă 
aceste cuvinte înspre conştiinţa ta omenească pentru ca ea să 
înţeleagă complet semnificaţia lor. 

3. Şi încă, Eu îţi repet că acesta este acelaşi EU SUNT, care 
este Viaţa şi Spiritul ce animă toate lucrurile vii din Univers, de la 
cel mai mic atom până la cel mai puternic Soare, că acest EU 
SUNT este Inteligenţa din tine, din fratele tău şi din sora ta şi de 
asemenea Inteligenţa din toate lucrurile create, care le face să 
trăiască, să crească şi să devină ceea ce sunt destinate. 

4. Poate că tu nu poţi încă înţelege cum acest EU SUNT poate 
în acelaşi timp să fie EU SUNT al fratelui tău, şi de asemenea 
Inteligenţa pietrei, plantei şi a animalului 

5. Totuşi, tu vei înţelege dacă vei fi atent la Cuvintele Mele şi 
dacă te vei conforma Instrucţiunilor date aici, căci dacă tu continui 
să citeşti şi să te străduieşti cu ardoare să înţelegi Semnificaţia 
Mea, în curând, Eu voi aduce conştiinţei tale o Lumină care va 
lumina părţile cele mai ascunse ale spiritului tău şi va îndepărta 
toată această mulţime de concepte false, de idei şi de prejudecăţi 
omeneşti care îţi întunecă acum intelectul. 


6. Aşadar, ascultă cu atenţie: 

7. EU SUNT Tu, Şinele tău Adevărat, Tot ceea ce eşti tu în 
realitate. Tu nu eşti ceea ce crezi că eşti. Ceea ce crezi că eşti nu 
este decât o iluzie, o umbră a Eului tău adevărat. Cel care este Eul, 
sau Şinele tău Divin şi Nemuritor. 

8. EU SUNT acest centru al conştiinţei focalizate în spiritul 
tău omenesc, care se numeşte pe el însuşi „Eu“. EU SUNT sunt 
acest „Eu”; dar ceea ce tu numeşti conştiinţa ta, este în realitate 
Conştiinţa Mea, deşi atenuată, pentru a se putea adapta la 
capacitatea spiritului tău omenesc. Dar această Conştiinţă este inca 
a Mea, şi atunci când vei putea alunga din mintea ta toate 
conceptele, ideile şi părerile sale omeneşti false şi să o purifici in 
întregime astfel încât Conştiinţa Mea să se portk exprima in mod 
liber prin ea, atunci tu Mă vei recunoaşte şi tu vei şti că tu nu eşti 
nimic altceva decât un punct focal al Conştiinţei Mele, un canal sau 
un mijloc prin care Eu pot să exprim în mod exterior, în materie. 
Semnificaţia Mea. 

9. Totuşi tu nu poţi încă înţelege şi desigur, nu vei putea crede 
cele spuse decât după ce Eu îţi voi fi pregătit complet mintea, 
convingându-ţi intelectul de adevărul acestora. 

10. Ţi s-a spus că fiecare celulă a corpului tău are o conştiinţă şi 
inteligenţa proprie; şi că numai prin această conştiinţă ea poate să- 
şi desfăşoare activitatea atât de inteligent. 

11. Dar fiecare celulă este înconjurată de milioane de alte 
celule, şi fiecare îşi îndeplineşte în mod inteligent propria sa 
activitate, în mod evident condusă de conştiinţa unită a tuturor 
acestor celule, formând o inteligenţă colectivă care conduce şi 
controlează întreaga activitate, această inteligenţă colectivă fund in 
mod aparent inteligenţa organului constituit din celulele cuprinse 
în el. La fel există şi alte inteligenţe colective în alte organe, fiecare 
conţinând alte milioane de celule, şi toate aceste celule formează 
corpul tău fizic. 

12. Tu ştii acum, că Tu eşti fiinţa inteligentă care dirijează 
activitatea organelor corpului tău, fie că această conducere este 
efectivă, conştientă sau inconştientă, relativ la modul de executare, 
şi că fiecare celulă, fiecare organ, este în realitate un punct focal al 
acestei Inteligenţe conducătoare, şi că atunci când această 
Inteligenţă se retrage definitiv din organism, celulele se separă, 
corpul tău fizic moare şi nu mai trăieşte ca organism viu. 

13 Dar cine este acest Tu care dirijează şi controlează 
activităţile organelor tale şi în consecinţă acelea ale fiecărei celule 
care le compun? 

14. Tu nu poţi afirma că acest „eu“ omenesc sau personal al tău 
este cel care îl efectuează, căci tu personal nu poţi decât cu mare 
dificultate să controlezi în mod conştient acţiunea unui singur 
organ al corpului tău. 

15. Acesta trebuie să fie Impersonalul tău EU SUNT, care eşti 
Tu, fără să fii totuşi tu. 

16. Ascultă! 

17. Tu, sau EU SUNT din tine, este pentru Mine ceea ce 
conştiinţa celulelor corpului tău este pentru conştiinţa ta raportată 
la EU SUNT. 

18. Tu eşti, am putea spune, o celulă a Corpului Meu şi 
conştiinţa ta (fiind una din celulele Mele) este pentru Mine ceea ce 
este pentru Tine conştiinţa uneia dintre celulele corpului tău. 

19. Conştiinţa unei celule a corpului tău trebuie deci să fie 
Conştiinţa Mea, la fel cum conştiinţa ta este Conştiinţa Mea; şi din 
acest motiv, celula, Tu şi cu Mine trebuie să fim UNUL în 
conştiinţă. 

20. Totuşi, tu nu poţi de acum încolo să conduci sau să 
controlezi în mod conştient nici o singură celulă din corpul tău; dar 
când tu vei putea după voinţă să intri în conştiinţa ta raportată la 
EU SUNT, şi să cunoşti identitatea sa cu Mine, atunci tu vei putea 


controla nu numai pe fiecare dintre celulele corpului tău, dar şi pe 
cele ale oricărui alt corp pe care doreşti să-l controlezi. 

21. Ce se întâmplă atunci când fiinţa ta inteligentă încetează să 
controleze celulele corpului tău? 

22. Corpul se dezintegrează, celulele se separă şi pentru 
moment activitatea lor este terminată. Dar, înseamnă că celulele 
mor sau îşi pierd conştiinţa? Nu, ele pur şi simplu dorm sau se 
odihnesc o perioadă oarecare de timp, şi după un interval de timp 
se unesc cu alte celule formând noi combinaţii şi, mai devreme sau 
mai târziu, apar în alte manifestări ale vieţii, — ca minerale, 
vegetale sau animale; în tot acest timp ele dovedesc că îşi păstrează 
încă conştiinţa lor originară şi că ele aşteaptă numai acţiunea 
Voinţei Mele, pentru a se asocia împreună într-un nou organism în 
scopul construirii unei noi fiinţe inteligente prin intermediul căreia 
Eu doresc să Mă manifest. 

23. Atunci această conştiinţă a celulei este în mod aparent 
comună tuturor corpurilor - şi anume mineral, vegetal, animal sau 
uman - fiecare celulă fiind, poate, prin experienţă, adaptată unei 
anumite activităţi comune tuturor acestor corpuri? 

24. Da, această conştiinţă a celulei, este comună oricărei celule 
a oricărui corp de orice natură ar fi; pentru că aceasta este o 
conştiinţă Impersonală, neavând alt scop decât acela de a executa 
activitatea care îi este atribuită. Ea trăieşte doar pentru a lucra 
oriunde este nevoie de ea. Atunci când ea a terminat de construit o 
formă, ea începe să construiască o alta sub conducerea oricărei 
fiinţe Inteligente pe care Eu doresc să o servească. 

25. La fel se întâmplă şi în cazul tău. 

26. Tu, ca una dintre Celulele Corpului Meu, ai o conştiinţă 
care este Conştiinţa Mea, o Inteligenţă care este Inteligenţa Mea, şi 
de asemenea o Voinţă care este Voinţa Mea. Tu nu ai nici una 
dintre acestea prin tine însuţi. Toate sunt ale Mele şi doar pentru 
folosinţa Mea. 

27. Aşa deci, Conştiinţa Mea şi Inteligenţa Mea, ca şi Voinţa 
Mea, sunt întru totul Impersonale; ele sunt, deci, ale tale ca şi ale 
tuturor celulelor Corpului Meu, după cum ele sunt şi ale tuturor 
celulelor corpului tău. 

28. Eu sunt întru totul Impersonal; Conştiinţa Mea, Inteligenţa 
Mea şi Voinţa Mea care operează în tine şi în celelalte celule ale 
Corpului Meu şi care constituie EU SUNT al tău şi al lor, trebuie să 
opereze în mod Impersonal în celulele corpului tău Deci, Eu, şi EU 
SUNT al tău şi al fratelui tău, ca şi conştiinţa şi inteligenţa tuturor 
celulelor ale tuturor corpurilor, suntem UNA. 

29. EU SUNT Inteligenţa, Cel care conduce Totul ; spiritul care 
însufleţeşte, Viaţa, Conştiinţa oricărei Materii, a oricărei Substanţe. 

30. Şi dacă tu vei şti să înţelegi, Tu, Cel Adevărat , Cel 
Impersonal, tu eşti în toate, şi tu eşti UNA cu toate, tu eşti în Mine, 
şi tu eşti UNA cu Mine; aşa cum EU SUNT în tine şi în toate, şi 
prin aceasta Eu exprim Realitatea Mea prin tine şi prin toate. 

31. Această voinţă pe care tu o numeşti voinţa ta, nu este a ta 
din punct de vedere personal, după cum nu sunt nici conştiinţa şi 
nici inteligenţa spiritului tău, a celulelor corpului tău. 

32. Ea nu este altceva decât o mică porţiune din Voinţa Mea, pe 
care Eu îi permit eului tău personal să o utilizeze. Din momentul în 
care tu vei reuşi să recunoşti în tine o oarecare putere sau facultate 
şi să o utilizezi în mod conştient, EU îţi voi transmite din Puterea 
Mea Infinită în mod proporţional cu cunoaşterea pe care o vei 
deţine şi cu întrebuinţarea pe care vei şti să i-o dai. 

33. Orice putere şi utilizare a sa nu depind decât de gradul de 
cunoaştere şi de înţelegere a folosirii Voinţei Mele. 

34. Voinţa Ta şi toate puterile tale nu sunt decât etape din 
Voinţa Mea pe care Eu am atenuat-o pentru ca ea să se adapteze 
capacităţii tale de a o folosi. 


35. Dacă Eu ţi-aş încredinţa toată puterea Voinţei Mele înainte 
ca tu să ştii să o utilizezi în mod conştient, această putere ţi-ar 
distruge complet corpul. 

36. Pentru a-ţi încerca, deci, forţa şi de cele mai multe ori, 
pentru a-ţi arăta rezultatul unei defectuoase utilizări a Puterii Mele 
prin care Eu îţi permit uneori să comiţi ceea ce tu numeşti un păcat, 
sau altfel, o greşeală. Eu îţi permit chiar să te mândreşti cu senzaţia 
Prezenţei Mele în tine, atunci ea se manifestă sub formă de 
conştiinţă a Puterii Mele, a Inteligenţei Mele şi a Iubirii Mele, şi Eu 
te las să o foloseşti pentru scopurile tale particulare; - dar nu pentru 
mult timp, căci nefiind suficient de puternic pentru a le dominatele 
se reîntorc curând împotriva ta, se agaţă de tine, te doboară şi te 
târăsc în noroi şi în final dispar din conştiinţa ta pentru un interval 

de timp. 

37. Dar întotdeauna EU SUNT lângă tine pentru a te ridica 
după cădere, deşi în acel moment tu nu ştii acest lucru, mai întâi 
făcând să-ţi fie ruşine, apoi îndreptându-te şi îndemnându-te să-ţi 
continui din nou drumul, indicându-ţi cauza căderii, şi în final, 
atunci când tu eşti suficient de umil. Eu te fac să înţelegi că aceste 
puteri care se manifestaseră în tine prin folosirea conştientă a 
Voinţei Mele, a Inteligenţei Mele şi a Iubirii Mele, ţi-au fost 
acordate doar pentru a fi folosite în serviciul Meu şi nu pentru 
scopurile tale proprii, personale. 

38. Oare celulele corpului tău, muşchii braţului tău, vor să se 
considere ca având o voinţă distinctă de a ta, sau o inteligenţă 
diferită de inteligenţa ta? 

39. Nu, ele nu cunosc o altă inteligenţă decât pe a ta şi nici o 
altă voinţă decât pe a ta. 

40. După un timp vei ajunge să realizezi că tu nu eşti decât una 
dintre celulele corpului Meu, şi că voinţa ta nu este voinţa ta; ci a 
Mea, şi că inteligenţa şi intelectul pe care le ai sunt în întregime ale 
Mele; că nu există în tine o anumită persoană aşa cum crezi, căci ca 
persoană, tu nu eşti decât o formă fizică înzestrată cu un creier 

omenesc, creat de Mine, în scopul de a manifesta în materie un 
Gând, o anumită etapă prin care Eu puteam să mă exprim cât mai 
bine şi numai prin această formă particulară. 

? j* J°.^ te acestea s_ar putea, chiar şi în acest moment, să ţi se 
para dificil de acceptat, şi este posibil ca tu să protestezi energic 
susţinând că nu poate fi aşa, s-ar putea ca întreaga ta natură să se 
revolte instinctiv împotriva unei astfel de abandonări şi unei astfel 
de dependenţe faţă de o putere necunoscută şi invizibilă, oricât de 
Impersonală şi de Divină ar fi aceasta. 


42. Dar să nu te temi de nimic, doar personalitatea ta este cea 
care se revoltă astfel. Dacă tu perseverezi în a studia cu atenţie 
Cuvintele Mele, în curând totul îţi va apărea clar, şi cu siguranţă 
Eu te voi face să înţelegi în mod interior multe Adevăruri minunate 
C f-'V-t acum imposibil de înţeles. Şi te vei bucura până în 
străfundul fiinţei tale şi sufletul tău se va bucura şi va intona imnuri 
de lauda, binecuvântând aceste cuvinte pentru Mesajul pe care 
acestea ţi-1 transmit. 


CAPITOLUL V 


CHEIA 

1. Poate că nici acum, chiar, tu nu ştii şi nu crezi că EU SUNT 
în realitate tu, sau că EU SUNT de asemenea fratele tău şi sora ta şi 
că voi sunteţi cu toţii părţi din Mine şi Una cu Mine. 

2. Poate că tu nu crezi nici că Sufletul tău, cel al fratelui tău şi 
al surorii tale, singurele părţi reale şi indestructibile ale voastre care 
sunteţi muritori, nu sunt altceva decât etape diferite ale Mele de 
exprimare în ceea ce se numeşte Natură. 

3. La fel, este posibil ca încă să nu îţi dai seama de faptul că 
tu, fraţii tăi şi surorile tale sunt etape sau atribute ale Naturii Mele 
Divine, aşa cum personalitatea ta omenească, cu corpul său, spiritul 
său şi intelectul său care sunt muritoare, constituie o etapă a naturii 
tale omeneşti. 

4. Nu, nu îţi dai încă seama, dar Eu îţi vorbesc despre aceasta 
acum, pentru ca tu să poţi înţelege aceste adevăruri atunci când ele 
vor începe să apară în conştiinţa ta, aşa cum ele o vor face în mod 
inevitabil. 

5. Dar înainte ca tu să poţi recunoaşte aceste adevăruri, trebuie 
ca tu să studiezi cele ce urmează şi să meditezi asupra lor cu atenţie 
şi să nu treci mai departe fără să fi înţeles cel puţin în parte 
semnificaţia Mea. 

6. O dată ce tu vei fi înţeles perfect principiul pe care Eu îl voi 
stabili aici, atunci întregul Meu Mesaj va deveni clar şi de înţeles. 

7. Mai întâi Eu îţi voi da Cheia tuturor misterelor care acum îţi 
ascund secretul Fiinţei Mele. 

8. Această Cheie, atunci când vei şti să o foloseşti vei 
deschide poarta întregii înţelepciuni şi a întregii Puteri, în cer şi pe 
pământ. Da, ea îţi va deschide împărăţia Cerurilor şi atunci nu vei 

mai avea altceva de făcut decât să intri în ea pentru a deveni în mod 
conştient Una cu Mine. 

9. Cheia este aceasta: 

10. „A GÂNDI înseamnă A CREA“, sau 

11. „Ceea ce tu GÂNDEŞTI în INIMA ta este ceea ce se 
realizează". 

12. Opreşte-te şi meditează asupra acestor cuvinte pentru ca ele 
să se întipărească ferm în mintea ta 

13. Un Gânditor este un Creator. 

14. Un Gânditor trăieşte într-o lume a propriei sale creaţii 
conştiente. 

15. Atunci când tu vei şti cum trebuie să „gândeşti", vei putea 
după voinţă să creezi ceea ce vei dori, - indiferent că este o nouă 
personalitate, un nou mediu, sau o nouă lume. 

16. Să vedem acum, dacă tu poţi înţelege câteva din 
Adevărurile descrise şi controlate prin intermediul acestei Chei. 

17. Ţi s-a explicat că toate conştiinţele sunt de fapt Una singură 
şi că aceasta este în întregime Conştiinţa Mea şi cu toate acestea, ea 
este de asemenea şi a ta, şi la fel, a animalului, a plantei, a pietrei şi 
a celulei invizibile. 

18. Tu ai înţeles că această conştiinţă este controlată prin 
Voinţa Mea care determină celulele invizibile să se unească şi să 
formeze organisme diverse pentru exprimarea şi utilizarea 
diferitelor Centre de Inteligenţă prin care Eu doresc să Mă exprim. 

19. Dar tu nu poţi încă să înţelegi în ce mod vei putea conduce 
şi conţi ola conştiinţa celulelor propriului tău corp, şi cu atât mai 
puţin cele ale altor corpuri chiar dacă tu. Eu şi ele suntem o singură 
conştiinţă şi inteligenţă. 

20. lotuşi dacă vei medita cu toată atenţia asupra celor ce 
urmează, tu vei fi în stare să înţelegi. 

21. Ţi-ai dat vreodată osteneala de a aprofunda ce înseamnă 
conştiinţa? Şi în ce mod este aceasta, aşa cum pare să fie, o stare 
impersonală de luciditate, totdeauna pregătită să servească şi să fie 
dirijată sau utilizată de o anumită putere interioară latentă şi intim 
legată de ea însăşi? 

22. Prin ce anume, omul, pare să fie tipul cel mai evoluat al 
organismelor create să deţină această conştiinţă, care e dirijată şi 
utilizată de către puterea dinăuntrul ei însăşi? 

23. La fel, prin ce anume această putere latentă în conştiinţa 
omului, şi în orice altă conştiinţă, nu este altceva decât Voinţă, şi 
anume Voinţa Mea? 

24. Căci acum tu ştii că orice putere nu este altceva decât o 
manifestare a Voinţei Mele. 

25. Or, ţi s-a spus că la început Eu am creat omul „după Chipul 
Meu şi Asemenea Mie u şi că apoi Eu i-am insuflat Suflul Vieţii şi el 
a devenit un Suflet Viu. 

26. Creând omul după Chipul Meu şi Asemenea Mie, Eu am 
creat în el un organism capabil să exprime întreaga Mea Conştiinţă 
şi întreaga Mea Voinţă, ceea ce înseamnă de asemenea întreaga 
Mea Putere, Inteligenţă şi Iubire. Eu l-am creat deci perfect la 
început, modelându-1 după propria Mea Perfecţiune. 

27. Când Eu am insuflat în organismul omului Suflul Meu, Eu 
i-am dat Viaţa, căci aceasta s-a întâmplat în timp ce Eu îi insuflam 
Voinţa Mea, - nu dinafară, ci dinăuntru -, din împărăţia Cerurilor, 
unde EU SUNT dintotdeauna. Şi de atunci, mereu EU am respirat, 
am trăit, şi am avut Existenţa Mea înăuntrul omului, căci Eu l-am 
creat după Chipul Meu şi Asemenea Mie numai în acest scop. 

28. Dovada acestui lucru este aceea că omul nu respiră şi nici 
nu poate respira prin el însuşi. Ceva mai înalt decât eul său 
conştient, natural, trăieşte în corpul său şi respiră prin plămânii săi. 
O forţă puternică ce există în corpul său, utilizează astfel plămânii 
în acelaşi mod în care ea utilizează şi inima, pentru a face să ajungă 
la fiecare celulă a corpului sângele care întreţine viaţa de care el 

este saturat trecând prin plămâni; tot astfel cum utilizează stomacul 
şi celelalte organe pentru digerarea şi asimilarea alimentelor pentru 
a produce sângele, ţesuturile, părul şi oasele; aşa cum utilizează 
creierul, limba, mâinile şi picioarele, pentru a gândi, vorbi şi 
respectiv a face tot ceea ce face un om. 

29. Această forţă este Voinţa mea de A FI şi de A TRĂI în om. 
Aşadar, oricine ar fi el, EU SUNT în el, şi orice ar face el sau tu. 
Eu sunt cel care o face, şi orice ai spune tu sau orice ai gândi, Eu 
sunt cel care spune şi care gândeşte prin intermediul organismului 
tău. 

30. Ţi s-a spus, de asemenea, că atunci când omul a fost în 
posesia Suflului Meu, lui i s-a dat dominaţia asupra tuturor 
împărăţiilor de pe pământ. Ceea ce înseamnă că el a fost făcut 
stăpânul a tot ceea ce există pe pământ, în mări, în aer şi în eter, şi 
că toate vieţuitoarele din toate aceste regiuni i-au adus omagiul şi 
s-au supus voinţei sale. 

31. Aceasta s-a produs în mod natural aşa, căci Eu, aflat 
înăuntrul conştiinţei omului, ca şi înăuntrul oricărei conştiinţe, îmi 
manifest mereu Voinţa Mea şi pentru că EU, Stăpânul şi 
Conducătorul organismului omului, SUNT de asemenea Stăpânul 
şi Conducătorul tuturor organismelor în care sălăşluieşte conştiinţa. 
Şi cum orice conştiinţă este Conştiinţa Mea şi se află peste tot unde 
există viaţă, şi cum nu există materie fără viaţă, în consecinţă. 
Conştiinţa Mea trebuie să fie în toate lucrurile, - pe pământ, în apă, 
în aer şi în foc, şi, din acest motiv ea trebuie să umple tot spaţiul. în 
realitate ea însăşi este ceea omul numeşte spaţiu. 

32. Rezultă că Voinţa Mea, fiind puterea latentă din orice 
conştiinţă, trebuie să-şi exercite acţiunea sa peste tot şi prin acest 
fapt, voinţa omului care nu este decât un punct de focalizare a 
Voinţei Mele trebuie de asemenea să-şi exercite acţiunea sa peste 
tot şi astfel în consecinţă, conştiinţa tuturor organismelor 
cuprinzând şi conştiinţa propriului său organism, este sub direcţia 
şi controlul omului. 


33. Tot ceea ce îi trebuie pentru aceasta este ca el să-şi dea 
seama în mod conştient de acest lucru , să-şi dea seama că Eu, 
Şinele său Impersonal din interiorul lui SUNT cel care dirijează în 
mod constant, care guvernează şi utilizează conştiinţa tuturor 
organismelor în orice moment din fiecare zi a vieţii lor. 

34. EU SUNT cel care face aceasta cu şi prin gândirea sa 

35. EU SUNT cel care face aceasta cu şi prin organismul 
omului. Omul crede că el este cel care gândeşte; Dar, Eu, Eul său 
Real sunt cel care gândeşte cu ajutorul organismului său şi prin 
intermediul gândirii sale şi al cuvântului său. Eu sunt cel care duce 
la bun sfârşit tot ceea ce începe omul şi Eu sunt cel care face din 
om şi din lumea sa tot ceea ce sunt acestea. 

36. Nu are importanţă dacă omul şi lumea sa nu sunt ceea ce 
presupune el că sunt. Ele sunt exact acelea pe care le-am creat EU 
în aşa fel încât ele să servească planurilor Mele. 

37. Dar, Eu te aud spunând că dacă Eu gândesc totul, omul nu 
gândeşte şi nici nu poate gândi. 

38. Da, acesta este un mister aparent, dar el îţi va fi dezvăluit, 
dacă vei citi cu atenţie ceea ce urmează. 

39. Căci, Eu te voi învăţa pe tine - om, - CUM să gândeşti. 

CAPITOLUL VI 

GÂNDIREA ŞI CREAŢIA 

1 Am spus că omul nu gândeşte; pentru că Eu, dinăuntrul lui 
îi determin gândirea lui. 

2. Am spus, de asemenea, că omul crede că el este cel care 
gândeşte. 

3. Cum aceasta este o contradicţie aparentă. Eu trebuie în mod 
necesar să-ţi arăt că nu omul este cel care gândeşte şi nici cel care 
face un lucru oarecare pe care el presupune că îl face. 

4. Căci Eu, dinăuntrul lui, fac tot ceea ce face el; dar Eu fac 
aceasta în mod necesar prin organismul său, prin personalitatea sa, 
prin corpul său, prin mintea sa şi prin sufletul său. 

5. Eu îţi voi preciza cum este posibil acest lucru. 

6. în primul rând, încearcă să-ţi dai seama că Eu te-am făcut 
după Chipul Meu şi Asemenea Mie, şi că Eu am Existenţa Mea 
înăuntrul tău. Deşi acum încă nu ştii aceasta şi crezi că EU, 
Dumnezeu, SUNT undeva în afara ta şi că Tu şi cu Mine suntem 
separaţi, încearcă să-ţi imaginezi pentru moment că EU SUNT în 
tine, în interiorul tău. 

7. Apoi, dă-ţi seama că tot ceea ce faci tu atunci când gândeşti, 
nu înseamnă în mod real gândire, deoarece nu faci aceasta în mod 
conştient, şi nu ar putea fi altfel, de vreme ce tu nu eşti conştient de 
Mine, Inspiratorul şi Conducătorul tuturor ideilor şi al tuturor 
gândurilor care intră în mintea ta. 

8 Mai mult, recunoaşte că datorită faptului EU SUNT 
înăuntrul tău, şi că tu eşti făcut după Chipul şi Asemenea Mie, tu ai 
toate calităţile Mele, tu ai puterea de a gândi; dar nefiind conştient 
că a gândi înseamnă a crea şi că făcând aceasta tu foloseşti una 
dintre Puterile Mele Divine, în realitate întreaga ta Viaţă ai gândit, 

dar aceasta nu a fost decât o gândire falsă sau ceea ce tu ai numi un 
mod greşit de a gândi. 

9. Şi în acest mod eronat de a gândi, această necunoaştere a 
ceea ce înseamnă Puterea Mea pe care tu ai utilizat-o într-un mod 
abuziv, te-a separat de Mine, în conştiinţă, de fiecare dată 
depărtându-te din ce în ce, mai mult, dar îndeplinind mereu Planul 
Meu, care mai târziu îţi va fi dezvăluit. 

10. Dovada celor de mai sus este că tu crezi că eşti separat de 
Mine, că trăieşti într-o lume materială, că trupul tău de Carne 
produce şi găzduieşte durerea şi plăcerea şi că o influenţă 
răufăcătoare, numită Demon, se manifestă în lume opunându-se 
Voinţei Mele. 

11. Da, tu crezi că toate aceste lucruri sunt într-adevăr aşa. 

12. Şi ele sunt de fapt aşa - pentru tine, căci pentru conştiinţa 
muritoare a omului toate lucrurile sunt ceea ce el gândeşte sau 
crede că sunt. 

13. Şi tot Eu sunt cel care face ca ele să pară a fi omului ceea 
ce el crede că sunt, în unicul scop de a servi Planului Meu şi pentru 
ca a se îndeplini legea creaţiei. 

14. Să vedem acum, dacă aşa stau lucrurile. 

15. Dacă tu crezi că un lucru este într-un anumit fel, acest lucru 
nu este într-adevăr aşa - pentru tine? 

16. Nu aşa se întâmplă atunci când un necaz, o nenorocire, o 
durere, o suferinţă sau o nelinişte îţi par reale, aceasta se întâmplă 
doar pentru că gândirea ta le face să fie exact cum îţi închipui că 
sunt? Dar alte persoane ar putea să vadă aceleaşi lucruri cu totul 
altfel şi să considere modul tău de a le vedea ca fiind fără sens. Nu 
este aşa? 

17. Dacă aşa este, atunci corpul tău, personalitatea ta, caracterul 
tău, anturajul tău, lumea ta, sunt ceea ce ele îţi par a fi, pentru că tu 
ţi le-ai imaginat aşa cum sunt ele acum în prezent. 

18. în consecinţă, tu le poţi modifica prin acelaşi procedeu, 
dacă ele nu îţi convin astfel; tu poţi să le transformi după dorinţa ta 
gândindu-te că ele sunt ceea ce doreşti să fie Nu-i aşa că poţi să o 
faci? Dar cum se poate gândi în mod real şi conştient în aşa fel ca 
să producă această modificare? - Te întrebi tu. 

19. în primul rând, să ştii că Adevăratul tâu Sine era cel care îţi 
atrăgea în mod intenţionat atenţia asupra acestor lucruri care acum 
îţi sunt atât de neplăcute şi te fac să gândeşti că ele sunt ceea ce ele 
îţi par că sunt acum. Să ştii de asemenea că Eu sunt cel care 
pregăteşte în acest fel spiritul tău omenesc, pentru ca, atunci când 
tu vei alerga înspre Mine, în mod interior, cu o credinţă şi o 
încredere ferme şi permanente. Eu să pot să te aduc în stare de a 
vedea şi de a face să se manifeste din punct vedere material 
Realitatea acestor lucruri care acum îţi par atât de neplăcute. 

20. Căci Eu îţi dau tot ceea ce prin aspectul său exterior poate 
atrage sau îndemna spiritul tău omenesc să continue cercetarea ta 
pământească, în scopul de a-ţi dovedi cât de înşelător este pentru 
spiritul omenesc, aspectul exterior al tuturor lucrurilor materiale şi 
slăbiciunea oricărei înţelegeri omeneşti, în scopul de a te face să 
alergi în mod interior la Mine şi la înţelepciunea Mea, ca fiind 
Singurul şi Unicul Tălmaci şi Călăuză. 

21. Şi atunci când vei alerga astfel la Mine, în mod interior, Eu 
îţi voi deschide ochii şi te voi face să vezi că unicul mijloc prin 
care tu vei putea vreodată să operezi modificarea felului tău de a 
gândi, este de a schimba mai înainte de toate modul tău de a 
interpreta aceste lucruri despre care crezi acum că nu sunt ceea ce 
ele ar trebui să fie. 

22. Adică, dacă aceste lucruri îţi par puţin satisfăcătoare sau 
chiar odioase şi te afectează în măsură să îţi producă o indispoziţie 
fizică sau stări de nelinişte mentală - ei bine, încetează să gândeşti 
că ele pot să te afecteze sau să te incomodeze în vreun fel. 

23. Căci cine este cel care comandă? - Corpul tău, spiritul tău 
sau Tu, EU SUNT dinăuntrul tău? 


24. Atunci, de ce să nu dovedeşti că Tu eşti cel care comandă, 
gândind relativ la aceasta în mod real, aşa cum EU SUNT din 
interiorul tău doreşte să gândeşti? 

25. Doar pentru că tu crezi că lucrurile sunt aşa cum le vezi, laşi 
să intre în spiritul tău gândurile nearmonioase şi astfel să le dai 
puterea să te afecteze şi să exercite o astfel de influenţă asupra ta. 
Atunci când tu vei înceta să le transmiţi această putere şi când vei 
alerga !a Mine în mod interior, lăsăndu-Mă să îţi diecţionez 
gândirea, ele vor dispărea imediat din conştiinţa ta, dizolvându-se 
în neant de unde le-ai creat gândindu-le. 

26. Atunci când vei fi dispus să procedezi astfel, atunci şi 
numai atunci, tu vei fi pregătit să primeşti Adevărul şi vei fi capabil 
să creezi prin intermediul propriei gândiri conştiente, dirijate de 
Mine, lucrurile reale şi permanente pe care Eu, dinăuntrul tău, 
doresc să le creezi. 

27. Şi atunci, când tu vei putea distinge adevărul de fals, realul 
de ceea ce este aparent, gândirea ta conştientă va avea aceeaşi 
putere pentru a crea tot ceea vei dori, tot aşa cum a avut în trecut 
gândirea ta /«conştientă, pentru a crea lucrurile pe care le doreai 
altădată, dar pe care atunci le vei considera odioase. 

28. Şi astfel, ca urmare a gândirii tale /«conştiente, sau pentru 
că ai gândit în mod inconştient asupra dominaţiei pe care dorinţele 
tale o exercitau asupra puterii tale creatoare, lumea ta şi viaţa ta 
sunt acum ceea ce tu ai dorit să fie într-o împrejurare oarecare din 
trecut. 

29. Nu ai studiat şi analizat niciodată procesul de lucru efectuat 
de mintea ta în momentul în care o Idee nouă fertilă în posibilităţi 
îţi venea în minte? 

30. Ai remarcat relaţia care există între Dorinţă şi o astfel de 
Idee şi cum prin intermediul gândirii această Idee sfârşeşte prin a 
se realiza efectiv? 

31. Să studiem această relaţie şi acest proces. 

32. Totdeauna Ideea apare mai întâi, fără a considera în acest 
moment, necesitatea sau prilejul apariţiei sale. La fel, nu are mare 
importanţă de unde vine Ideea, că aceasta vine dinăuntru sau 
dinafară, pentru că Eu sunt întotdeauna Cel care o.inspiră şi care 
face ca Ea să impresioneze conştiinţa ta într-un moment anume. 

33. Şi atunci, conform gradului de linişte atinsă de tine, 
conform gradului de concentrare a atenţiei tale asupra acestei Idei, 
toate activităţile minţii tale fiind stabilite, eliminând toate celelalte 
idei şi gânduri din conştiinţa ta, pentru ca doar această Idee, să 
domine şi să-şi exercite din plin influenţa, da, doar atunci, Eu 
acţionez şi îţi luminez mintea şi fac să se desfăşoare în faţa viziunii 
tale mentale diversele faze şi posibilităţi conţinute în această Idee. 

34. Totuşi, până la acest punct, aceasta are loc fără alt efort de 
voinţă din partea ta decât focalizarea atenţiei tale asupra acestei 
idei. 

35. Dar, o dată ce Eu i-am dat spiritului tău omenesc o noţiune 
asupra posibilităţilor Ideii şi am canalizat atenţia ta asupra lor, 
personalitatea ta omenească îşi ia în primire sarcina sa, căci chiar în 
momentul în care Eu am creat şi inspirat Ideea în spiritul tău, am 
făcut să fructifice şi să dea naştere Dorinţei - dorinţa de a 
manifesta material toate posibilităţile Ideii, pentru care Dorinţa 
devine astfel agentul muritor al Voinţei Mele şi furnizorul Forţei 
Motrice, după cum personalitatea omenească este instrumentul 
muritor utilizat să definească, să proiecteze sau să focalizeze 
această Forţă. 

36. Da, astfel toate Ideile şi toate dorinţele, îşi au originea lor în 
Mine. Acestea sunt Ideile Mele şi Dorinţele Mele pe care Eu le 
insuflu în mintea şi în inima ta pentru a le manifesta material. 

37. Tu nu ai nici o idee proprie, şi tu nu ai putea în vreun fel să 
ai o dorinţă care să nu provină din Mine, căci EU SUNT tot ce 
ESTE. Deci toate dorinţele sunt bune şi atunci când ele sunt astfel 
înţelese, ele se realizează negreşit, rapid şi perfect. 


38. Tu poţi interpreta greşit Dorinţele Mele şi Impulsurile Mele 
interioare şi poţi pretinde ca să le utilizezi pentru scopurile tale 
egoiste. Dar chiar dacă EU îţi permit să o faci, tot Planurile Mele 
sunt cele care se îndeplinesc. Căci doar lăsându-te să abuzezi de 
Darurile Mele şi prin intermediul suferinţelor pe care aceste 
abuzuri le antrenează cu ele, Eu pot să te formez ca pe un canal pur 
şi dezinteresat de care F.u am nevoie pentru exprimarea perfectă a 
Ideilor Mele. 

39. Deci, noi avem, mai întâi Ideea în spirit şi apoi Dorinţa de a 
o manifestam plan material. 

40. Tot ceea ce am spus mai înainte se referă la relaţia dintre 
Dorinţă şi Idee; să vedem acum în ce constă procesul de realizare a 
acesteia din urmă 

41. în concordanţă cu claritatea cu care reprezentarea Ideii este 
menţinută în spirit şi cu intensitatea cu care Ideea pune stăpânire 
pe personalitate, exact în acelaşi grad. Puterea sa creatoare pusă în 
acţiune de Dorinţă îşi ia în primire activitatea, şi atunci mintea sa 
muritoare se vede obligată \<> pândească sau să-şi imagineze, sau 
cu alte cuvinte, să construiască forme mentale în care Eu pot să 
torn ca într-un tipar gol, substanţa vie elementară şi Impersonală a 
Ideii, Care, atunci când se rosteşte Cuvântul, în tăcere sau cu voce 
tare, în mod conştient sau inconştient, începe imediat să se 
materializeze. Mai întâi ea va conduce şi va controla conştiinţa şi 
toate activităţile, atât ale spiritului cât şi ale corpului, astfel că 
activităţile tuturor spiritelor şi ale tuturor corpurilor să fie în 
conexiune sau legătură cu Ideea; - căci, reaminteşte-ţi, că orice 
conştiinţă, toate spiritele omeneşti şi toate corpurile lor sunt ale 
Mele şi nu au nici o existenţă separată, ci sunt una şi în întregime 
Impersonale; - apoi, chiar această Idee va atrage, va conduce, va 
forma şi va fixa condiţiile, lucrurile şi evenimentele în aşa fel că 
mai devreme sau mai târziu Ea se va ivi în manifestare într-un mod 
precis şi real. 

42. Şi astfel, orice lucru, orice condiţie sau eveniment care s-a 
efectuat, a fost mai întâi o Idee în spirit. Prin dorinţă, prin gândire 
şi prin rostire a Cuvântului, aceste idei intră în manifestare vizibilă. 

43. Meditează asupra acestui lucru şi verifică-1 tu însuţi. 

44. Tu poţi face aceasta dacă doreşti, luând o Idee oarecare care 
îţi vine în minte şi urmând-o în toate etapele procesului menţionat, 
până la realizarea sa sau, mai bine, reurcă la originea Ideii din care 
provine un fapt pe care l-ai făcut, fie un tablou pe care l-ai pictat, o 
maşină pe care ai inventat-o, sau oricare alt lucru sau condiţie 
existentă în prezent. 

45. Acesta este planul, şi procesul gândirii reale, urmat pentru a 
forma tot ceea ce se creează. 

46. Ascultă! Prin această putere de a gândi, Tu ţi-ai menţinut 
dintotdeauna şi îţi menţii şi în prezent dominaţia asupra tuturor 
împărăţiilor pământului. Şi numai dacă ai şti, nu ar fi nevoie pentru 
Tine, în acest moment chiar, decât să Gândeşti şi să ROSTEŞTI 
CUVÂNTUL - dându-ţi seama de puterea ta, şi EU, Dumnezeu, 
Atotştiutorul, Atotprezentul şi Atotputernicul tău Sine, aş face ca să 
se împlinească ceea ce tu ai cere, - şi conştiinţa alertă a celulelor 
invizibile din întreaga materie asupra căreia s-ar concentra voinţa şi 
atenţia ta, conştiinţă alertă ce este chiar Conştiinţa Mea, - îţi 
aminteşti - ar începe imediat să asculte şi să acţioneze în armonie 
cu imaginea sau cu proiectele pe care tu le-ai conceput prin 
gândirea ta. 

47. Căci toate lucrurile au fost făcute prin Cuvânt, şi fără 
Cuvânt nimic din ceea ce a fost făcut nu s-ar fi făcut. 

48. Când vei putea să-ţi dai seama de aceasta şi să ştii că de fapt 
conştiinţa EU SUNT din tine este una cu conştiinţa întregii materii 
însufleţite sau neînsufleţite, şi că Voinţa Sa este una cu voinţa ta 
care este Voinţa Mea, şi că toate dorinţele tale sunt Dorinţele Mele, 
atunci tu vei începe să Mă cunoşti şi să Mă simţi în interior şi tu vei 
recunoaşte Puterea şi Gloria Ideii Mele, care se exprimă pe Sine 
etern şi Impersonal, prin tine. 


49. Dar este necesar să îinţelegi mai întâi CUM trebuie să 
gândeşti, cum să distingi gândurile Tale, cele care sunt conduse de 
Mine, de gândurile altora, cum să cercetezi provenienţa gândurilor 
şi reurcând la sursa lor, cum să alungi din conştiinţa ta pe cele care 
nu îţi convin şi în final, cum să domini şi să utilizezi dorinţele tale 
pentru ca ele să te servească pe TINE mereu, în loc de fi tu sclavul 
lor. 

50. Tu ai înăuntrul tău toate posibilităţile pentru că Eu, EU 
SUNT acolo. Ideea Mea trebuie să se exprime şi ea trebuie să fie 
exprimată prin tine. Ea se va exprima perfect, - dacă tu o laşi să se 
exprime; dacă tu îţi linişteşti cât de cât spiritul tău omenesc, 
îndepărtând toate ideile personale, credinţele şi opiniile şi îi permiţi 
să se manifeste. Tu nu ai decât să recurgi la Mine în mod interior şi 
să Mă laşi să-ţi conduc gândirea şi să exprim indiferent ce vreau 
Eu, tu acceptând şi făcând, în mod personal, ceea ce eu doresc ca să 
faci. Atunci dorinţele tale se vor realiza, viaţa ta va deveni în 
întregime un şir de armonii, lumea ta un cer, şi tu însuţi una cu 
Mine-însumi. 

51. Atunci când tu vei începe să-ţi dai seama de aceasta, şi când 
tu vei percepe câte ceva din semnificaţia sa, tu vei putea atunci să 
înţelegi importanţa reală a ceea ce urmează. 

CAPITOLUL VII 

CUVÂNTUL 

1. Să pornim acum să folosim Cheia, şi îţi voi arăta cum 
planul şi procedeul pe care tocmai ţi le-am descris, sunt cele prin 
care lumea vine la existenţă, şi cum tot ceea ce este în şi pe pământ, 
inclusiv tu, fraţii tăi şi surorile tale nu sunt decât manifestări 
materiale ale unei Idei, ale Ideii Mele, care se derulează în 
Gândirea Mea şi se traduce în exprimare vie. 

2. Mai întâi, să ştii că, 

3. EU, Creatorul, SUNT GÂNDITORUL Original, Singurul şi 
Unicul GÂNDITOR. 

4. Aşa cum s-a arătat mai înainte, omul nu gândeşte; Eu sunt 
cel care gândeşte prin organismul său. 

5. Omul crede că el este cel care gândeşte, dar atâta timp cât el 
nu s-a trezit la conştientizarea faptului că Eu Sunt înăuntrul lui, el 
primeşte doar gândurile pe care Eu le atrag sau le inspir în sufletul 
său şi, înşelându-se asupra adevăratei lor semnificaţii şi intenţii, el 
le dă o interpretare personală şi prin dorinţe egoiste astfel trezite, el 
îşi creează singur toate durerile sale şi atrage asupra lui toate 
nenorocirile. 

6. Dar în realitate, aceste erori aparente, false interpretări şi 
intervenţii ale omului, nu sunt decât obstacole pe care le plasez în 
drumul său pentru ca el să le învingă şi pentru ca triumfând asupra 
lor, să poată să-şi dezvolte un corp şi un spirit suficient de pure şi 
de puternice pentru a exprima în mod perfect Ideea Mea care 
operează veşnic înăuntrul Sufletului său. 

7. Omul este, deci, unicul organism pe care Eu îl pregătesc 
astfel încât să manifest prin el perfecţiunea Ideii Mele. El are în 
grijă personalitatea sa, cu corpul, spiritul şi intelectul său prin care 
Eu pot exprima perfect această Idee, precum şi cu creierul fizic prin 

intermediul căruia Eu pot să o gândesc şi să o exprim şi prin care o 
manifest material. 

8. Eu semăn o Idee - oarecare - în creierul omenesc. Această 
idee ar creşte, s-ar maturiza şi ar fructifica rapid şi complet, 
manifestându-se în mod exterior - dacă omul nu s-ar opune, dacă el 
mi-ar încredinţa spiritul său şi toate gândurile sale, inima sa şi toate 
dorinţele sale, depunându-le pe toate în Mâinile Mele, lăsându-Mă 
să intervin în realizarea perfectă a acestei Idei. 

9. Eu voi semăna acum o Idee în creierul-minte al tău. Ea 
poate să crească, să se maturizeze şi să dea recoltă bogată în 
înţelepciune, care te aşteaptă, - dacă tu Mă vei lăsa să-I dirijez 
dezvoltarea şi exprimarea prin tine. 

10. într-una dintre celelalte revelaţii ale Mele, numită Biblia, ţi 
s-au spus multe despre „Cuvânt” 2 , dar foarte puţini, chiar dintre cei 
mai competenţi interpreţi ai Bibliei, au înţeles semnificaţia Mea 

11. Ţi s-a spus că: „La început era Cuvântul şi Cuvântul era 
Dumnezeu”. „El era de la început în Dumnezeu”; „Toate lucrurile 
au fost făcute prin El - prin Cuvânt - şi fără El - Cuvântul - nimic 
din ceea ce s-a făcut vreodată nu s-ar fi făcut”. 

12. Tu vei învăţa aici, cum Cuvântul Meu era la început, cum 
era el în Mine şi cum el era EU-ÎNSUMI; cum au fost făcute toate 
lucrurile de Mine şi prin Cuvântul Meu, şi că fără Mine şi fără 
Cuvântul Meu, nimic din ceea ce există acum nu ar fi existat. 

13. Ori, pentru înţelegerea omenească, un cuvânt sau o rostire 
este un simbol al unei Idei, şi anume al aceleia pe care el o 
exprimă, o reprezintă şi o cuprinde. 

14. Tu eşti un Cuvânt, un simbol al unei Idei, dacă tu poţi să 
înţelegi, tot aşa cum este un diamant, un cal, o violetă. 


2 Verbul, sau Cuvântul creator 

15. Când vei putea discerne Ideea cuprinsă într-un simbol, 
atunci tu vei cunoaşte sufletul sau realitatea manifestării ce apare 
ca om, diamant, cal sau ca violetă. 

16. De aici rezultă că un Cuvânt, utilizat ca în exemplele de mai 
sus, semnifică o Idee, o Idee latentă şi nemanifestată încă, 
aşteptând să fie exprimată, sau gândită şi rostită apoi într-o formă 
sau alta. 

17. Cuvântul care era la început şi care era în Mine, era nu 
numai o Idee, ci Ideea Mea despre Mitie-însumi ÎN EXPRIMARE 
într-o stare sau condiţie nouă, pe care tu o numeşti viaţă 
pământească. 

18. Această Idee eram Eu, Eu-însumi, pentru că ea era o parte 
din Mine, fiind încă latentă şi nemanifestată în mine; pentru că era 
o parte din substanţa şi din esenţa Fiinţei Mele, care Ea-Insăşi este 
o Idee, Unica Idee originară. 

19. Toate lucrurile au fost făcute de Mine, prin acea acţiune vie 
a Ideii Mele, idee gândită şi rostită pentru a se manifesta şi nimic 
nu a fost şi nici nu poate fi exprimat în viaţa pământească fiiră ca 
Ideea Mea să-i fie cauză primă, fundamentală şi baza existenţei 
sale. 

20. Şi astfel, aceasta, Ideea Mea, este acum pe cale de a se 
derula sau de a fi gândită în exprimare materială - pe .care unii o 
numesc evoluţie - asemenea florii când mugurele iese din tulpina 
sa şi în final se deschide, supunându-se impulsului de a exprima 
Ideea Mea ascunsă înăuntrul sufletului său. 

21. întocmai aşa voi dezvolta şi desfăşura Eu toate Mijloacele 
Mele de exprimare, care din adâncul sufletelor lor vor face să 
rezulte în final, într-o modalitate simplă şi completă Ideea Mea în 
toată Gloria Perfecţiunii Sale. 

22. în prezent, aceste mijloace sunt de aşa natură, încât pentru a 
exprima Ideea Mea, ele necesită multe limbaje de diferite tipuri, de 
la cele mai simple până la cele mai complexe, compuse dintr-un 
număr imens de Cuvinte. 

23. Dar atunci când Eu voi fi gândit complet Ideea Mea în 
exprimare materială sau când voi fi perfecţionat numeroasele Mele 
mijloace de exprimare, atunci, doar Ideea Mea va străluci în fiecare 
Cuvânt, fiecare dintre ele fiind de fapt, o parte sau o etapă perfectă 
a Ideii Mele, toate fiind alese şi dispuse în aşa fel încât ele să fie 
într-adevăr un Cuvânt, radiind semnificaţia sublimă a Semnificaţiei 
Mele. 

24. Toate limbajele se vor fi contopit atunci, absorbindu-se într- 
unul singur, şi toate Cuvintele într-un Un Cuvânt; căci toate 
mijloacele se vor întrupa şi toate trupurile vor deveni Un trup, 
mijlocul perfect actual pentru exprimarea completă a Ideii mele 
într-un Unic Cuvânt , - Eu însumi. 

25. Atunci ŞINELE Meu, devenit apt de a fi exprimat prin 
aceste Cuvinte perfecte, va străluci prin mijloacele Sale de 
exprimare - prin personalităţile, corpurile, spiritele şi intelectele 
acestora -; şi Cuvântul se va face trup, sau VA FI trupul. 

26. Aceasta înseamnă că toate Cuvintele, prin puterea 
regeneratoare a Ideii mele, din ele, vor evolua prin trup, 
transformându-1, spiritualizându-1 şi aducându-1 la un aşa grad de 
transparenţă şi puritate încât nu va mai rămâne în personalitatea lui 
nimic de natură pământească, care să poată împiedica exprimarea 
Impersonală, aducându-Mă în starea în care EU- ÎNSUMI să 
strălucesc perfect şi să devin complet manifestat; contopind astfel o 
dată în plus toate Cuvintele şi toate corpurile într-un Unic Cuvânt: 
CUVÂNTUL care era kt început , şi care va străluci prin orice corp 
creat, ca SOARELE GLORIEI, - CHRISTOS al lui DUMNEZEU. 

27. Acesta este planul şi scopul Creaţiei mele şi al tuturor 
lucrurilor manifestate. 

28. O lămurire despre procesul Creaţiei Mele, sau al Gândirii 
Mele a Ideii Mele despre Mine-însumi în exprimare pământească, 
îţi va fi dată în ceea ce urmează. 

CAPITOLUL VIII 


IDEEA MEA 

1. Ţi-am spus că pământul şi toate lucrurile care îi aparţin nu 
sunt decât manifestări materiale ale Ideii Mele, care este acum pe 
cale de a fi gândită în exprimare perfectă. 

2. Ţi-am arătat că Ideea Mea este responsabilă de toate 
lucrurile create şi că Ea este Cauza şi Raţiunea tuturor 
manifestărilor care există, incluzându-te şi pe tine, pe fraţii tăi şi pe 
surorile tale, care au fost toate gândite pentru a se manifesta în 
existenţă de Mine, Gânditorul şi Creatorul Unic şi Original. 

3. Vom urmări acum pas cu pas cursul Ideii Mele, de la 
început, de-a lungul diverselor sale stadii de exprimare 
pământească, ca şi modul în care Eu gândesc această Idee în starea 
Sa actuală de manifestare. 

4. Dacă tu ţii seamă cu atenţie de tot ceea ce urmează şi dacă 
Mă laşi să conduc în mod interior, toate meditaţiile tale asupra 
semnificaţiei lor ascunse, ţi se va arăta nu numai metoda prin care 
vei putea crea prin gândire, orice vei dori să creezi, ci, ţi se va arăta 
şi cum ai avut acces la Existenţă şi cum ai ajuns în stadiul tău 
actual de manifestare. 

5. La început, când după un repaus incalculabil de eoni 3 , în 
aurora unei noi Zile Cosmice, într-un moment precis în care 
conştiinţa Lumii s-a trezit, şi în timp ce liniştea Nopţii Cosmice 
încă domnea, Eu, GÂNDITORUL, am conceput Ideea Mea. 

6. Această Idee a Mea despre Mine-însumi în manifestare într- 
o nouă condiţie, numită exprimare terestră, Eu am văzut-o perfect 

3 Timp incalculabil de ani, numit „Noapte Cosmică” cuprinzând o perioadă de 

154 2 .586.880.000.000 de ani pământeni, nesemnificativă în comparaţie cu 
eternitatea Existenţei mele care este atemporală. 

conturată în oglinda Spiritului Meu Atotcunoscător. în această 
oglindă Eu am văzut Pământul real, strălucind scânteietor în 
Cosmos, asemenea unei Sfere perfecte, în care toate fazele, 
însuşirile şi puterile infinite ale Naturii Mele Divine, îşi găsesc o 
exprimare perfectă, datorită îngerilor de Lumină, Mesageri vii ai 
Voinţei Mele, Cuvântul Meu întrupat, aşa cum este El în Lumea 
Cerească a Eternităţii. 

7. Eu M-am văzut pe Mine-însumi manifestându-Mă în mod 
material ca Natură, şi Viaţa Mea ca Principiu fundamental 
generator al întregii Manifestări. Eu am văzut Iubirea, Puterea 
Divină Creatoare, ca pe Forţa care animă şi dă viaţă, izvor al Vieţii, 
şi de asemenea. Dorinţa Mea de a da o exprimare perfectă a acestei 
Iubiri, ca fiind Cauza şi Raţiunea Potenţiale şi Reale ale izvorârii 
Ideii Mele. 

8. Toate acestea. Eu le-am văzut reprezentate în Spiritul Meu, 
care vede totul, care ştie totul, singurul care poate vedea şi reflecta 
Sufletul lucrurilor sau Realitatea lor. Iată de ce, ceea ce am văzut 
Eu reprezentat în Spiritul Meu, a fost de fapt Pământul Real, 
începutul său, concepţia sa ca fiinţă cosmică. 

9. Ori, Conştiinţa Mea este esenţa intimă a întregului Spaţiu şi 
a întregii Vieţi. Este substanţa reală a Spiritului Meu care pătrunde 
şi conţine totul, al cărui Centru generator şi dătător de viaţă este 
peste tot şi limita sa sau circumferinţa sa nicăieri. înăuntrul 
împărăţiei Spiritului Meu, Unic, Eu trăiesc, Mă manifest şi am 
Existenţa Mea. Spiritul Meu conţine şi în acelaşi timp umple toate 
lucrurile şi fiecare din vibraţiile Sale nu sunt decât exprimarea unei 
faze corespunzătoare a Existenţei Mele. 

10. A fi înseamnă a exprima sau a „face să iasă”. Tu nu poţi 
concepe existenţa fără exprimare. Deci Eu, care sunt Totul, Mă 
exprim în mod constant şi continuu. 

11. Ce exprim? 

12. Ce aş putea Eu să exprim altceva decât pe Mine însumi, de 
vreme ce EU SUNT Tot ce Este? 

13. Tu nu poţi încă să vezi sau să înţelegi ceea ce Sunt Eu- 
însumi, dar poţi să Mă înţelegi atunci când Eu îţi inspir o idee. 

14. în consecinţă, dacă EU SUNT Tot ceea ce este, această 
Idee, care provine direct din MINE, trebuie să fie o parte sau o fază 
din Mine însumi, în Existenţă sau Exprimare. 

15. O idee oarecare o dată născută în împărăţia Spiritului Meu, 
aşa cum ţi s-a arătat, devine imediat o Realitate, deoarece, în 
Eternitatea Existenţei Mele, Timpul nu există. 

16. Totuşi, în tine, o Idee creează mai întâi Dorinţa, dorinţa de a 
o exprima, apoi această Dorinţă te obligă să Gândeşti, din gândire 
provine Acţiunea şi Acţiunea produce Rezultatele, sau Ideea în 
manifestarea materială actuală. 

17. Dar de fapt Eu nu am Dorinţe, pentru că Eu SUNT TOTUL, 
şi totul îmi aparţine. Eu nu trebuie decât să gândesc şi să Rostesc 
Cuvântul pentru a produce rezultate. 

18. Totuşi această Dorinţă pe care tu o simţi ca fiind a ta 
provine din Mine, pentru că ea se naşte din Ideea Mea, pe care am 
implantat-o în spiritul tău numai pentru ca ea să poată ajunge să se 
exprime prin tine. într-adevăr, ori de câte ori tu doreşti, nu sunt 
decât Eu care bate la poarta spiritului tău, anunţând Intenţia Mea de 
a Mă manifesta pe Mine însumi în tine sau prin tine, în forma 
particulară indicată prin această Dorinţă. 

19. Ceea ce pentru personalităţile omeneşti se numeşte dorinţă 
nu este decât Acţiunea necesară a Voinţei Mele ce dă impulsul 
pentru exprimarea Ideii Mele în Manifestare materială, sau 
Existenţă. 

20. Ceea ce îţi pare ca fiind o dorinţă de exprimare în Mine, nu 
este decât Necesitatea Ideii mele despre mine însumi de a Fi sau de 
a se Exprima. 

21. în consecinţă orice dorinţă reală pe care tu o simţi în tine, 
orice dorinţă a inimii tale îşi are Originea în Mine, şi tu trebuie, în 


mod necesar, la un moment dat, să o îndeplineşti într-o formă sau 
alta. 

22. Dar cum Eu nu am Dorinţe pentru că EU SUNT TOTUL, o 
dată ce se naşte în Mine Ideea de a Mă exprima pe Mine însumi în 
această nouă condiţie. Eu nu mai trebuie decât să gândesc, adică să 
concentrez sau să focalizez Atenţia Mea asupra Ideii Mele şi să 
Vreau să o exprim, sau aşa cum s-a spus în cealaltă Revelaţie a 
Mea, să Rostesc Cuvântul Creator şi imediat Forţele Cosmice ale 
Existenţei Mele, puse în activitate prin concentrarea Voinţei Mele, 
încep să atragă elementele constitutive necesare, din depozitul 
etern al Spiritului Meu, şi cu Ideea Mea ca nucleu, se combină şi 
formează, modelează şi adună în jurul Ei aceste elemente 
producând astfel ceea ce se poate numi o formă-gând a unei 
planete, umplând cu Esenţa Mea Vitală - Conştiinţa Mea - şi 
înzestrând-o cu toate potenţialităţi le Fiinţei Mele. 

23. Dar acest act de gândire a produs doar o formă-gând - 
însufleţită - a unei planete, şi manifestarea sa era încă în stare 
nebuloasă în regiunea gândirii. 

24. Totuşi, puterea însufleţitoare a Ideii dinăuntrul acestei 
forme-gând, prin Voinţa Mea concentrată asupra Ei, a lucrat la 
modelarea ei, la modelarea şi la solidificarea ei în mod gradat, până 
la o formă materială a diferitelor elemente ale Substanţei Vieţii; 
până ce în final, Ideea Mea a ajuns să strălucească în manifestare 
materială în lumea formelor vizibile, asemenea Planetei Pământ, 
devenind un mijloc adecvat de exprimare vie şi capabilă să Mă 
conţină şi totodată să Mă exprime. 

25. Acesta a fost corpul material pregătit prin Gândirea Mea, în 
care trăia deja întreaga natură potenţială a Fiinţei Mele, în virtutea 
puterii organizatoare a Ideii Mele ce exista în interior. 

26. Etapa următoare a constat din dezvoltarea şi pregătirea 
căilor sau mijloacelor de exprimare, prin care Eu puteam să exprim 
etapele multiple, posibilităţile şi puterile Ideii Mele. 

27 . Evidenţa materială a acestui fapt a constat în ceea ce este 
cunoscut ca regnul mineral, vegetal şi animal, care rând pe rând, au 
intrat în manifestare şi în mod gradat au dezvoltat stări de 
conştiinţă mai înalte şi mai complexe, care M-au adus în starea de a 
exprima, din ce în ce mai clar fazele infinite şi diverse ale Naturii 
Mele. 

28 . în acest moment Eu am privit Creaţia Mea şi, aşa cum e 
spus în cealaltă Revelaţie a Mea, am văzut că această creaţie este 
bună; 

29. Dar rămânea încă de făcut cel mai înalt şi cel mai perfect 
dintre mijloacele Mele de exprimare. 

30. Până în acest punct, cu toate că fiecare din căile sau 
mijloacele de exprimare existente, exprimau perfect fiecare fază a 
Naturii Mele, ele nu erau totuşi conştiente de Mine şi nu 
constituiau decât mijloace de exprimare aşa cum este firul metalic 
conductor de căldură, lumină sau energie. 

31. Şi totuşi condiţiile erau propice pentru Crearea 
instrumentelor prin care Atributele Mele Divine să fi putut avea o 
exprimare conştientă , a instrumentelor conştiente nu numai de 
relaţiile lor cu Mine, - dar şi de îndemânarea şi de puterea lor de 
exprimare a Ideii Mele. 

32 . Aceasta s-a întâmplat în acel moment al Timpului, când Tu, 
Fraţii tăi şi Surorile tale s-au născut ca exprimări omeneşti, intrând 
în manifestare, în acelaşi mod ca şi celelalte instrumente, şi anume 
graţie Gândirii Mele concentrate în care Eu am văzut varietatea 
infinită a Atributelor Mele, exprimându-se efectiv ca entităţi, 
fiecare dintre ele manifestând într-o manieră predominantă o 
oarecare fază particulară a Fiinţei Mele şi fiecare conştient de 
Mine, Creatorul Său şi Cel care este Originea exprimării. 

33. Eu 7<?-am văzut în exprimare perfectă aşa cum Eu Te văd şi 
acum, - aşa cum eşti Tu cu adevărat - Un Atribut al Sinelui Meu - 
perfect. 

34. Căci în realitate, Tu eşti un înger de Lumină, unul din 
Gândurile Mele Raze; un Atribut al Fiinţei Mele, sălăşluind într-un 
suflet în condiţiile Terestre fără alt scop (care nu e un scop în sine, 
ci o necesitate a Existenţei Mele) decât exprimarea completă şi 
finală a Ideii Mele. 

35. în veşnicie nu există nici Timp, nici Spaţiu, nici 
Individualitate, aceste iluzii au loc doar datorită fenomenului prin 
care se naşte Gândul din matricea Spiritului în lumea Materiei, fapt 
prin care Gândul, sau Fiinţa Creată, ajunge la conştiinţa de separare 
între ea şi Creatorul Său Gânditor. 

36. Aşa s-a născut în tine tendinţa de a te pândi că eşti separat 
de Mine, dar conştiinţa de separare completă nu s-a produs 
definitiv decât mult mai târziu. 

37. La început, când Tu ai venit pentru prima dată în exprimare 
Terestră, supunându-te impulsului pe care Eu ţi l-am dat prin 
Gândirea Mea Concentrată, Tu, unul dintre Atributele Mele, te-ai 
înveşmântat pe Tine însuţi cu Ideea Mea relativ la Mine Însumi în 
exprimare, ca Atributul special pe care tu îl reprezentai. Tu fiind 
Forţa dătătoare de viaţă a acestei Idei. 

38. Cu alte cuvinte, Ideea Mea raportată la Mine însumi, 
exprimând acest Atribut particular s-a constituit atunci în Suflet 4 al 
exprimării Tale individuale. Dar această Idee sau acest Suflet nu 
eşti Tu, aminteşte-ţi, căci Tu este într-adevăr o parte din Mine, 
fiind Eu-însumi în exprimare prin intermediul acestui Atribut 
particular. 

39. Şi astfel, după ce Tu însuţi înveşmântat cu Ideea Mea, 
această Idee deci, prin necesitatea existenţei Sale, a început atunci 
imediat să atragă înspre ea Gândirea-Substanţă necesară şi 
indispensabilă pentru exprimarea acestui Atribut particular, dându- 
i formă şi modelându-1 după Chipul Meu şi Asemenea Mie. Şi 
astfel această Idee s-a transformat într-un Templu Sfânt , umplut de 

4 ceea ce este intim, interior; exprimare completă a Existenţei şi în acelaşi timp, 
tipar interior al formei corporale. 

CAPITOLUL IX 


Prezenţa Mea vie, de vreme ce Tu locuiai în el, Tu, Unul din 
Atributele Mele Divine. 

40. Acest Templu, format după Chipul Meu şi Asemenea Mie, 
alcătuit din Gândirea-Substanţă a Mea care înconjoară şi îmbracă 
Ideea Mea, este în consecinţă Corpul tău Real. El este deci, chiar 
din acest motiv, indestructibil, nemuritor, perfect. Este Gândirea 
Mea completă, astfel că Eu mi-am creat o imagine ce conţine 
Esenţa Mea Vie aşteptând momentul în care se va putea exprima în 
lume, luând o formă materială. 

41. Aşa că, să rezumăm: 

42. în primul rând: Eu SUNT, exprimându-mă ca fiind Tu, unul 
din atributele Mele Divine; 

43. în al doilea rând: Ideea Mea relativ la Tine, ca fiind unul 
din Atributele Mele, exprimată în condiţii Terestre - sau altfel, 
Sufletul Tău. 

44. în al treilea rând: Gândirea Mea reprezentându-te pe Tine 
ca Imagine, formând Templul Sufletului Tău - sau Corpul 
Sufletului Tău, în care locuieşti Tu. 

45. Acestea trei constituie partea Divină sau Impersonală a Ta, 
Nemuritorul Trei-în-Unu, adică - Tu, Gândirea Mea latentă, deşi 
deja complet formulată, formată după Chipul Meu şi Asemenea 
Mie, dar neaflată încă în activitate sau în exprimare, neavând nici-o 
legătură cu personalitatea ta umană, pentru că la această etapă a 
studiului nostru, ea nu se născuse încă. 


GRĂDINA EDENULUI 

1. Dacă tu nu ai înţeles clar ceea ce am afirmat până acum, nu 
respinge ca fiind ceva imposibil de înţeles, căci fiecare rând are un 
înţeles ascuns a cărui cunoaştere va recompensa cu prisosinţă 
studiul necesar pentru a-1 clarifica. 

2. Intenţia acestui Mesaj este de a te aduce la înţelegerea a 
ceea ce Tu eşti, la percepţia Eului tău real , pentru ca tu să devii 
cândva conştient de Mine, Eul tău Divin, într-atât de conştient încât 
niciodată tu nu să nu mai fi înşelat de celălat eu, cel care ţi-ai 
imaginat că eşti şi care timp îndelungat te-a ademenit prin plăcerile 
lipsite de valoare şi anoste ale simţurilor, prin distracţiile sale 
mentale şi plăcerile sale emoţionale. 

3. Dar mai înainte să poată fi aşa, va fi necesar ca tu să cunoşti 
perfect acest presupus alt eu, acest eu pe care l-ai creat crezându-1 
real şi separat de Mine, şi pe care l-ai păstrat în viaţă, dându-i 
puterea de a te fermeca şi de a te înşela; da, acest eu auto-creat, cu 
zadarnicele şi înfumuratele laude de sine, cu ambiţiile sale şi 
puterea visată, cu dragostea sa de viaţă şi de bunuri materiale, cu 
dorinţa sa de a fi cu renume de cunoscător sau de bun, - acest eu 
nu este decât personalitatea ta umană, care nu se naşte decât pentru 
a muri ca entitate separată, şi ca atare, nu are mai multă 
permanenţă sau realitate decât cea a frunzei, a norului sau a 
zăpezii. 

4. Da, tu vei fi adus faţă în faţă cu acest nesemnificativ eu 
personal şi îi vei vedea cu clarviziune completă egoismul său 
dezgustător şi toate vanităţile sale omeneşti; şi atunci, vei şti - dacă 
te vei întoarce înspre Mine şi să Mă vei întreba cu simplitate, 
credinţă şi încredere, - pe Mine, partea Infinită şi Impersonală a ta 
aflată dintotdeauna înăuntrul tău, care îţi va arata astfel toate aceste 


52 


53 


iluzii ale personalităţii, iluzii ce de-a lungul veacurilor te-au separat 
în conştiinţă de Mine, Şinele Tău glorios Divin. 

5. Această percepţie va veni cu siguranţă, atunci când vei 
putea recunoaşte că acest Mesaj este de la Mine şi când vei fi 
determinat ca aceasta să se manifeste. Atunci Eu, voi face pentru 
tine, cel căruia Eu îi inspir o astfel de hotărâre, ca orice iluzie să 
dispară şi tu Mă vei cunoaşte cu adevărat. 

6. Exerciţiul minţii tale asupra acestor teme abstracte nu îţi va 
fi vătămător. Dimpotrivă, acesta îi este necesar minţii tale, căci 
atâta timp cât tu nu vei putea înţelege Semnificaţia Mea prezentată 
în idei asemenea celor exprimate aici, aceste idei venind din afară, 
tu nu vei putea percepe sau interpreta corect Ideea Mea atunci când 
Eu te inspir în mod interior. 

7. Şi astfel, Eu îţi pregătesc spiritul tău pentru a o FOLOSI, nu 
pentru a obţine în plus cunoştinţe pământeşti, ci pentru ca tu să poţi 
primi şi să transmiţi mai departe învăţăturile Mele Divine celor pe 
care Eu ţi-i aduc în acest scop. 

8. Astfel, după ce vei fi înălţat rugăciunea ta către Mine, 
Şinele Tău Real, Tatăl Tău din Ceruri, pentru ca adevărata realizare 
să se efectueze în tine (şi pentru ca tu să poţi vedea Adevărul 
acestor învăţături), în toate lucrurile, în toate condiţiile şi 
experienţele care pot surveni, să citeşti cu atenţie ceea ce urmează. 

9. Pe parcursul studiului nostru asupra procesului de 
dezvăluire a Ideii Mele, am ajuns la punctul în care EU SUNT din 
Tine, cel care se manifestă în Corpul nemuritor al Sufletului tău, 
sau în Gândul-Imagine creat prin Gândirea Mea, este acum gata să 
ia o formă materială consistentă 5 , o formă adecvată pentru 
exprimarea Atributelor Mele pe Pământ. 


5 corp de natură plastică în care Gândul-Iinagine începe să ia o formă corporală; 
formă „la nivel de esenţă”, nefiind încă „materială” cu toate că depăşise starea 
„mentală”. 

10. Transformarea din starea mentală în forma muritoare a avut 
loc în acelaşi mod şi prin acelaşi procedeu utilizat de orice gândire 
şi creaţie şi este literalmente descris în Biblie, în care se spune că 
EU „am făcut pe om din lut, sau din colbul pământului 6 , şi i-am 
insuflat prin nări suflul vieţii şi omul a devenit un suflet viu”. 

11. Să îţi explic mai departe? Bine, îţi voi spune aşadar că 
puterea vitalizatoare conţinută în Ideea Mea (Sufletul tău) începu 
să atragă înspre ea diferitele elemente ale substanţei vitale terestre 
(pulbere) şi atom cu atom, celulă cu celulă, să o modeleze şi să-i 
dea o formă fiecăreia dintre ele în decursul timpului până la a le da 
într-adevăr un corp în formă materială (os, ţesuturi, organe) 
conform cu modelul Imaginii-Gând care constituie Corpul 
Sufletului Tău, formând în acest mod, am putea spune, un înveliş 
exterior de substanţă terestră, până ce în final forma ta muritoare, 
corporală umană a devenit manifestă în mod psihic, deşi nu încă 
prin ceea ce numim simţuri materiale sau fizice; după ce totul fiind 
pregătit pentru acest moment ciclic. Ţie, Atributul Meu, ţi s-a 
insuflat prin nări (dinăuntru) suflul vieţii şi Tu ai apărut atunci 
pentru prima dată pe Pământ ca o fiinţă umană, un Suflet viu (Ideea 
Mea de atunci capabilă să se exprime în mod conştient printr-un 
instrument terestru adecvat) cuprinzând în Tine-însuţi toate 
Atributele Mele, toate Puterile Mele, şi cu toate posibilităţile Mele. 

12. Astfel au fost manifestate toate diferitele instrumente pentru 
exprimarea Terestră a Ideii Mele; şi Tu, fiind unul din Atributele 
Mele, tu stăpâneai în mod natural asupra tuturor acestor 
instrumente, ceea ce vrea să spună că tu deţineai puterea de a 
utiliza pe fiecare dintre ele sau pe toate la un loc, după nevoie, 


6 Substanţă morfo-plastică aşa cum am putea numi faza sau starea de spirit încă 
„esenţă”, ce serveşte ca intermediar între starea „mentală” sau „ideatică" şi starea 
„materializată”, sau devenită obiect creat; cu alte cuvinte, o substanţă plastică 
eminamente superioară celei din care este compusă „imaginea pământului”, şi 
prin care pământul material este un „dublu fizic” celulă cu celulă, atom cu atom, 
substanţă în care fonnele muritoare există mai înainte de a deveni materiale, 
fiind ea însăşi muritoare ca formă. 

pentru deplina şi completa exprimare a puterilor şi posibilităţilor 
Tale (Atributul Meu). 

13. în acest mod şi numai pentru acest motiv, Tu, Fraţii tăi, şi 
Surorile tale aţi devenit exprimări omeneşti. Dar, chiar atunci când 
tu ai căpătat forma umană, exprimarea Ta era încă atât de 
Impersonală, încât deşi tu erai conştient de tine în mod personal, tu 
apelai încă la Mine, în mod interior, cerându-Mi inspiraţia şi 
îndrumarea. 

14. Aceasta a fost deci prima condiţie în care tu te aflai la 
trezire, atunci când ai venit la exprimare terestră şi care a fost 
numită stare Edenică sau viaţa în Grădina Edenului. 

15. Această stare Edenică, sau paradisiacă, reprezintă faza 
Divină a Conştiinţei Impersonale din tine, sau starea în care Tu erai 
încă în mod conştient Una cu Mine, cu toate că te aflai atunci retras 
într-un mijloc muritor de exprimare. 

16. Ori, Eu nu îţi voi spune în detaliu cum şi pentru ce Mi-a fost 
necesar să „te alung” (pe Tine, de atunci încolo manifestat ca Om 
sau Omenire) din Grădina Edenului, îţi voi reaminti doar rolul pe 
care îl joacă Dorinţa în exprimarea Terestră şi relaţia pe care o 
păstrează cu Voinţa Mea; şi anume, cum reţine ea atenţia ta fixă 
asupra lucrurilor materiale şi te face să Mă uiţi în mod interior. 

17. Totuşi, când vei înţelege aceasta şi când tu vei admite, cât 
de puţin, motivul pe care Eu l-am avut pentru a acţiona astfel, 
atunci poate vei putea sesiza necesitatea care M-a determinat să te 
fac să cazi pe Tine (Omenirea) într-un somn profund (căci tu 
ajunseseşi la capătul unui alt Ciclu numit Zi Cosmică) şi apoi să te 
las să visezi că te-ai trezit - deşi în realitate tu erai adormit, aşa 
cum eşti şi acum şi de fapt tot ceea ce s-a întâmplat din acea zi şi 
până în prezent, incluzând toate evenimentele înşelătoare şi 
condiţiile pământeşti, toate acestea nu au fost decât un Vis, din care 
tu nu te vei trezi complet decât atunci când Tu (Omenirea) vei 
redeveni complet conştient de Mine în mod interior — şi atunci tu 
vei afla că Tu-însuţi (Omenirea) nu mai eşti din punct de vedere 

corporal unul, ci două părţi, o parte activă, gânditoare şi hotărâtă, 
care de aceea se numeşte „om” sau bărbat, şi cealaltă, partea 
sensibilă şi receptivă, - „o matrice-om”, sau femeie; 

18. Tu vei înţelege de asemenea necesitatea de a pune în joc 
aceste influenţe aparente, pământeşti, în scopul de a smulge 
conştiinţa Ta din deliciile pur Divine şi de a o menţine în această 
nouă stare de Vis, în scopul de a-ţi putea dezvolta un spirit muritor 
pentru ca prin tendinţele sale naturale şi egoiste să te poţi concentra 
complet în misiunea Ta Pământească prin exprimare muritoare; 

19. Şi, de asemenea, înţelepciunea de a face ca această influenţă 
prin intermediul Şarpelui Egoismului (formă pe care Eu l-am 
determinat să o ia în spiritul tău) să genereze Dorinţa, mai întâi în 
partea pasivă, sensibilă şi receptivă a Ta, Dorinţa care este agentul 
muritor al Voinţei Mele, care trebuia să producă motivele şi forţa 
motrice pentru exprimarea ulterioară şi completă a Atributelor 
Mele pe Pământ. 

20. Şi în final, necesitatea ca Dorinţa să-şi exercite fascinaţia sa 
asupra ta (Omenirea), pentru ca natura ta cerească sau Impersonală 
să se poată menţine complet într-un somn profund până în ziua în 
care fără să ieşi din Visul Tău, prin folosirea liberă dar fără să ştii a 
Voinţei Mele, tu să fii în stare să guşti şi să mănânci din abundenţă 
din fructul (a ceea ce s-a numit) Arborele Ştiinţei Binelui şi Răului, 
pentru ca mâncând din acest fruct tu să poţi să înveţi să distingi şi 
să cunoşti cum se cuvine fructul său aşa cum este el cu adevărat şi 
astfel să dobândeşti forţă, în scopul de a utiliza, cu înţelepciune şi 
perfect, cunoaşterea astfel obţinută, doar pentru exprimarea Ideii 
mele. 

21. Este de asemenea posibil ca acum tu să poţi înţelege cum în 
Visul tău, devii din ce în ce mai absorbit şi mai ataşat de această 
falsă stare pământească pentru a mânca mai întâi acest fruct şi a 
învăţa să cunoşti Binele şi Răul şi ca după aceea, cunoscând această 
lume nouă şi atrăgătoare care se deschide în faţa ta în acest mod, tu 
să fii mort faţă de cunoaşterea Realităţii complete; şi se poate să 
înţelegi cum şi pentru ce tu ai văzut că erai gol — atât partea 

gânditoare cât şi partea senzitivă din Tine; şi de asemenea pentru 
ce ţie ţi-a fost teamă şi ai încercat să te ascunzi de Mine, creând 
astfel, în conştiinţa ta, senzaţia de a fi separat de Mine. 

22. Şi acum poate că tu poţi vedea de ce totul a trebuit să fie 
aşa; pentru ce Tu (Omenirea), a trebuit să ieşi din starea Edenică de 
Conştiinţă Impersonală şi să fii cufundat complet în iluzia acestei 
lumi de Vis, în scopul de a putea Crea un corp şi de a dezvolta în el 
o conştiinţă personală, sau de tine-însuţi, capabil să exprime 
complet Perfecţiunea Mea. 

23. Aşa s-a născut personalitatea Ta şi după naşterea sa Eu te- 
am incitat să o susţii şi să o fortifici, umplându-Te de dorinţe, de 
speranţe, de ambiţii şi de aspiraţii împreună cu toate diversele 
manifestări ale Dorinţei, care nu sunt decât etape umane ale 
Voinţei Mele, lucrând la pregătirea şi la dezvoltarea unui 
instrument capabil să exprime perfect Atributele Mele pe Pământ. 

24. Şi astfel, Eu am rostit Cuvântul şi te-am alungat din 
Grădina Edenului, îmbrăcându-te într-un „înveliş de carne”, 
asemănătoare cu a celorlalte animale; pentru ca în această nouă 
condiţie, tu să poţi intra complet în mediul terestru, pe Pământul 
Real, Pământul Ideii Mele - şi nu al Visului Tău -, pentru a da 
Ideii Mele, acolo latente, o viaţă de exprimare activă pentru că Tu, 
Atributul Meu, aveai nevoie să ai un organism şi un înveliş 
adaptate mediului în care urma să te manifeşti în Visul Tău. 

25. Şi de asemenea, dâtulu-ţi un înveliş de carne sau un 
organism fizic, prin care Eu îi dădeam ideii Mele o formă adaptată 
pentru exprimarea Terestră: - Eu îţi dădeam putere de a Te 
exprima într-un organism determinat prin intermediul cuvintelor. 

26. în Impersonal, cuvintele nu au nici utilizare, nici necesitate. 
Doar ideile există şi se exprimă. Ele, în mod simplu, simt, doar 
pentru că ele sunt expresia diverselor etape ale Existenţei Mele. 

27. Dar în această stare de Vis, era necesar ca orice exprimare 
să fi avut pentru aceste stări primitive de existenţă corporală, o 
formă şi o consistenţă prin care ele să poată fi auzite, văzute, atinse 

şi gustate, astfel încât semnificaţia acestora să poată fi percepută cu 
claritate, era în mod natural necesar să se prevadă organisme 
capabile de a fi utile pentru ca dublul scop, de a exprima, cât şi de a 
se înţelegere ceea ce exprimă. 

28. Şi astfel, pe măsură ce Ideea Mea se dezvolta prin Ea- 
însăşi, după expulzarea ta din Eden, Tu, - unul dintre Atributele 
Mele Divine, ce locuiai în Ideea Mea relativ la acest Atribut în 
exprimare, Atribut care locuia la rândul său înăuntrul Gândirii 
Mele, Imagine a Mea, aribut care în final se manifestă material în 
forma Pământească a Cuvintelor - atunci când ai primit impulsul 
Voinţei Mele, sub forma Dorinţei de a exprima Semnificaţia Mea, 
- tu ai început rapid „să creşti şi să te înmulţeşti”. 

29. Şi în căutarea condiţiilor mai favorabile pentru manifestarea 
atributelor tale particulare, tu Te-ai răspândit pe toată suprafaţa 
pământului, excitând şi stimulând Inteligenţa latentă în toate 
formele de viaţă cu care tu intrai în contact pentru o exprimare mai 
completă şi mai activă a fazelor particulare ale Ideii Mele pe care 
ele o reprezentau. 

30. Aşa s-au format diferitele Limbaje ale Pământului, fiecare 
dintre ele compuse din mai multe cuvinte, toate născut în spiritul 
uman prin Dorinţa de a exprima în concepte omeneşti fazele 
infinite ale Ideii Mele, mereu izvorând din interior. 

31. Şi cu cât mintea omenească s-a străduit mai mult să 
exprime „în Cuvinte” Ideea Mea, cu atât eşecul său a fost mai mare 
şi mai umilitor. 

32. Dar la timpul potrivit va veni Marea Trezire, - şi atunci 
când se va recunoaşte că toate Cuvintele nu sunt decât Simboluri 
ale unei Unice Idei, şi că toate ideile, oricare ar fi natur lor, nu sunt 
decât faze ale unei Unice Idei, Ideea Mea despre Mine-însumi în 
exprimare - şi că orice Dorinţă de a exprima în Cuvinte această 
Idee, fără a fi conştient că Voinţa Mea este Singura şi Unica Sursă 
de Inspiraţie, va fi zadarnică. Va fi de asemenea recunoscut că 
orice dorinţă de a exprima această Idee în opere şi în fapte de viaţă, 

CAPITOLUL X 


fără a-ţi pierde complet conştiinţa personalităţii tale omeneşti - a 
participării personale pe care tu o manifeşti în aceste opere şi fapte, 
- şi a-ţi concentra întreaga ta fiinţă în Mine, va fi zadarnică şi 
sterilă şi nu va avea ca rezultat decât eşecul, decepţia şi umilirea. 


BINELE ŞI RĂUL 


1. în Grădina Edenului, în care te aflai înainte de a începe 
misiunea ta umană, creştea un pom al cărui fruct se numea: 
Cunoaşterea Binelui şi Răului. 

2. Atunci când locuiai în această Grădină tu erai încă în 
întregime Impersonal, deoarece nu gustaseşi încă din acest fruct. 
Dar, cedând odată Dorinţei, agentul uman al Voinţei Mele, a cărui 
misiune principală este de a te face să mănânci din acest fruct, în 
momentul în care l-ai mâncat, ai coborât, ai căzut sau ai fost 
expulzat din starea Paradisiacă (asemenea puişorului când iese din 
găoace sau a trandafirului când iese din boboc) şi tu te-ai aflat 
înconjurat de un mediu nou şi ciudat, căci din acel moment, în loc 
de a avea dominaţia asupra tuturor regnurilor inferioare care ţi-ar fi 
satisfăcut tot ce ai fi vrut, tu a trebuit să lucrezi pământul pentru a-1 
face să rodească şi să-ţi câştigi pâinea cu sudoarea frunţii tale. 

3. Dar luând asupra ta această misiune pământească, a fost 
necesar să intri complet în toate condiţiile vieţii omeneşti, pentru a- 
ţi dezvolta un spirit şi a-ţi forma un corp, ambele capabile să 
exprime perfect Ideea Mea pe Pământ, - ceea ce constituie 
adevărata cauză şi raţiune a intrării tale în această stare de Vis. 

4. Astfel, căzând sau ieşind din starea ta Impersonală sau 
Paradisiacă, tu ai cedat complet atracţiei acestei Lumi de Vis, şi 
după ce te-ai lăsat condus complet de Dorinţă, nu ai mai fost în 
stare să vezi Realitatea sau Sufletul lucrurilor, deoarece tu ţi-ai 
adaptat un corp fizic, un înveliş material, cu un creier omenesc, 
care, fiind influenţat de Dorinţă, a aruncat un văl asupra Conştiinţei 
tale Interioare întunecând vederea ta şi voalându-ţi spiritul în aşa 
fel încât lumina Adevărului să nu poată pătrunde prin el fără să dea 

o lumină falsă lucrurilor, distorsionându-le prin înţelegerea ta 
omenească. 

5. Şi în această stare de Vis, tu ai văzut toate lucrurile confuz, 
ca printr-o ceaţă, şi cum această ceaţă înconjura şi .învăluia totul, tu 
nu ai putut vedea lucrurile aşa cum sunt ele cu adevărat, ci doar 
aparenţa lor nebuloasă, care totuşi ţi părea că este adevărul, însăşi 
realitatea lucrurilor. 

6. Tot aşa s-a întâmplat cu tot ceea ce ai văzut cu ochii tăi 
dinVis, cu toate lucrurile însufleţite sau nu, cu tot ceea ce tu ai 
conceput în spiritul tău omenesc, chiar cu propriul tău Eu şi cu 
ceilalţi Eu din jurul tău. 

7. Şi astfel, nemaivăzând Sufletul lucrurilor, ci doar umbrele 
lor nebuloase, tu ai ajuns să crezi că aceste umbre erau cu adevărat 
materiale şi că lumea care te înconjura era compusă şi umplută cu 
această materie. 

8. Dar această ceaţă nu era decât efectul produs de faptul ca că 
Lumina Adevărului nu putea pătrunde prin spiritul tău omenesc, al 
cărui intelect, asemănător unei lentile imperfecte, falsifica şi altera 
orice lucru, făcându-1 să-ţi apară ca fiind Real, prin menţinerea 
conştiinţei tale continuu ocupată de miliardele de iluzii ale Lumii 
tale de Vis. 

9. Şi deci, intelectul este creaţia Dorinţei, şi complet dominat 
de către aceasta din urmă, nefiind aşa cum mulţi au presupus, o 
facultate a Sufletului Cu alte cuvinte, această ceaţă nu era altceva 
decât lentila deformată de intelectul tău omenesc, care fiind 
dominat de către Dorinţă, interpreta fals şi transmitea conştiinţei 
tale fiecare imagine, idee sau impuls pe care Eu ţi le inspiram din 
interior sau pe care Eu le atrăgeam înspre tine dinafară, în timpul 
procesului prin care Eu trezeam conştiinţa ta la recunoaşterea Ideii 
Mele din interior unde ea se luptă mereu pentru a ajunge să se 
exprime în mod material 


10. Totuşi, Eu am conceput toate acestea intenţionat prin 
intermediul influenţei Dorinţei, în scopul de a te introduce în mod 
conştient până în miezul condiţiilor materiale. 

11. Şi cu toate că această viziune falsă, inspirată de către 
Dorinţă, a fost cauza multor ciocniri, nemulţumiri şi suferinţe, şi tu 
ai pierdut treptat încrederea în tine-însuţi, - în Mine, acel Unu 
Impersonal din interior, - căci de fapt tu M-ai uitat până într-atât 
încât nu ai mai ştiut la cine să alergi în confuzia ta; totuşi era 
necesar să se întâmple aşa, căci doar pierzându-ţi în acest mod 
memoria stării tale Divine şi concentrându-ţi întreaga ta conştiinţă 
în aceste condiţii terestre Eu am putut să-ţi dezvolt spiritul, voinţa 
ta omenească şi toate facultăţile sale şi să-ţi dotez corpul omenesc 
cu forma şi puterea care trebuia să mă facă capabil să dau o 
exprimare perfectă Ideii Mele Divine, pe Pământ, ceea ce trebuia să 
se întâmple, mai devreme sau mai târziu. 

12. Şi astfel datorită greşelilor tale, necazurilor şi suferinţelor 
tale, Dorinţa de a te vedea eliberat de ele a făcut ca Ideea de Rău să 
se nască în spiritul tău, şi în acelaşi fel, atunci când aceste necazuri 
nu existau, aceeaşi dorinţă să-ţi inspire Ideea de Bine. 

13. Şi tu atribuiai tuturor aparenţelor lucrurilor şi condiţiilor, 
calificativele de Bine sau Rău - după cum ele îţi satisfăceau sau nu 
Dorinţa ta, Agentul Meu, în Realitate Şinele Meu omenesc, sau 
astfel, Tu, în personalitatea ta omenească. 

14. Toate aceste condiţii şi experienţe ale vieţii în care tu intrai, 
cele care ţi se păreau Bune când ele îţi plăceau, şi Rele când ele îţi 
displăceau nu erau decât incidente create de Dorinţă, pentru a 
stimula sau a pune în activitate anumite facultăţi interioare care 
trebuiau să te facă apt să recunoşti Adevărul, pe care Eu, în 
interiorul tău doream în acel moment să se imprime în conştiinţa ta; 
Răul aparent era aspectul pozitiv al Fructului Pomului, care 
totdeauna te-a tentat prin aparenţa sa atrăgătoare şi prin deliciile pe 
care ţi le producea atunci când tu îl gustai pentru prima oară, te 
angaja să îl mănânci până la saturaţie sau până atunci când efectele 
sale dăunătoare se manifestau prin nenorociri asupra ta, aducându- 

ţi o deziluzie finală, care trebuia să te ajute să revii sau să alergi, 
ruşinat şi umilit, la Mine, Eul tău Veritabil, Cel care prin conştiinţa 
nou revelată astfel, era capabil să extragă Esenţa Fructului şi să o 
incorporeze în substanţa Sufletului şi în modul său de a fi. 

15. La fel. Binele aparent fiind aspectul pozitiv al Fructului, ce 
era prin el-însuşi pus în exprimare, prin recunoaşterea şi supunerea 
ta la impulsul său, îţi permitea să te bucuri de efectele sale fericite 
şi naturale şi de a primi avantajele materiale rezultând din 
iubitoarea Mea inspiraţie şi Conducere. 

16. Dar acest tu , care erai îndrumat de către Dorinţă prin toate 
aceste experienţe, nu era personalitatea ta omenească, care era 
educată, dezvoltată şi pregătită de către Adevăratul tu, în scopul de 
a face din ea un instrument perfect pentru folosinţa Ta, în 
exprimarea ideii Mele, ce căuta neîncetat să-şi manifeste material 
perfecţiunea sa în trup. 

17. Şi toate acestea le făceai Tu, obligând personalitatea ta 
omenească nu numai să mănânce din fructul a ceea ce se numeşte 
Pomul Ştiinţei Binelui şi Răului, dar să şi trăieşti astfel, până atunci 
când ai văzut şi cunoscut tot ceea ce se numeşte Rău, şi pentru că ai 
trăit din el şi cu el, să descoperi în el germenele a ceea ce se 
numeşte Bine, şi culegându-l, să-l examinezi sub toate aspectele, 
până la aflarea realităţii sale, şi din acel moment, tu ai ştiut că 
Binele şi Răul nu există cu adevărat, şi că ele nu sunt decât nişte 
concepte relative descriind condiţii materiale din puncte de vedere 
diferite, sau aspecte materiale diferite ale unui Adevăr central 
interior, a cărui Realitate este tocmai ceea ce Tu aspirai să Cunoşti, 
să Fii şi să Exprimi. 

18. Şi astfel, în ultimul timp, am putea spune că tu ai eliminat 
gradat din conştiinţa ta omenească, strat după strat, risipind ceaţa 
sau vraja făcută de intelect asupra spiritului tău; supunând, 
dominând, spiritualizând şi clarificând intelectul, până când în 
final, începi să te trezeşti şi să vezi din când în când prin ultimele 
straturi care se subţiază neîncetat, lucrări ale Mele, Unica şi Marea 
Realitate, dinăuntrul tuturor lucrurilor. 

19. Dar în acelaşi timp. Tu, Omniscientul şi Impersonalul tău 
EU SUNT, făcând toate acestea în mod conştient şi intenţionat, nu 
în scopul de a dobândi cunoaşterea condiţiilor şi a lucrurilor 
materiale, aşa cum a proclamat-o intelectul tău atât de puternic şi 
de autoritar, ci pentru ca tu să poţi culege ceea ce Tu ai semănat în 
timpurile obscure ale trecutului şi să fii în stare să manifeşti în mod 
material Ideea Mea Perfectă pe Pământ, aşa cum tu o manifeşti 
acum în starea Impersonală, Locuinţa Ta Cerească. 

20. Şi aminteşte-ţi, Tu eşti Marele Eu Impersonal, Eu, Cel care 
fac toate acestea, Cel care mă schimb continuu sub aspect material, 
dar Care în mod interior SUNT mereu acelaşi. 

21. Reînnoirea continuă a anotimpurilor - Primăvara cu 
semănatul său laborios, Vara cu căldura sa şi coacerea ei liniştită. 
Toamna cu îmbelşugatele ei recolte şi Iarna cu frigul şi abundenţa 
ei liniştită, - an după an, viaţă după viaţă, secol după secol, ev după 
ev, nu sunt decât exprimarea Ideii Mele, aşa cum Eu o inspir 
Pământului şi Ţie, Atributul Meu şi al Tuturor celorlalte Atribute 
ale Mele pe parcursul manifestării materiale a perfecţiunii Naturii 
Mele. 

22. Da, Eu o fac prin Tine, pentru că Tu eşti o Exprimare a 
Mea, pentru că numai prin tine, Atributul Meu, Eu pot să Mă 
exprim pe MINE-ÎNSUMI. 

23. EU SUNT în Tine, după cum stejarul este în ghindă. Tu eşti 
Eu, după cum raza de soare este Soarele, Tu eşti o faţetă a Mea în 
exprimare, Tu, unul dintre Atributele Mele Divine care neconenit 
încerci să exprimi perfecţiunea Mea prin şi cu ajutorul 
personalităţii Tale omeneşti. 

24. Asemenea artistului care vede în spiritul său tabloul perfect 
pe care doreşte să-l picteze, dar mâna sa nu poate reproduce fidel 
pe pânză, prin mijloacele brute ale penelului şi ale culorilor, 
adevărata idee^ şi efectele pe care le vede, tot astfel Tu Mă vezi 
înăuntrul Tău-însuţi, şi ştii că Noi suntem Unul, dar imperfecţiunea 
materiei terestre, a personalităţii umane cu corpul său animal, 

spiritul său omenesc şi intelectul său egoist, te împiedică să Mă 
exprimi perfect. 

25. Da, Eu am creat corpul, spiritul şi intelectul tău în scopul de 
a Mă exprima pe Mine-însumi prin tine. Eu am creat corpul 
asemenea perfecţiunii mele; EU ţi-am dat spiritul pentru a te 
informa despre Mine şi despre Lucrările Mele; ţi-am dat intelectul 
pentru ca el să interpreteze Ideea Mea, aşa cum am inspirat-o EU 
spiritului tău. Dar aspectele omeneşti ale acestui corp, spint şi 
intelect ale tale, precum şi folosirea lor materială, te-au distras in 
aşa fel încât Tu M-ai uitat, pe Mine, Singura şi Unica Realitate 
interioară, a cărei Natură Divină caută mereu să se exprime pentru 
tine şi prin tine. 

26. Dar curând va veni timpul când folosirea materială a acestor 
instrumente nu te va mai îndepărta de Mine şi Realitatea Mea îţi va 
fi revelată, înăuntrul lin, în toată măreţia Perfecţiunii Sale. 

27. Dar Tu, atunci când EU Mă voi fi revelat astfel Ţie, tu nu 
vei fi mai fericit decât înainte, dacă ceea ce EU îţi voi revela nu va 
fi pentru tine Pâinea Vieţii, şi dacă tu nu vei trăi şi nu vei manifesta 
Viaţa astfel revelată. 


CAPITOLUL XI 

ÎNTREBUINŢAREA 

1. Intenţionat nu am expus aici în mod clar cauzele şi modul în 
care au decurs aceste lucruri; pentru că Eu am rezervat pentru tine 
dreptul de a te inspira din interior, cu o viziune a desfăşurării şi a 
dezvoltării Ideii Mele Divine şi a exprimării Sale finale 
perfecţionate, mult mai pe înţeles decât cea descrisă aici, atunci 
când tu când vei fi în stare să o primeşti. 

2. Dacă Eu ţi-aş spune aici semnificaţia reală a numeroaselor 
Mele manifestări înainte de a fi capabil să simţi în mod conştient 
Adevărul lor, tu nu vei crede cuvintele Mele, şi nici nu vei putea 
înţelege aplicarea lor interioară şi folosirea lor. 

3. Deci, pe măsură ce Eu încep să trezesc în tine înţelegerea a 
ceea ce EU SUNT în interiorul tău şi determin conştiinţa ta umană 
să devină din ce în ce un canal impersonal prin care Eu să Mă pot 
exprima, Eu îţi voi revela gradat Realitatea Ideii Mele risipind una 
după alta iluziile care, de-a lungul veacurilor, M-au ascuns 
privirilor tale, ceea ce îmi va permite de a manifesta prin tine pe 
pământ. Atributele Mele Cereşti în toată perfecţiunea lor uman 
Divină. 

4. Eu, în toate acestea nu ţi-am dat decât o licărire din 
Realitatea Mea, dar în măsura în care vei înţelege ceea ce ţi-a fost 
revelat, ţi se va da şi mai mult din interior , şi aceasta va fi mult mai 
minunat decât îţi pare ceea ce ţi-a fost deja revelat. 

5. Pentru că atunci când Ideea Mea din interior va străluci, în 
sfârşit, limpede prin învelişul de carne, ea te va face să Mă adori şi 
să Mă glorifici mai mult decât pe acest Dumnezeu conceput de 
mintea ta şi intelectul tău omeneşti. 

6. Dar înainte ca tu să poţi să fii conştient de toate acestea şi să 
fii capabil să le înţelegi cu adevărat, tu şi personalitatea ta umană 

trebuie să-Mi daţi posibilitatea să le revez, întorcându-te înspre 
Mine în interior, ca la Unicul şi Singurul Izvor, aducându-mi 
măsura ta absolut golită de tine însuţi, cu un spirit şi cu o inimă atât 
de simple şi încrezătoare ca acelea ale unui copil. . 

7. Atunci şi numai atunci, când nu va mai rămâne nimic din 
conştiinţa personală care Mă împiedică să te copleşesc până la 
refuz cu Conştiinţa Mea, voi putea Eu să-ţi arăt gloriile veritabilei 
Mele Semnificaţii pentru care acest Mesaj nu este decât pregătirea 
materială. 

8. Totuşi pentru tine a sosit clipa de a înţelege ceva despre 
aceasta. Ţi-a fost revelat suficient ca tu să fii pregătit să recunoşti 
Vocea Mea care îţi vorbeşte dinăuntru. 

9. Aşadar, Eu am acţionat acum ca şi cum tu ai simţi deja 
Realitatea a ceea ce EU SUNT în interiorul tău, ca şi cum 
Adevărurile pe care Eu ţi le transmit prin aceste pagini nu au alt 
scop decât cel de a întipări mai puternic în conştiinţa ta, aceste 
aspecte ale Ideii Mele pe care tu nu ai putea-o primi în mod direct 
cu claritate. 

10. Ceea ce în această expunere îţi pare a fi Adevărul, nu este 
decât întărirea faptului că Ideea Mea a luptat până în prezent 
dinăuntrul tău, pentru a se exprima în afară. 

11. Şi astfel, lasă la o parte ceea ce nu te impresionează şi ceea 
ce nu recunoşti ca fiind al tău, căci aceasta înseamnă că Eu încă nu 
doresc ca tu să primeşti. 

12. Dar fiecare din Adevărurile pe care Eu le transmit aici va 
continua să vibreze până atunci când el va ajunge la spiritele pe 
care Eu le voi fi pregătit pentru a-1 primi, pentru că fiecare cuvânt 
este plin de forţa puternică a ideii Mele şi pentru spiritele care 
percep Adevărul ascuns în aceste Cuvinte, acest Adevăr se 
transformă în Realitate vie, fiind acea fază a Ideii Mele pe care 
aceste spirite sunt acum capabile să o exprime. 

13. Şi aşa cum toate spiritele nu sunt decât faze ale spiritului 
Meu Infinit sau părţi ale Lui, ce se manifestă sub forme distincte de 

natură finită, atunci când Eu îi vorbesc spiritului tău sau altor 
spirite prin intermediul acestor pagini. Eu nu îi vorbesc decât 
Sinelui Meu omenesc, gândind cu spiritul Meu Infinit, dându-i 
astfel Ideii Mele impulsul pentru exprimarea sa materială. 

14. Tocmai pentru aceasta, în mod precis din acest motiv, în 
curând Tu vei gândi Gândurile Mele şi vei fi conştient că Eu sunt 
cel care îi vorbeşte dinăuntrul tău, în mod direct, conştiinţei tale 
omeneşti şi atunci tu nu vei mai recurge la această carte, sau la 
oricare alta dintre celelalte Revelaţii ale Mele materiale vorbite sau 
scrise, pentru percepţia semnificaţiei Mele. 

15. Căci, nu Sunt Eu în interiorul tău, nu sunt Eu chiar Tu, şi nu 
eşti Tu una cu Mine, cel care trăieşte şi Mă exprimă prin conştiinţa 
tuturor spiritelor şi Cel care ştie totul? 

16. Şi tot ceea ce îţi rămâne de făcut este să pătrunzi în 
Omniconştiinţa Spiritului Meu şi să locuieşti cu Mine în ea, aşa 
cum Eu locuiesc înăuntrul Ideii Mele în Spiritul Tău, atunci toate 
lucrurile vor fi ale Tale aşa cum sunt acum ale Mele, de vreme ce 
ele nu sunt decât exprimarea materială a Ideii Mele şi ele nu există 
decât datorită conştiinţei cu care Eu le-am înzestrat atunci când, 
gândindu-le, Eu le-am dat viaţă. 

17. Toate acestea nu sunt decât o problemă de conştiinţă şi a 
gândirii tale conştiente. Tu nu eşti separat de mine, decât pentru 
aceea că tu gândeşti că eşti astfel. Spiritul tău nu este decât un 
punct focal al Spiritului Meu. Dacă tu ai şti aceasta, atunci ai afla 
că de fapt ceea ce tu numeşti conştiinţa ta este Conştiinţa Mea. Tu 
nu poţi gândi şi încă, cu atât mai puţin, respira sau exista în afara 
Conştiinţei Mele, - Ai putea să nu vezi asta? 

18. Ei bine, atunci gândeşte, crede , că Tu eşti EU, că noi nu 
suntem separaţi, că nouă ne-ar fi imposibil să fim astfel, pentru că 
noi suntem UNUL, - Eu înăuntrul Tău, şi Tu înăuntrul Meu. Crede 
că aşa este, imaginează -\i aceasta intens şi cu adevărat şi în clipa în 
care vei fi conştient de aceasta, tu vei fi cu Mine în Paradis. 

19. Tu eşti ceea ce crezi că eşti. Doar gândirea ta sau credinţa 
ta hotărăsc ceea ce este Real în viaţa ta sau ceea ce are valoare 
pentru tine. 

20. Deci, nu mai crede că eşti separat de Mine şi rămâi cu Mine 
în împărăţia Impersonală, unde întreaga Putere. întreaga 
înţelepciune şi întreaga Iubire, natura triplă a Ideii Mele, nu 
aşteaptă decât să se exprime prin Tine. 

21. Astfel, Eu am insistat asupra acestui subiect şi aparent Eu 
am spus acelaşi lucru de mai multe ori, deşi prin cuvinte diferite. 
Dar Eu am făcut aceasta intenţionat, prezentând semnificaţia Mea 
din puncte de vedere diferite, în scopul de a te face să înţelegi 
Impersonalitatea Mea divină, care este în Realitate 
Impersonalitatea Ta. 

22. Da, Eu am repetat şi voi continua să repet multe Adevăruri 
şi tu poţi considera aceasta plictisitor sau fără necesitate, dar dacă 
tu vei citi cu atenţie, vei afla că de fiecare dată când repet un 
Adevăr, Eu adaug mereu câte ceva la ceea ce este deja spus, pentru 
ca acesta să se întipărească de fiecare dată mai puternic şi mai 
durabil în spiritul tău. 

23. Dacă aşa se întâmplă. Eu mi-am atins scopul şi în curând tu 
vei ajunge să percepi şi să simţi în sufletul tău realitatea acestui 
Adevăr. 

24. Deci, dacă tu nu realizezi că se produce această întipărire şi 
crezi de asemenea că această repetiţie este o risipă inutilă de 
cuvinte şi de timp, să ştii că numai intelectul tău a citit şi că 
Semnificaţia Mea veritabilă ţi-a scăpat în întregime. 

25. Totuşi, tu cel care înţelegi, vei iubi fiecare cuvânt şi tu vei 
citi şi reciti des şi în consecinţă tu vei primi toate Perlele de 
înţelepciune pe care Eu le păstrez pentru tine. 

26. Şi de acum înainte aceste cuvinte şi mesajul lor nu vor fi 
pentru tine decât o sursă de inspiraţie sau o poartă prin care tu vei 
putea intra în starea Impersonală şi sărbători într-o dulce 


comuniune cu Mine, Tatăl Tău care este-n Ceruri şi în acel moment 
Eu te voi învăţa tot ceea ce vei dori să cunoşti sau ştii. 

27. Eu ţi-am prezentat până acum starea Impersonală din mai 
multe puncte de vedere pentru a te familiariza cu ea astfel încât tu 
să poţi, fără să te înşeli, să o deosebeşti de toate stările inferioare şi 
să înveţi să trăieşti conştient în această stare şi de bună voie. 

28. Şi atunci când tu vei putea trăi în mod conştient în această 
stare astfel încât Cuvintele Mele, indiferent când şi unde Eu le voi 
rosti, să găsească refugiu şi înţelegere în spiritul tău, atunci Eu voi 
permite ca tu să foloseşti anumite facultăţi pe care Eu le voi trezi în 
tine. Aceste facultăţi te vor aduce în starea de a vedea mai clar 
Realitatea lucrurilor, nu numai calităţile persoanelor care te 
înconjoară, ci şi slăbiciunile, greşelile şi defectele acestora. 

29. Dar faptul că ţi se permite să vezi aceste defecte şi erori nu 
este pentru că tu să poţi judeca sau critica pe fratele tău, ci pentru 
ca Eu să pot trezi în tine o hotărâre definitivă de a învinge şi de a 
suprima aceste defecte şi greşeli ale propriei tale personalităţi. 
Căci, reţine! - Tu nu le-ai putea remarca la alţii dacă ele nu ar fi 
încă prezente în tine; altfel, Eu dinăuntrul tău, nu aş avea nevoie să 
îţi atrag atenţia asupra lor. 

30. Şi cum toate lucrurile sunt pentru a le utiliza şi doar pentru 
a le utiliza, să analizăm cum ai întrebuinţat până acum calităţile, 
darurile şi puterile pe care Eu ţi le-am dat. 

31. Tu trebuie acum să înţelegi că Eu ţi-am dat totul. Tot ceea 
ce ai sau ceea ce eşti, bun sau rău, pacea sau suferinţa, succesul sau 
insuccesul, bogăţia sau sărăcia. Eu ţi le-am dat sau le-am îndreptat 
spre tine. - Pentru ce? Pentru a le FOLOSI, - pentru a te trezi la 
recunoaşterea Mea ca fiind Donatorul. 

32. Da, tot ceea ce primeşti are întrebuinţarea sa, şi faptul că tu 
nu eşti conştient de aceasta, se întâmplă doar pentru că nu poţi încă 
să Mă recunoşti ca Donator. 

33 . Şi tu nu vei putea cu adevărat să Mă recunoşti ca atare, până 
ce tu nu vei şti că EU SUNT, Donatorul. într-adevăr, personalitatea 

ta a ajuns atât de dezorientată, încercând să arunce sau să schimbe 
lucrurile pe care Eu ţi le-am dat, cu altele pe care tu le credeai mai 
bune, pentru că, evident, nu puteai să-ţi imaginezi că în tine este 
originea tuturor lucrurilor şi cu atât mai puţin să Mă recunoşti pe 
Mine ,propriul Tău Sine, ca fiind Donatorul a tot ceea ce deţii. 

34. Dar poate că acum tu Mă recunoşti ca Donatorul a tot ce 
este, ca Esenţa Intimă şi Creatorul tuturor lucrurilor care sunt în 
legătură cu lumea şi cu viaţa ta, chiar a atitudinii tale actuale faţă 
de aceste lucruri. 

35. Ambele sunt Opera Mea de vreme ce ele nu sunt decât 
fazele materiale ale modalităţii pe care Eu o folosesc pentru a 
exprima Ideea Mea relativ la Perfecţiunea ta interioară, care fiind 
Perfecţiunea Mea, este pe cale de a se dezvolta sau de a se arăta 
gradat înăuntrul tău. 

36. Pe măsură ce tu vei realiza aceasta, ţi se va dezvălui 
adevărata semnificaţie a întrebuinţării lucrurilor, a condiţiilor şi 
experienţelor pe care Eu ţi le trimit. Pentru că atunci tu vei începe 
să percepi o licărire a Ideii Mele Interioare şi când vei percepe o 
licărire a Ideii Mele, tu vei începe să Mă cunoşti. - Pe Mine, 
propriul tău Sine Adevărat. 

37. Dar înainte ca tu să Mă poţi cunoaşte cu adevărat, trebuie să 
ştii că toate lucrurile pe care Eu ţi le dau sunt Bune - şi că ele 
există pentru a le întrebuinfa, întrebuinţându-le de fapt Eu, - şi că 
personalitatea ta nu are nici un interes pentru ele şi că prin 
folosirea lor, ele nu sunt de nici un profit real pentru tine. 

38. Eu pot exprima prin tine frumoase armonii de sunete, de 
culoare sau de limbaj, care se manifestă ca muzică, artă sau poezie 
conform terminologiei omeneşti, care impresionează pe ceilalţi 
astfel încât îi determin să te aclame ca pe unul dintre cei mai mari 
oameni ai acestor timpuri; 

39. Eu pot vorbi prin gura ta sau să te inspir să scrii Adevăruri 
frumoase, ceea ce poate atrage înspre tine mulţi admiratori care să 


te proclame ca fiind predicatorul sau învăţătorul cel mai de 
admirat. 

40. Eu pot de asemenea să vindec prin tine diverse maladii, să 
alung demonii, să redau vederea orbilor, să fac să meargă ologii şi 
să produc şi alte fapte minunate pe care lumea le numeşte miracole; 

41. Da, Eu pot face toate aceste lucruri prin tine, dar nici unul 
dintre ele nu poate să-ţi folosească ţie personal decât dacă tu 
foloseşti şi aplici aceste armonii de sunet fiecărui cuvânt pe care îl 
spui, în scopul de a părea asemenea unei muzici dulci, cereşti, celor 
ce te ascultă, decât dacă simţul tău relativ la culoare şi proporţie se 
manifestă în viaţa ta astfel încât doar gânduri de bunătate, de 
înălţare sau de ajutor să emane din tine, dovedind celorlalţi că 
unica şi adevărata artă este aceea de a vedea clar Perfecţiunea Mea 
în toate exprimările Mele omeneşti şi de a permite ca puterea vie a 
iubirii Mele să se reverse prin Tine în inima lor, prezentând viziunii 
lor interioare imaginea Mea ascunsă înăuntru. 

42. La fel, tu nu ai nici un merit, deşi spui Adevăruri minunate 
sau execuţi opere splendide pe care Eu le fac prin tine, dacă tu nu 
trăieşti aceste Adevăruri, zi de zi, oră de oră, şi nu faci ca aceste 
opere să-ţi amintească constant de Mine şi de Puterea Mea, la care 
Eu te fac să participi în mod liber pe tine, fiul Meu mult iubit ca şi 
pe toţi ceilalţi pentru ca ea să fie utilizată în Serviciul Meu. 

43. Ţie, căruia în aparenţă Eu nu ţi-am dat nici unul din aceste 
daruri, care te crezi nedemn pentru aceasta, şi încă nu suficient de 
avansat pentru a Mă servi în acest mod, - Ţie, Eu îţi spun: 

44. Exact în proporţia în care tu Mă recunoşti în mod real 
înăuntrul tău şi caut într-adevăr să Mă serveşti, în mod precis, cu 
devotament, cu precizie, în aceeaşi proporţie Eu Mă servesc de tine 
- indiferent de personalitatea ta, de lipsurile acesteia, de tendinţele 
sau de slăbiciunile sale. 

45. Da, Eu, de asemenea. Voi face ca Tu care cauţi astfel să Mă 
serveşti, să duci la bun sfârşit lucrurile admirabile destinate să 
însufleţească şi să trezească pe fraţii tăi la o asemenea recunoaştere 

a Mea, Eu voi face astfel ca tu să influenţezi şi să afectezi vieţile 
multora dintre cei cu care eşti în contact inspirându-i şi înălţându-i 
la cele mai înalte idealuri, schimbându-le modul de a gândi şi 
atitudinile faţă de semenii lor şi prin aceasta şi faţă <je Mine. 

46. Da, voi toţi care căutaţi să Mă serviţi indiferent de 
aptitudinile voastre. Eu vă voi face să fiţi o forţă vitală pentru 
binele comunităţii, modificând modul de viaţă al multora, inspirând 
şi dirijând în acest sens ambiţiile şi aspiraţiile lor şi făcând din voi 
în întregime, o influenţă benefică în mijlocul activităţilor lumeşti în 
care Eu vă voi aşeza. 

47. Dar în acele momente, tu probabil, nu o vei şti. E posibil ca 
să ai încă dorinţa de a Mă servi, crezând că nu faci nimic din ceea 
ce trebuie să faci, că tu comiţi încă multe greşeli şi că nu trăieşti 
potrivit idealului tău înalt despre Mine; fără să înţelegi că această 
ambiţie şi această dorinţă intensă sunt mijlocul prin care Eu revărs 
Forţa Mea Spirituală care, fiind în întregime Impersonală, este 
utilizată de tine fără să realizezi că Eu sunt, în interior, cel care o 
utilizează pentru a atinge scopul Meu în inima ta şi în viaţa ta, 
precum şi în inima şi în viaţa oricărui alt Eu al Meu sau al Tău. 

48. Şi astfel, după ce în sfârşit vei începe să înţelegi toate 
acestea, pentru că le vei înţelege cu siguranţă, şi după ce vei dovedi 
acest lucru prin utilizarea practică a tot ceea ce tu deţii în serviciul 
Meu, Eu îţi voi da în mod gradat forţa şi abilitatea de a uza în mod 
conştient şi Impersonal de Puterea Mea, de înţelepciunea Mea şi de 
Iubirea Mea, - în exprimarea Ideii Mele Divine care luptă etern 
pentru a-şi manifesta Perfecţiunea prin Tine. 

49. De asemenea, tu vei vedea în curând că personalitatea ta 
umană cu toate facultăţile, puterile şi posesiunile sale, care în 
realitate sunt ale Mele, dar operând şi manifestându-se prin tine, 
este la fel, în întregime pentru folosinţa Mea şi că nu există succes 
şi nici satisfacţii veritabile decât folosindu-le în acest mod. 

50. La fel cum sămânţa semănată generează recolta, tot aşa şi 
întrebuinţarea dezvoltă abilitatea de a utiliza în mod conştient toate 


facultăţile Mele spirituale pentru exprimarea perfectă a Ideii Mele, 
care nu poate fi exprimată decât prin intermediul personalităţii tale 
omeneşti. 

CAPITOLUL XII 


SUFLETE ÎNSOŢITE 

1. Să examinăm acum unele lucruri pe care Eu ţi le-am dat, în 
special pe cele datorită cărora tu nu poţi încă să Mă recunoşti ca 
fiind Donatorul. 

2. Tu nu crezi, poate, că poziţia pe care o ai acum este cea mai 
bine adaptată pentru exprimarea Ideii Mele, care izvorăşte 
dinăuntrul tău. 

3. Dacă este aşa, de ce atunci nu ieşi din această poziţie pentru 
a intra în alta, la alegerea ta? 

4. Singurul fapt că tu nu poţi, sau nu vrei să ieşi din ea, este o 
dovadă că această poziţie este în prezent cea mai potrivită pentru a 
trezi în tine anumite calităţi necesare pentru exprimarea Mea 
perfectă, şi că Eu, propriul tău Sine, Te oblig să rămâi în ea până 
atunci când vei putea să recunoşti Planul Meu şi Semnificaţia Mea 
ascunsă în puterea pe care o are această poziţie de a tulbura pacea 
spiritului tău şi de a te menţine astfel nemulţumit. 

5. Atunci când tu vei cunoaşte Semnificaţia Mea şi când vei fi 
determinat să faci din Planul Meu planul tău, atunci şi numai 
atunci, îţi voi da forţa de a ieşi din această poziţie, pentru a intra în 
alta mai înaltă pe care Eu am prevăzut-o pentru tine. 

6. Tu crezi, poate, că soţul sau soţia pe care Eu ţi-am dat o, 
este departe de a fi persoana care îţi trebuie, sau care să poată fi 
capabilă să te ajute la trezirea ta „spirituală” şi că dimpotrivă, ea nu 
este decât un obstacol şi o piedică. Şi poate, în secret, îţi propui să 
o laşi pentru o alta care ţi se aseamănă şi ţi se alătură în aspiraţiile 
şi în investigaţiile tale şi din acest motiv, o astfel de persoană pare 
să se apropie mai mult de idealul tău. 


7. Tu poţi fugi de prima Mea alegere, dacă vrei, dar să ştii că 
nu poţi fugi de propria ta personalitate, care, în dorinţa sa arzătoare 
pentru o soţie sau un soţ „spiritual”, poate doar să te atragă o 
persoană care să te forţeze la o căutare de zece ori mai lungă şi mai 
grea printre iluziile spiritului, înainte ca tu să te poţi trezi din nou la 
conştiinţa Vocii Mele care vorbeşte dinăuntrul tău. 

8. Căci o soţie sau un soţ simpatic sau de apreciat, nu va 
alimenta în tine decât orgoliul personal sau dorinţa egoistă de 
putere „spirituală” dezvoltând şi mai mult latura egoistă a naturii 
tale; în timp ce un soţ sau o soţie antipatică te va face să te retragi 
în tine însuţi şi te va obliga să alergi din nou înăuntrul tău, acolo 
unde locuiesc Eu. 

9. Dar dacă tu nu locuieşti încă în conştiinţa Iubirii Mele 
Impersonale, o soţie sau un soţ afectuos, fidel şi supus, nu va face 
decât să stimuleze în tine egoismul şi aroganţa; în timp ce o 
persoană despotică, neîncrezătoare şi cicălitoare îţi va favoriza 
disciplina sufletească de care tu ai încă nevoie şi te va învăţa cât 
valorează puterea de a rezista şi stăpânirea de sine. 

10. Dacă tu ai şti că persoana care este Sufletul tău însoţitor în 
prezent, este în realitate un înger din Paradis, la fel ca şi Tine, unul 
din Atributele Existenţei Mele Divine, care a venit la tine pentru a 
te învăţa, prin intermediul tiraniei şi împotrivirii, şi chiar printr-un 
egoism şi o rea voinţă extreme, şi că numai atunci când tu îţi vei fi 
purificat personalitatea, eliminând aceste umbre de calitate, pentru 
ca Iubirea Mea Sfântă să se poată exprima liber prin tine, tu vei 
putea să te vezi eliberat de condiţiile care acum îţi provoacă o astfel 
de tulburare mentală şi îţi fac sufletul atât de nefericit; această 
tiranie şi această împotrivire, egoismul şi reaua voinţă nu sunt 
decât umbrele de calitate care există în tine, pe care Lumina Ideii 
Mele, strălucind dinăuntru, prin personalitatea ta opacă le 
proiectează asupra Sufletului soţiei sau soţului tău, întunecând, 
aservind şi înlănţuind personalitatea ta şi în acelaşi timp, exagerând 
şi alterând aceste umbre de calitate în personalitatea sa, în aşa fel 

încât să le vezi în mod evident, desfaşurându-şi puterea lor în faţa 
ta pentru a te tulbura şi pentru a te hărţui. 

11. Pentru că atâta timp cât tu vei putea să vezi acest Suflet 
întristat şi înlănţuit, acest înger din Paradis, această altă parte din 
Mine şi Şinele Tău, care a venit la tine şi îşi izbeşte aripile de 
gratiile cuştii personalităţii Sale, în care tu contribui la a-1 ţine 
prizonier, în timp ce el continuă să lupte, străduindu-se să exprime 
în tine Iubirea Impersonală, sentimentul tandru de profundă 
compasiune pentru ceilalţi, repaosul mental, pacea interioară, 
seninătatea şi ferma stăpânire de sine, pentru că numai aceasta 
poate face să-i cadă lanţurile şi să-i deschidă porţile închisorii, 
pentru ca El să poată avea libertatea propriei Sale Existenţe 
glorioase şi să se constituie în faţa ta, în Şinele tău adevărat, până 
când tu vei putea să vezi acest Suflet, în toată Divina Sa Frumuseţe, 
deşi acum ea poate să fie bolnavă şi slăbită prin această captivitate 
terestră, nu îţi va fi posibil să afli şi să recunoşti Idealul pe care îl 
cauţi. 

12. Deoarece acest Ideal nu există în afară, în nici o altă 
personalitate, - ci doar în interiorul tău, în Şinele tău Divin, cel 
care sunt Eu, Şinele tău Suprem şi Nemuritor. Doar Ideea mea 
raportată la acesta, la Şinele tău perfect, care se străduieşte să se 
exprime şi să manifeste prin personalitatea ta, este ceea ce te face 
să vezi imperfecţiunile aparente în soţia sau soţul pe care Eu ţi l-am 
dat. 

13. Totuşi, va veni timpul în care tu vei înceta să cauţi în afară 
iubirea şi simpatia, stima sau ajutorul spiritual şi tu vei alerga în 
totul şi pentru orice la Mine, in interior, şi atunci aceste aparente 
imperfecţiuni vor dispărea, şi tu nu vei mai vedea în soţia sau soţul 
tău decât reflectarea calităţilor de iubire altruistă, bunătate, 
încredere şi un efort constant pentru a-i face pe ceilalţi fericiţi, care 
atunci va lumina şi străluci chiar din interiorul fiinţei tale. 

14. Poate că încă tu nu poţi să crezi aceasta în întregime şi să te 
îndoieşti de faptul că Eu, propriul tău Sine, sunt singurul 


responsabil de poziţia actuală din viaţa ta, sau că Eu sunt cel care a 
ales pentru tine soţia sau soţul tău actual. 

15. Dacă aşa stau lucrurile, este bine că tu te îndoieşti până 
când totul se va clarifica. 

16. Dar, aminteşte-ţi. Eu ţi-aş vorbi cu mai multă limpezime 
direct dinăuntrul tău, dacă tu ai alerga încrezător la Mine, cerându- 
mi ajutorul. Pentru că Eu păstrez Secretele Mele cele mai ascunse 
pentru cei care aleargă la Mine cu o Credinţă fermă şi permanentă, 
şi astfel Eu pot să împlinesc şi voi împlini toate cerinţele lor. 

17. Totuşi, pe tine, care nu poţi proceda aşa, Eu te întreb: Dacă 
nu propriul tău Sine te-a plasat acolo unde eşti, dacă nu el este cel 
care ţi-a dat această soţie sau acest soţ, atunci de ce te afli în 
această situaţie? Şi de ce ai această soţie sau acest soţ? 

18. Reflectează! 

19. Eu, TOTUL, Unicul, Cel Perfect, nu Mă înşel niciodată. 

20. Da, dacă personalitatea se înşeală, îmi spui tu, ea a ales 
această soţie şi poate că ea nu merită mai mult. 

21. Dar, cine este cel care a făcut ca personalitatea să aleagă 
exact acest soţ şi să ocupe în mod precis această poziţie în viaţă? 
Cine este cel care a selecţionat şi plasat această persoană, soţie sau 
acest soţ, acolo unde tu ai putea să o alegi şi cine este cel care te-a 
făcut să te naşti în această ţară dintre atâtea altele şi în acest oraş 
dintre toate oraşele lumii şi exact în această epocă? De ce nu s-a 
întâmplat într-un alt oraş sau o sută de ani mai târziu? 
Personalitatea ta a făcut toate aceste lucruri? 

22. Răspunde tu însuţi la aceste întrebări în mod sincer şi în 
mod satisfăcător, şi vei afla că Eu, Dumnezeu din tine-însuţi, 
propriul tău Sine face tot ceea ce faci tu, şi Eu fac bine totul. 

23. Eu fac totul, în acelaşi timp în care Eu exprim Ideea Mea, 
Care caută mereu să se manifeste într-o formă materială prin tine, 
Atributul Meu viu, ca Perfecţiune , aşa cum aceasta este în 
Veşnicie, în interior. 


78 


79 





CAPITOLUL XIII 


24. în ceea ce priveşte adevăratul tău „Suflet însoţitor” pe care 
unii te-au făcut să crezi că el te aşteaptă undeva, încetează de a-1 
căuta pentru că el nu există în afară, în vreun alt corp, ci înăuntrul 
propriului Suflet. 

25. Căci ceea ce dinăuntrul tău pretinde să se completeze este 
doar senzaţia resimţită de tine a Prezenţei Mele care aspiră să fie 
recunoscută şi exprimată; iar Eu, Eul tău Divin, partea Spirituală a 
ta, sunt cealaltă jumătate cu care tu trebuie să te uneşti neapărat, 
înainte de a putea desăvârşi ceea ce Tu ai venit să împlineşti pe 
Pământ. 

26. Aceasta este într-adevăr un mister pentru tine, care nu eşti 
încă unit în conştiinţă cu Şinele tău Impersonal; dar nu te îndoi, 
atunci când vei putea veni la Mine, abandonându-te complet, şi 
când nu te vei mai preocupa de nimic altceva decât de unirea ta cu 
Mine, atunci Eu îţi voi revela deliciile extazului ceresc, pe care de 
mult le păstrez pentru tine. 


AUTORITATEA MEA 

1. Ţie, care ai încă dorinţa de a citi cărţi, crezând că găseşti în 
ele o explicaţie a misterelor care acum îţi ascund semnificaţia 
exprimărilor pământeşti ale Ideii Mele, ţie. Eu îţi spun: 

2. Este bine ca urmând impulsurile pe care Eu le trimit, tu să 
cauţi în ceea ce te înconjoară interpretările pe care ceilalţi le dau 
Ideii Mele care se exprimă prin ei; căci Eu voi face ca această 
cercetare să-ţi fie profitabilă cu toate că în alt mod decât cele pe 
care ţi le imaginezi. 

3. De asemenea, e bine ca tu să cauţi în învăţăturile, filosofiile 
şi religiile poporului tău, sau în cele ale altor rase sau popoare. 
Adevărul pe care Eu doresc să-l exprim; pentru că nici această 
căutare nu va fi zadarnică. 

4. Dar va veni timpul când îţi vei da seama că gândurile altor 
spirite şi învăţăturile altor religii, oricât de frumoase sau adevărate 
ar fi ele, nu sunt cele pe care Eu le am în vedere penru tine; pentru 
că Eu îţi rezerv gânduri şi învăţături care sunt ale tale, doar ale tale, 
cele pe care Eu ţi le voi da în secret, - atunci când tu vei fi pregătit 
să le primeşti. 

5. Şi când va veni timpul - şi aceasta se va întâmpla inevitabil 
- să nu mai fii satisfăcut de căutarea ta în învăţăturile şi în 
diferitele religii, în filozofiile şi cultele care te interesează acum, şi 
să te descurajezi văzând că nu ajungi să obţii puterile şi 
performanţele spirituale descrise cu atâta autoritate, şi pe care se 
presupune că autorii acestor cărţi le posedă, maeştrii filozofiilor şi 
iniţiatorii de religii, - atunci. Eu îţi voi arăta că deşi toate aceste 
cărţi, aceste învăţături şi aceste religii, au fost inspirate la origine 
de Mine şi şi-au îndeplinit aşa cum ele îşi îndeplinesc şi acum 
partea lor de activitate, trezind inimile multora, pentru tine a sosit 

momentul să nu mai apelezi ia nici o autoritate omenească, astfel 
încât tu în mod necesar să-ţi limitezi studiile la Cartea Mea de 
Viaţă, îndrumat şi instruit de Mine, în mod interior, doar de Mine 
însumi, şi dacă vei face aceasta în mod serios şi sincer, vei afla că 
Eu te-am ales pentru a fi Marele Preot al unei religii a cărei glorie 
şi măreţie va fi, în raport cu celelalte pe care tu le-ai cunoscut, ceea 
ce lumina Soarelui este în comparaţie cu strălucirea unei stele 
îndepărtate. 

6. Tu vei înţelege de asemenea că vechile religii au fost date 
popoarelor Mele din epocile trecute şi că religiile altor rase sunt 
pentru popoarele Mele de acele rase şi că nici una din ele nu este 
pentru tine, deşi Eu ţi le-am adus în mâinile tale şi am îndreptat 
atenţia ta asupra frumuseţilor minunate care ţi-au inspirat încă şi 
mai multă hotărâre de a Mă căuta în învăţăturile lor. 

A 

7. Insă Eu îţi spun: Toate acestea aparţin trecutului şi nu au 
nimic comun cu tine. A sosit timpul, dacă tu poţi înţelege, când 
trebuie să arunci întreaga cunoaştere acumulată, din toate 
învăţăturile, din toate religiile, provenind de la orice autoritate, 
chiar şi de la autoritatea Mea aşa cum este ea exprimată aici, ca şi 
din celelalte revelaţii materiale ale Mele, pentru că Eu te-am trezit 
la conştiinţa Prezenţei Mele, în interiorul tău, şi pentru că orice 
autoritate, învăţătură, sau religie, care sunt de origine umană, oricât 
de sublime sau de mari ar fi ele, nu mai pot avea nici-o influenţă 
asupra ta, ci sunt doar un mijloc de a te face să vii la Mine, 
înăuntrul tău, în căutarea Hotărârii Mele decisive în orice 
problemă, indiferent de natura ei 

8. Atunci, de ce cauţi tu în lucrurile trecutului - în religie, în 
cunoaşterea omenească sau în „experienţa” celorlalţi - ajutorul şi 
îndrumarea pe care doar Eu pot să le dau? 

9. * Uită tot ceea ce s-a petrecut până acum. Trecutul este mort. 
De ce să încarci sufletul tău cu ceea ce este mort? 


10. Exact în aceeaşi proporţie în care aderi la trecut, tu trăieşti 
încă în trecut şi nu poţi avea nimic în comun cu Mine, Cel care 
trăiesc în prezentul permanent ACUM, cel Veşnic. 

11. în măsura în care tu vei adera la fapte, experienţe, la religii 
sau la învăţături trecute, viziunea sufletului tău îţi va fi deformată, 
ea ascunzându-te de Mine şi împiedicându-te mereu să Mă găseşti, 
până atunci când tu te vei elibera de influenţa lor întunecătoare şi 
vei atinge Lumina Conştiinţei Mele Impersonale care nu cunoaşte 
limite şi care pătrunde în Realitatea Infinită a tuturor lucrurilor. 

12. La fel, viitorul nu te priveşte. Cel care speră în viitor pentru 
perfecţiunea sa finală este înlănţuit în trecut şi nu poate să se 
elibereze decât atunci când spiritul său nu se mai absoarbe în 
consecinţele faptelor sale şi Mă recunoaşte ca Unicul său 
îndrumător, lăsându-Mi întreaga responsabilitate. 

13. Tu care eşti una cu Mine, Tu eşti perfect acum, după cum ai 
fost dintotdeauna; tu nu cunoşti nici tinereţe, nici bătrâneţe, nici 
naştere şi nici moarte. 

14. Tu, cel Perfect, nu ai nimic comun cu ceea ce a fost sau cu 
ceea ce va fi. Nu vezi altceva decât eternul ACUM. Nu te preocupa 
decât de ceea ce trebuie îndeplinit exact în acest moment; - aşa 
cum tu trebuie să exprimi exact Ideea Mea aici şi acum, în 
condiţiile în care EU te-am plasat în mod intenţionat pentru o 
anume exprimare. 

15. O dată îndeplinit acest lucru, de ce să nu uiţi această faptă 
în loc să o târăşti după tine, epuizându-ţi spiritul şi Sufletul tău cu 
efectele sale, care nu sunt decât cojile goale din care tu ai scos 
miezul? 

16. Toate acestea se referă la reîncarnare, credinţă în care multe 
spirite sunt puternic înlănţuite. 

17. Ce ai tu comun. Tu, Cel Perfect, Cel Etern, cu reîncarnările 
trecute sau viitoare? Cel Perfect, poate să adauge ceva la 
Perfecţiunea Sa? Sau Cel Etern să iasă din eternitate sau să se 
întoarcă la ea? 

18. EU SUNT şi Tu Eşti, - UNA cu Mine, - totdeauna ai fost şi 
vei fi. EU SUNT al tău locuieşte şi se reîncarnează în TOATE 
corpurile, în singurul scop de a exprima Ideea Mea. 

19. Omenirea este Corpul Meu. în ea Eu trăiesc, Mă mişc, exist, 
exprimându-Mi Lumina Glorioasă a Ideii Mele, prin Atributele 
Mele, a căror Splendoare Cerească este întunecată şi alterată prin 
viziunea omenească, prin miliardele de faţete voalate şi imperfecte 
ale intelectului uman. 

20. Eu şi cu Tine, Cel care eşti Una cu Mine, ne reîncarnăm în 
Omenire, aşa cum stejarul se reîncarnează în frunzele şi în ghindele 
sale, anotimp după anotimp, şi din nou în miile de stejari născuţi 
din miile lor de ghinde şi de stejari, generaţie după generaţie. 

21. Dar tu spui că îţi reaminteşti de vieţile tale trecute. 

22. într-adevăr, eşti sigur de aceasta? 

23. Foarte bine, şi ce-i cu asta? Pentru faptul că Eu ţi-am permis 
să percepi o licărire a Realităţii uneia din exprimările Mele trecute, 
cu scopul de a putea să înţelegi mai bine Semnificaţia Mea, pe care 
Eu ţi-o exprim acum , aceasta nu este o asigurare din Partea Mea că 
tu personal ai fost instrumentul Meu pentru această exprimare. 

24. Căci, nu Mă exprim Eu oare prin toate instrumentele, şi Tu 
împreună cu Mine nu suntem noi Viaţa şi Inteligenţa oricărei 
exprimări, indiferent de caracterul, vârsta sau rasa acesteia? 

25. Dar, dacă îţi place să crezi că tu ai fost cu adevărat acea 
exprimare, e bine, şi Eu voi face ca o astfel de convingere să-ţi fie 
de folos, dar numai în măsura necesară de a te pregăti pentru marea 
Realizare care va veni după aceea. 

26. Aşteptând-o, tu eşti puternic înlănţuit. Personalitatea ta, cu 
dorinţele şi aspiraţiile sale egoiste este încă legată de mâini şi de 
picioare de trecut, şi speră doa în viitor pentru a se elibera, după ce 
va fi epuizat în final toate consecinţele faptelor sale; dominându-ţi 
spiritul şi intelectul prin credinţa falsă în naştere şi moarte, ca şi 
prin ideea că acesta este singurul mijloc pentru tine de a ajunge la 

emanciparea finală şi la unirea cu Mine; împiedicându-te astfel de 
a-ţi da seama de Unitatea Noastră, menţinută constantă, Eternă şi 
Imuabilă, şi de puterea ta de a te elibera Tu-însuţi în momentul în 
care vei voi acest lucru. 

27. Pentru că doar personalitatea este aceea care se naşte şi 
moare, care urmăreşte şi aspiră la prelungirea şederii sale în corp şi 
în viaţa pământească ca şi la reîntoarcerea pe urmă în alte corpuri 
atunci când Eu nu mai am nevoie de corpul său. 

28. Doar această personalitate, de care tu eşti legat prin 
credinţele şi opiniile pe care ţi le-ai inculcat de-a lungul epocilor în 
timpul cărora ţi-ai ţinut spiritul preocupat de astfel de erori; şi 
numai când vei putea să te înalţi, să devii conştient de Nemurirea, 
de Omnipotenţa şi de Inteligenţa ta, de natură Divină, tu vei reuşi 
să te desprinzi de toate părerile şi credinţele personale, numai 
atunci vei putea să te eliberezi de această creatură pervertită şi să 
obţii veritabilul tău post de Maestru şi Rege, Una cu Mine, stând pe 
Tronul SINELUI, obligând personalitatea ta să revină la locul său 
natural care i se cuvine, acela al unui supus şi al unui servitor, gata 
să asculta şi dispus să execute Ordinele Mele în cele mai mici 
detalii, devenind astfel un instrument demn de întrebuinţarea Mea. 

CAPITOLUL XIV 


MEDIUMII ŞI MEDIATORII - 

1. Tu, cel care în dorinţa de a Mă servi te-ai alăturat unei 
biserici, unei organizaţii religioase, unei societăţi oculte, sau unui 
ordin spiritual, de indiferent ce natură, crezând că îmi va face 
plăcere că îi ajuţi în activităţile lor sau că îi susţii şi că în 
consecinţă tu vei putea să primeşti favoruri speciale de la Mine, - 
ascultă şi meditează asupra Cuvintelor Mele. 

2. în primul rând, să ştii că EU SUNT deja mulţumit de tine 
pentru că tu nu faci nimic fără ca Eu să te determin să faci, şi tu 
faci totul pentru a îndeplini Planul Meu, - deşi uneori ţi se pare că 
acţionezi contrar Voinţei Mele şi numai pentru a-ţi satisface 
propriile dorinţe. 

3. Să ştii, de asemenea, că Eu procur pentru toate spiritele 
experienţe de viaţă pe care Eu le folosesc pentru a le pregăti corpul, 
a le trezi sufletul şi a dezvolta în acestea conştiinţa pentru ca ele să 
Mă poată înţelege, pentru ca Eu să-Mi pot exprima prin ele Ideea 
Mea. 

4. Eu inspir spiritele pentru ca să întrezărească licăriri ale 
Mele şi ale Ideii Mele; pe parcursul acestor experienţe şi prin 
inspiraţie. Eu le-am vorbit multora care au primit Cuvintele Mele, 
pe care le-au scris în cărţi, şi pe care le-au transmis altor spirite, şi 
Eu am făcut ca aceste Cuvinte să trezească inimile şi conştiinţele 
celor pregătiţi să le primească, deşi autorii şi învăţătorii nu au 
înţeles în realitate Semnificaţia Mea. 

5. Eu convertesc în maeştri şi conducători spirituali pe mulţi 
dintre cei cărora Eu le inspir spiritul, dându-le licăriri din Mine şi 
din Ideea Mea; ei organizează biserici, societăţi şi culte, atrăgând 
cercetători şi adepţi pentru ca Eu, prin intermediul cuvintelor prin 


care Eu le rostesc prin ei, să pot trezi sufletele şi conştiinţele 
acelora care sunt pregătiţi să Mă cunoască. 

6. Dar Eu, Unu Impersonal dinăuntru, sunt cel care face totul, 
de vreme ce maeştrii şi conducătorii nu fac nimic în mod personal, 
ei constituind doar canale prin care Ideea Mea să poată să se 
exprime în conştiinţa acelora pe care în acest scop EU îi aduc la ei. 

7. Deoarece mintea este doar un canal şi intelectul un 
instrument pe care Eu le folosesc în mod Impersonal, exact atunci 
când trebuie şi oriunde este necesar să exprim Ideea Mea, şi atâta 
timp cât inima nu se trezeşte şi nu se deschide complet pentru a Mă 
conţine, omul nu poate, cu mintea şi cu intelectul omeneşti să 
înţeleagă în mod conştient Semnificaţia Mea, atunci când Eu 
exprim Ideea Mea prin el. 

8. Tu, în dorinţa ta de a Mă servi, ai întâlnit poate vreun 
învăţător sau îndrumător, o personalitate despre care tu crezi că 
prin cuvintele în aparenţă admirabile, Eu vorbesc prin el, că el Mă 
conţine în inima lui. 

9. în îndoielile tale, în neliniştea ta de a-Mi fi pe plac şi în 
teama ta de a nu-Mi displăcea atunci când nu ai ascultat de 
Poruncile Mele, ai putut recurge la vreun învăţător sau îndrumător, 
care, poate îşi spunea preot sau preoteasă a Atotputernicului, 
crezând că primeşti de la el Mesajul Meu pentru tine, sau la 
cuvintele de ajutor şi sfaturile vreunui „Maestru”, sau „Ghid”, în 
care tu ai crezut că vezi pe Trimisul meu. 

10. Tu poţi apela la el, dacă vrei; dar în realitate Eu sunt cel 
care te plasez într-o astfel de alternativă, dacă tu nu vrei sau nu poţi 
să fi mulţumit în aşteptarea răspunsului Meu şi să ai încredere în 
ajutorul Meu, pe care Eu ţi-1 voi da la momentul potrivit şi în 
modalitatea pe care Eu o voi stabili. 

11. Da, chiar Eu te trimit la el şi Eu te las să-i acorzi întreaga ta 
credinţă şi deplina ta încredere unui astfel de preot sau preoteasă, 
permiţându-le să-ţi dea toate sfaturile „spirituale” şi învăţăturile pe 
care le poţi primi de la un astfel de „Maestru” sau „Ghid”. Până 

când, în fine, trist şi umilit prin deziluzia care, într-o zi sau alta, 
survine în mod inevitabil, tu eşti din nou obligat să revii la Mine, 
propriul tău Sine Adevărat. 

12. Da, toate decepţiile, întreaga disciplină, tot folosul 
înflăcărării voastre şi al devoţiunii voastre - fără a vorbi de banii 
voştri şi de toate serviciile voastre, - astfel oferite pentru ceea ce 
credeţi a fi Opera Mea, şi pe care înşelătorii vi le sustrag în mod 
egoist utilizându-le pentru a construi şi a-şi întări propria lor putere 
personală şi prestigiul printre discipolii lor în timp ce ei vă flatează 
pe fiecare dintre voi cu perspicacitate şi vă întreţin cu promisiuni 
de avansare spirituală printr-un sofism abil sub aparenţa unor 
învăţături spirituale frumoase şi sofisticate, pentru a vă menţine 
legaţi de ei, în aşa fel încât să continuaţi să susţineţi, onorându-i şi 
glorificându-i; menţinând mereu în suspensie asupra voastră 
ameninţarea cu mânia Mea dacă nu le acordaţi o încredere şi o 
supunere oarbă. - Da, Eu vă trimit toate acestea, pentru că voi le 
doriţi şi le căutaţi, şi Dorinţa este de fapt agentul Voinţei Mele. 

13. Este posibil ca tu să-ţi manifeşti iubirea, devoţiunea şi 
supunerea ta faţă de vreun maestru - din lumea vizibilă sau 
invizibilă, indiferent de cât de cinstit, de bine intenţionat, sau de 
avansat din pune de vedere spiritual ar fi - şi ca tu să crezi că el nu 
poate fi clasat printre cei pe care tocmai i-am menţionat şi să 
primeşti ceea ce tu crezi a fi învăţături de valoare inestimabilă. 

14. Şi e bine şi aşa, atât timp cât tu primeşti ceea ce cauţi, 
crezând că ai nevoie de ele, şi fiindcă Eu prevăd tot ce este necesar 
pentru ca aceste dorinţe să fie satisfăcute. Dar să ştii că toate 
acestea sunt zadarnice şi incapabile de a oferi toate rezultatele reale 
şi căutate, pentru că orice căutare şi orice dorinţă de avansare 
spirituală aparţin personalităţii; ele sunt deci egoiste, şi conduc în 
final la dezamăgire, la deziluzie şi la umilire. 

15. Dar dacă tu poţi să vezi acest lucru, şi anume că prin 
deziluzie şi umilire rezultatele veritabile sunt atinse, fiindcă Eu le- 
am pregătit pentru tine şi te-am îndrumat direct înspre ele 
prezentându-ţi posibilitatea de a obţine un ajutor de la un maestru 

uman oarecare, şi că înspre această deziluzie şi înspre această 
umilire Eu te-am trimis intenţionat pentru ca, revenind mai umil 
încă, şi mai docil decât un copil, tu să fii mai dispus în a asculta şi a 
te supune Cuvântului Meu rostit înăuntrul tău şi pentru ca 
ascultându-1 şi supunându-te lui, să poţi intra în împărăţia Mea. 

16. Da, orice căutare exterioară se va termina în felul acesta şi 
te va face să revii la Mine epuizat, gol, înfometat, doritor de a 
asculta învăţătura Mea şi de a face orice pentru o firimitură din 
Pâinea Mea, pe care tu ai dispreţuit-o în încăpăţânarea şi aroganţa 
ta, necrezând-o suficient de bună pentru Spiritul tău orgolios. 

17. Dar, acum, dacă tu eşti obosit de învăţături şi de maeştri, şi 
dacă eşti sigur că în tine însuţi există sursa întregii înţelepciuni, 
aceste cuvinte vor aduce o bucurie inexprimabilă inimii tale; oare 
nu confirmă ele ceeea ce tu deja ai perceput în interior ca fiind 
adevărat? 

18. Pentru tine, cel care nu poţi încă să înţelegi aceasta şi ai 
încă nevoie de un Mediator, Eu l-am înviat pe Christos crucificat, 
pentru răscumpărarea ta, pentru a-ţi arăta cum trebuie să trăieşti, 
pentru ca prin crucificarea personalităţii tale, tu să te poţi ridica în 
conştiinţă până la Unirea cu Mine. 

19. Dar Eu îţi spun, ţie, cel care eşti suficient de puternic pentru 
a primi, că tu nu ai nevoie de mediator între tine şi Mine, de vreme 
ce noi suntem deja Unul. Dacă tu ai şti, ai putea ajunge în 
conştiinţă direct şi instantaneu la Mine, Eu, Dumnezeu, în chiar 
intimitatea ta şi EU te-aş primi, şi tu ai rămâne cu Mine pentru 
totdeauna şi cum este dintotdeauna Fiul Meu Isus, Omul din 
Nazaret, prin care Eu Mă exprim şi acum chiar, aşa cum Eu am 
făcut-o acum mai bine de o mie nouă sute de ani şi aşa cum într-o 
zi Eu Mă voi exprima prin tine. 

20. Ţie, care te întrebi cum şi de ce Eu îţi spun despre lucruri 
atât de frumoase şi de spirituale prin personalităţi care nu trăiesc în 
acord cu învăţăturile pe care în aparenţă ele le dau ca provenind de 
la ele, ţie Eu îţi voi spune că: 

21. Eu folosesc în mod Impersonal toate mijloacele pentru a 
exprima Semnificaţia Mea. 

22. Unele dintre acestea au fost pregătite de Mine pentru a fi 
mai bune mijloace decât altele, fără ca ele să fte conştiente de 
Mine, în mod personal. 

23. Altora dintre acestea, Eu le-am trezit inima pentru ca ele să 

I Mă conţină mai mult, unificându-se astfel conştient într-o oarecare 
măsură, cu Mine. 

24. Altele au devenit Una cu Mine în aşa fel încât ele nu mai 
sunt separate de Mine în conştiinţă, şi acestea sunt personalităţile în 
care Eu trăiesc. Eu Mă mişc şi îmi exprim Natura Spirituală. 

25. Din primele epoci de exprimare pe pământ Eu sunt cel care 
Mi-am pregătit Preoţii Mei, Profeţii Mei şi Messia ai Mei pentru ca 
ei să ofere lumii o viziune a Ideii Mele - Verbul 7 Meu care în final 
se va face carne 8 . 

26. Dar fie că Eu vorbesc printr-un Preot, printr-un Profet, 
printr-un Messia, printr-un copil sau prin cel mai mare duşman al 
tău, toate cuvintele care au importanţă vitală pentru tine sunt 

( cuvintele pe care acel EU SUNT din Tine le spune, prin organismul 
unui astfel de medium, conştiinţei Sufletului tău. 

27. Dacă unii dintre voi se adună pentru a asculta Cuvântul 
Meu rostit printr-unul dintre Preoţii Mei, aceasta nu înseamnă că 
acel Cuvînt îi aparţine Preotului, ci Eu din inima fiecăruia , Eu 
inspir Preotului Cuvintele de Viaţă care pătrund în mod profund în 
conştiinţa fiecăruia dintre voi, - fără ca el să ştie care sunt 
cuvintele care vă impresionează atât de profund - şi poate, fără 
chiar să înţeleagă Semnificaţia Mea în cuvintele pe care el vi le 
spune. 

2’8. Dar Eu, dinăuntrul lui, extrag din devoţiunea combinată cu 
credinţa în Mine, exprimată în mod conştient sau inconştient prin 

7 Cuvântul 

8 se va exprima material 
90 


toţi cei reuniţi în jurul lui, Forţa Spirituală prin care Eu ating 
conştiinţele acestor spirite pe care Eu le-am pregătit pentru ca ele 
să înţeleagă Semnificaţia Mea. Deoarece, deşi Eu spun aceleaşi 
Cuvinte pentru toţi, aceste cuvinte conţin totuşi un Mesaj distinct şi 
particular pentru fiecare din ei şi nimeni nu înţelege decât partea 
din mesaj care îi este destinată, pentru că Eu, cel dinăuntrul tău, 
dau cuvintelor Semnificaţia pe care Eu doresc să o aibă pentru tine, 
iar Eu, dinăuntrul fratelui tău sau al surorii tale, dau cuvintelor, de 
asemenea, semnificaţia pe care Eu doresc să o aibă pentru fiecare 
dintre aceştia. 

29. Atunci când două sau trei persoane se adună în Numele 
Meu, Eu sunt întotdeauna prezent, deoarece ideea care îi face să se 
reunească, este inspirată de Mine în interiorul fiecăruia dintre ei, ea 
fiind de fapt Ideea Mea. Şi din unirea aspiraţiilor lor înspre Mine, 
Eu creez un canal sau mijloc prin care Eu permit conştiinţei 
Sufletului să obţină câteva licăriri din Mine conform puterii de 
înţelegere a fiecăruia dintre ei. 

30. Pe fiecare Preot, Maestru, sau Medium Eu îi fac să ştie 
aceasta instinctiv, pentru că ei sunt Miniştrii Mei aleşi; şi de 
asemenea Eu fac să se trezească în ei dorinţa de a se înconjura de 
adepţi sau discipoli pentru a trezi conştiinţa Prezenţei Mele în 
inimile acelora care sunt pregătiţi. Preotul, Maestrul şi Mediumul, 
se poate ca să nu mă fi recunoscut în interiorul lor-înşile, şi este 
posibil ca ei să creadă că Eu sunt o entitate sau o fiinţă 
personalizată într-un Maestru, Zeu sau Mântuitor străin, dar aceasta 
nu are importanţă, de vreme ce prin anumite cuvinte pe care Eu îi 
fac pe aceşti Miniştri să le exprime, ca şi prin Forţa Spirituală 
furnizată prin diverşi discipoli, Eu pot trezi conştiinţa Sufletului 
acelora pe care Eu îi îndemn înspre aceşti Miniştri pentru o 
înţelegere reală a Mea, Unicul Impersonal care rezidă în esenţa, în 
centrul precis al Tuturor, în inima fiecăruia. 

31. Pentru că EU SUNT din interiorul Ministrului Meu şi EU 
SUNT din interiorul fiecărui discipol suntem Una, în conştiinţă, în 

înţelegere, în iubire şi în plan, plan ce constă în îndeplinirea 
Voinţei Mele. 

32. Şi acest EU SUNT este în întregime Impersonal şi nu 
cunoaşte nici timp, nici entităţi diferite, şi în mod simplu utilizează 
personalităţile Ministrului şi ale Asistenţilor săi ca şi împrejurarea 
contactului personal ca pe un mijloc de a da o voce Ideii Mele, care 
întotdeauna luptă în interior pentru a se exprima în mod material. 

33. Pe aceşti Miniştri care profită de încrederea acelora care Mă 
urmează, servindu-se de aceştia pentru a favoriza interesele lor 
personale, la timpul stabilit, Eu îi fac să se trezească la 
recunoaşterea Voinţei Mele şi a Ideii Mele. Totuşi această trezire 
nu este agreabilă personalităţii lor şi le provoacă aproape totdeauna 
o mare suferinţă şi o mare umilire; dar sufletele lor se bucură şi 
intonează imnuri de mulţumire înspre Mine atunci când aceasta se 
produce. 

34. Aşadar, să nu te mire cuvintele admirabile pline de Adevăr 
care uneori vin din gura unei persoane care este în aparenţă 
incapabilă de a le spune, ca şi de a le înţelege; nici de faptul că 
simpli discipoli se trezesc uneori mai curând şi-i depăşesc în 
evoluţie pe învăţătorii lor, pentru că Eu, care trăiesc înăuntrul 
ambilor, atât al învăţătorului cât şi al discipolului, Eu aleg 
condiţiile diverse şi prevăd modurile diferite pentru exprimarea 
Atributelor Mele în fiecare Suflet în parte; plasând pe fiecare din el 
în momentul şi locul exact în care ei pot să se completeze unii pe 
alţii şi să se într-ajutoreze mai bine; unindu-se astfel toţi în cea mai 
armonioasă exprimare a Ideii Mele. 


CAPITOLUL XV 


MAEŞTRII 

1. Tu, cel care aderi încă la ideea expusă în diverse învăţături, 
că Eu voi da un „Maestru” sau învăţător Divin fiecărui aspirant la 
unirea cu Mine, ascultă Cuvintele Mele. 

2. Este adevărat că Eu ţi-am permis, în trecut, să cercetezi în 
tot felul de cărţi şi învăţături mistice, şi oculte, stimulând în felul 
acesta dorinţa ta secretă de a dobândi puterile necesare pentru a 
obţine unirea lăudată în aceste învăţături, chiar până la a trezi în 
tine conştiinţa cât de slabă că posezi astfel de puteri. 

3. Eu ţi-am permis chiar să crezi că practicând, astfel, anumite 
exerciţii sau respirând într-un mod sau altul, şi rostind anumite 
mantre, tu vei putea atrage înspre tine un „Maestru” din invizibil, 
care ar urma să fie învăţătorul tău şi te-ar ajuta pregătindu-te pentru 
anumite iniţieri ce ţi-ar permite să fii admis într-un Grad avansat al 
vreunui Ordin secret în sferele interioare ale existenţei, unde o 
mare parte din înţelepciunea Mea divină ţi-ar fi revelată. 

4. Nu numai că Eu ţi-am permis toate acestea, dar mai mult 
decât atât, dacă poţi înţelege. Eu am fost cel care te-a condus la 
aceste cărţi, care îţi inspirau o astfel de dorinţă şi făceam ca o astfel 
de credinţă să se fixeze în spiritul tău, - dar nu pentru scopurile pe 
care tu ţi le-ai imaginat. 

5. Da, Eu te-am făcut să treci prin toate aceste învăţături, 
aceste dorinţe şi aceste credinţe, încercând să-i prezint spiritului tău 
omenesc Forţele pe care Eu le folosesc pentru exprimarea Ideii 
Mele Divine. 

6. Eu am descris aceste forţe ca Ierarhii cereşti, pentru ca 
intelectul tău omenesc să poată să înţeleagă mai bine. Eu le-am 
zugrăvit ca îngeri sau ca Fiinţe Divine, ca agenţi sau ca executori 

Impersonali ai Voinţei Mele, având de exprimat Ideea Mea care era 
la început. 

7. Dar tu nu ai înţeles. 

8. Intelectul tău omenesc, entuziasmat de posibilitatea de a 
întâlni şi comunica cu una din aceste fiinţe, după cum s-a spus în 
unele dintre aceste învăţături, a încercat imediat să le personalizeze 
şi a început să dorească apariţia lor în viaţa ta, imaginându-ţi că ele 
s-ar interesa de activităţile tale omeneşti şi că trăind conform 
anumitor reguli prescrise în unele dintre aceste învăţături, tu le vei 
face binevoitoare şi le vei determina să te ajute să atingi Nirvana 
sau Nemurirea. 

9. Cu toate că, intenţionat. Eu ţi-am permis să te hrăneşti cu 
aceste iluzii, te-am lăsat să aspiri, să te rogi şi să lupţi cu 
seriozitate, urmând toate instrucţiunile ce ţi s-au dat, încurajându-te 
chiar, uneori, să le urmezi, prin licăriri ale unor fiinţe ideale pe care 
Eu te-am făcut să le vezi în viziune sau în vise de tine însuţi 
imaginate, permiţându-ţi să crezi că aceste fiinţe erau „Maeştrii” pe 
care îi aşteptai. 

10. Este posibil ca Eu să fi dezvoltat în tine anumite facultăţi 
care să fi făcut posibil pentru tine să simţi prezenţa unor 
personalităţi venite din lumea spirituală şi care au fost atrase prin 
dorinţele tale, căutând să fie pentru tine Maeştri sau îndrumători. 

11. Dar acum a venit timpul când trebuie să ştii că astfel de 
fiinţe nu sunt Maeştri, că Fiinţele Divine nu sunt Maeştri şi că Eu şi 
numai Eu, propriul şi Adevăratul tău Sine, SUNT unicul tău 
Maestru, până când vei fi capabil să Mă afli, de asemenea, în 
fratele tău; 

12. Oricine ar fi fiinţa în formă omenească sau spirituală, care 
se prfezintă conştiinţei tale şi se recomandă a fi Maestru, sau care te 
determină să îl numeşti Maestru, nu este nici mai mult nici mai 
puţin decât o personalitate ca şi tine, şi în consecinţă ne-Divin, în 
ciuda numeroaselor „adevăruri” admirabile pe care le predică şi a 
lucrurilor „minunate” pe care le săvârşeşte. 


13. Ori, acesta este un mister şi atât timp cât tu nu-1 vei 
înţelege, eşti îndreptăţit să nu accepţi ceea ce s-a spus mai înainte şi 
deci să nu fii de acord cu anumite afirmaţii făcute aici, şi nici cu 
învăţăturile contradictorii ale altor Revelaţii ale Mele. 

14. Dar să nu te temi de nimic; acest mister îţi va fi revelat dacă 
într-adevăr tu doreşti să cunoşti Semnificaţia Mea. 

15. Aşteptând aceasta, de ce te mulţumeşti tu în cercetarea ta cu 
tot ce este inferior Perfecţiunii? 

16. De ce să cauţi tu într-un îndrumător sau într-un învăţător 
spiritual sau uman, într-un maestru sau înger, manifestarea în mod 
necesar limitată a Perfecţiunii Mele, când poţi să recurgi direct la 
Mine, Dumnezeu în tine însuţi, Atotcunoscător, Atotputernic şi 
Omniprezent, Ideea Inspiratoare care este cauza tuturor 
manifestărilor şi este prezentă în intimitatea fiecăreia dintre ele? 

17. Şi aşa cum EU SUNT în Tine, tot aşa EU SUNT în tot ceea 
ce tu cauţi; şi aşa cum întreaga înţelepciune, întreaga Putere, şi 
întreaga Iubire pe care ele o posedă emană în mod unic din Mine, 
de ce nu alergi la Mine acum chiar şi nu Mă laşi să te pregătesc 
pentru ca Eu să pot exprima întregul Meu prin Tine ? 

18. Atât timp cât spiritul tău omenesc va căuta sau va adora 
ideea unui Maestru într-o altă fiinţă, oricât de elevat sau de sfânt ar 
putea să-ţi pară, tu vei rămâne dominat de aceste idei; până când, 
poate, chiar Eu, într-adevăr, îţi voi permite să întâlneşti şi să 
comunici cu un astfel de „Maestru”. 

19. Dar dacă acest „privilegiu” ţi s-ar acorda, aceasta ar fi doar 
pentru a grăbi trezirea ta, prin deziluzia ce va urma, atunci când ai 
vedea că acest „Maestru” nu este de fapt decât o personalitate mult 
mai avansată în trezire decât tine, dar nimic mai mult decât o 
personalitate - şi nu Unicul Divin pe care Sufletul tău cel profund 
aspiră să-l cunoască. 

20. Pentru că Eu te hrănesc cu toate aceste idei care ajută la a-ţi 
arăta realitatea din spatele aparenţei, şi dacă Eu te conduc la o 
decepţie aparentă şi tu îţi pierzi încrederea în toate învăţăturile 

omeneşti, în orice perfecţiune omenească şi chiar divină, aceasta 
este doar pentru ca tu să devii capabil să distingi mai clar între 
materie şi umbră, şi pentru a te pregăti pentru acel Ideal mai înalt 
pe care Eu ţi-1 voi descrie în continuare. 

21. Tu te poţi ridica în personalitatea ta omenească numai la 
idealul pe care spiritul tău omenesc este capabil să-l conceapă. Prin 
Dorinţă Eu fac ca Voinţa Mea să se manifeste în tine şi prin 
Dorinţă Eu am realizat multe opere admirabile. 

22. Dar pentru tine, cel care te-ai înălţat deasupra Dorinţei, 
pentru tine care nu mai cauţi nici Maestru, nici chiar pe Mine, dar 
care trăieşti numai în credinţa Prezenţei Mele şi a Promisiunilor 
Mele Eterne, - pentru tine Eu rezerv o uniune şi o comuniune care 
va produce în Sufletul tău o fericire şi o bucurie atât de mari încât 
spiritului tău omenesc îi este imposibil să şi le imagineze. 

23. Tu eşti o personalitate omenească şi totuşi Tu eşti Divin, 
deci perfect. 

24. Tu crezi primul dintre aceste adevăruri, însă pe al doilea nu. 

25. Totuşi ambele sunt adevărate. Acesta este misterul. 

26. Tu eşti în mod precis ceea ce tu crezi că eşti. 

27. Una sau alta, cu care dintre cele două afirmaţii eşti de 
acord? Sau cu amândouă? 

28. Tu eşti Una cu Mine , EU SUNT în tine, în personalitatea ta 
omenească, în fiecare facultate a Intelectului Tău. EU SUNT în 
fiecare celulă a corpului Tău, în fiecare Atribut al spiritului Tău, în 
fiecare facultate a Intelectului Tău EU SUNT Sufletul, principiul 
activ al fiecăreia dintre ele. 

29. Şi Tu eşti în Mine, Tu eşti o celulă a Corpului Meu, Tu eşti 
un Atribut al Spiritului Meu. Tu eşti o facultate a Intelectului Meu, 
Tu eşti o „parte” din Mine şi totuşi Tu eşti Eu, Eu-însumi, Noi 
suntem Unul şi am fost aşa dintotdeauna. 

30. Personalitatea Ta omenească este pentru tine ceea ce Tu eşti 
pentru Impersonalitatea Mea Divină. Ele sunt creaţiile noastre, 
exprimări ale Existenţei noastre. 

31. Tu eşti Unul dintre Atributele Mele mentale, una din 
Puterile Mele Divine, una din Radiaţiile Voinţei Mele, care emană 
din Eul Meu Impersonal pentru a atinge Scopul Meu. 

32. Da, Tu eşti o Fiinţă Divină, un înger de Lumină, o „parte” 
sau o etapă vie a Mea, căreia Eu i-am dat un impuls în scopul de a 
exprima în mod Impersonal Ideea Mea. 

33. Şi oare un înger de Lumină, o Fiinţă în întregime 
Impersonală, un Atribut al Voinţei Mele, s-ar putea interesa de 
lucruri omeneşti? 

34. Nu, el utilizează doar natura ta omenească şi activităţile tale 
omeneşti ca mijloace prin care Voinţa Mea să dea o exprimare Ideii 
Mele. 

35. Şi această idee relativ la un Maestru pe care Eu am 
prezentat-o atenţiei spiritului tău a fost doar pentru a te pregăti şi a 
te aduce în faţa acestei idei de Eu, Eul tău Impersonal , înger Unic 
de Lumină, Unicul şi Veritabilul Maestru interior. 

36. Spiritul tău omenesc, aşa cum este el constituit crede că, în 
anumite ocazii are nevoie de un Maestru la care să apeleze în 
încercările sale omeneşti, sau în frământările şi dificultăţile sale, de 
cineva la care să ceară explicaţii şi sfaturi, crezând că problemele 
vieţii pot să fie rezolvate în acest mod. Şi dacă Eu îţi aduc pe 
vreunul care râde de tine sau te înşeală, el te va împinge în final 
înspre Mine, propriul tău Sine, atunci când poate, descurajat, 
deziluzionat şi umilit vei fi dispus să vii la Mine, în interiorul tău şi 
să asculţi vocea Mea, care tot timpul ţi-a vorbit, pe care spiritul tău 
egoist şi orgolios nu a binevoit să o asculte. 

37. Ţie, care nu ai experimentat încă aceasta, care nu ai întâlnit 
încă Maestrul aspiraţiilor tale, nici sub formă umană, nici sub 
formă spirituală; ţie, în care Cuvintele Mele nu au putut să 
trezească un ecou de activitate care să răspundă adevărului lor, - 

Eu îţi rezerv anumite experienţe care te vor conduce infailibil la 
Mine, mai târziu; şi atunci, tu vei şti că EU SUNT Maestrul, Ideea 
Inspiratoare , a fiecăruia din gândurile tale şi a fiecăreia dintre 
aspiraţiile tale, atât interioare cât şi exterioare, către Maestrul pe 
care îl doreşti. 

38. Dacă tu te îndoieşti, nu ai decât să recurgi la Cheie. 

39. A te gândi la un Maestru înseamnă a crea unul. 

40. Prin gândirea ta, această Idee despre un Maestru devine 
ceea ce tu doreşti să fie, sau ceea ce tu îţi imaginezi că este. 

41. Cu alte cuvinte, prin gândirea ta, creezi în jurul acestei idei 
toate calităţile pe care tu îţi imaginezi că un Maestru trebuie să le 
aibă. Spiritul tău omenesc, prin Dorinţă, prin aspiraţie, prin 
adoraţie trebuie în mod necesar să creeze aceste calităţi într-o fiinţă 
imaginară oarecare, care nu este decât o personalitate, pentru că tu, 
tu nu poţi încă concepe o fiinţă Impersonală. 

42. La fel, în funcţie de intensitatea dorinţei şi a gândirii tale, 
această idee trebuie mai devreme sau mai târziu să se manifeste 
complet, fie atrăgând înspre tine o astfel de personalitate încarnată, 
sau o alta asemănătoare care se manifestă ca o entitate a tărâmului 
viselor sau a viziunilor. 

43. S-a spus că: „Atunci când discipolul este pregătit, Maestrul 
apare”. Şi această afirmaţie este adevărată într-un anumit sens, dar 
nu aşa cum ai interpretat-o tu. 

44. Dorinţa ta secretă de a avea un Maestru ţi-1 va aduce; dar 
numai atunci când Eu te-am pregătit pentru această apariţie. 

45. Dar această apariţie nu va fi altceva decât aparenţa unui 
Maestru. Atunci când Adevăratul Maestru sau învăţător va apărea, 
se poate ca tu să nu îl recunoşti; căci el poate să se ascundă sub 
înfăţişarea unui prieten care se interesează de tine, a unui asociat al 
tău în afaceri, a vecinului tău cel mai apropiat sau a soţiei tale, a 
soţului sau a copilului tău. 


46. Da, Eu, Şinele tău Divin, SUNT Maestrul care a determinat 
Sufletul tău să caute, şi când Mă va găsi, şi va afla că Eu SUNT 
Şinele Tău, şi atunci în conştiinţa ta omenească te vei bucura că ai 
devenit Discipolul Meu, Mă vei aştepta cu devotament, şi vei avea 
în vedere doar să mă serveşti cu fidelitate, atât în interiorul tău, cât 
şi în interiorul oamenilor apropiaţi. Şi atunci vei înţelege de ce doar 
„Unul este Maestrul tău, fie acela Christos”. Pentru că Eu Mă aflu 
în calitate de Christos în fiecare om şi SUNT Unul şi unicul Sine al 
lor. Prin toţi oamenii Eu te chem dintotdeauna şi încerc să te 
întâlnesc şi să impresionez conştiinţa ta omenească. Eu te învăţ 
continuu, chiar şi când tu nu îţi dai seama de acest lucru. Eu am 
multe căi pentru a ajunge până la conştiinţa ta şi le utilizez pentru a 
te aduce la înţelegerea Semnificaţiei Ideii Mele. 

47. Eu vorbesc prin multe voci: - prin vocea tuturor emoţiilor 
omeneşti, a pasiunilor şi a dorinţelor. Eu vorbesc prin vocea 
Experienţei, chiar şi prin vocea Cunoaşterii omeneşti. 

48. Da, toate acestea constituie Vocea Mea de care Eu mă 
folosesc în mod Impersonal pentru a exprima că EU SUNT în toate 
şi pentru că EU SUNT realul din toate şi pentru că Vocea vorbeşte 
în miile sale de modalităţi de exprimare, tu fiind de asemenea o 
„Parte” a acestui Tot şi pentru că EU SUNT în Tine, sperând ca tu 
să Mă recunoşti şi să cooperezi conştient cu Mine în exprimarea 
ideii Mele de Perfecţiune Impersonală pe pământ, precum este ea 
exprimată în Cer. 

49. Numai când această recunoaştere va veni, tu vei afla şi vei 
cunoaşte adevăratul Maestru. Atunci şi numai atunci tu vei realiza 
că EU, propriul tău Sine Impersonal, SUNT unicul Maestru posibil 
pentru personalitatea ta omenească. 

50. Atunci tu vei înţelege de ce ca personalitate, cu o conştinţă 
separată, nicodată nu vei putea identifica sau cunoaşte un Maestru 
real dacă îl vei întâlni în corp fizic, - aceasta până nu vei fi în stare 
să intri în Conştiinţa ta Christică, Conştiinţa Mea din interiorul tău 
şi de asemenea din interiorul Său, - El nu ar putea exista pentru 
tine decât în calitate de prieten sau de profesor, amabili şi care te 





pot ajuta. Când vei atinge o astfel de Conştiinţă, atunci doar vei fi 
demn şi calificat pentru a şti şi a comunica cu tovarăşii tăi în marea 
Confrerie a Spiritului, a Celor stăpâni pe sine. Celor care trăiesc 
doar pentru a-i ajuta pe fraţii Lor mai tineri, ca să găsească şi ei 
Divinul Unu din interior. 

51. Dacă în viaţa ta ar veni la tine o fiinţă care ţi s-ar părea 
Divină şi ţi-ar arăta un oarecare interes să fii sigur că aceasta nu 
este încă complet Impersonală. Ar putea fi un maestru lumesc, dar 
niciodată cel Divin, pe care Sufletul tău aspiră să-l servească. 

52. Dar, poate ai fi satisfăcut să ai o astfel de fiinţă ca Maestru, 
chiar dacă el nu ar fi complet Impersonal. Dacă aşa stau lucrurile, 
atunci de acum încolo, Eu te voi face să-ţi dai seama de 
imperfecţiunile sale, printr-o comparaţie constantă cu Perfecţiunea 
Mea Impersonală până când, în final, tu vei apela şi vei alerga la 
Mine, supunându-te complet Mie; recunoscându-Mă pe Mine şi 
Impersonalitatea Mea ca pe Unicul Model şi Ideal, ca pe Adevărata 
Cauză care a inspirat lunga ta căutare a Perfecţiunii Mele în afara 
ta, în timp ce tu puteai să o găseşti doar înăuntrul tău, profund 
ascunsă înăuntrul propriului tău Suflet. 


CAPITOLUL XVI 

CHRISTOS ŞI IUBIREA SA 

1. Ţie, care te temi că prin Cuvintele Mele pot să distrug 
credinţa ta în Isus Christos şi iubirea ta pentru El, ţie. Eu îţi spun: 

2. Acum aproape două mii de ani, când procesul de exprimare 
a Ideii Mele atinsese stadiul în care Eu am putut arăta un aspect al 
Realităţii Mele Divine ; pentru a face aceasta şi pentru a reaminti 
Atributelor Mele omeneşti misiunea lor pe pământ, era necesar ca 
Eu să Mă exprim printr-o personalitate umană şi să-Mi manifest 
Atributele Divine sub formă umană pentru ca spiritele lor şi 
intelectele lor omeneşti să poată vedea, să-şi amintească şi să fie 
inspirate de Mine în mod interior pentru a lăsa Ideea Mea să se 
exprime la fel prin ei, şi să se manifeste astfel în personalităţile lor 
omeneşti. 

3. Ceea ce Eu am făcut prin personalitatea lui Isus, omul din 
Galileea, prezentând înţelegerii omeneşti, prin intermediul 
învăţăturilor Mele date prin El, şi prin Viaţa Mea manifestată prin 
El, ceea ce era necesar să fac pentru a exprima complet Ideea Mea. 

4. Eu am arătat, prin experienţe de natură simbolică trăite de 
personalitatea Sa omenească, prin care toate personalităţile trebuie 
să treacă mai înainte ca voi, Atributele Mele omeneşti care aţi creat 
aceste personalităţi, să puteţi deveni din nou suficient de 
Impersonale pentru a fi împreună cu Mine exprimări conştiente ale 
Ideii Mele Divine. 

5. Voi toţi. Atributele Mele omeneşti, mai înainte ca EU 
SUNT din interiorul vostru să poată trezi sufletele voastre omeneşti 
pentru a Mă percepe pe Mine, Şinele vostru Divin, va trebui să vă 
naşteţi dintr-o Iubire Imaculată într-o iesle umilă, - loc în care 
animalele vin să se hrănească (cu inima pocăită şi umilită, plini de 
credinţă şi de încredere în Dumnezeu, condiţie la care trebuie să 

ajungă natura umană sau animală). Atunci va trebui să fiţi conduşi 
în Egipt, pământul întunericului (sau al activităţii intelectuale), 
pentru ca acolo să luptaţi şi să creşteţi, în corp şi în cunoaştere, 
până atunci când vă veţi întări, simţindu-Mă în interiorul vostru. Şi 
atunci, când veţi fi suficient de conştienţi de Puterea Mea şi de 
Iubirea Mea , Eu voi începe să rostesc prin voi Cuvinte de 
înţelepciune şi de Adevăr, care vor uimi pe înţelepţii lumii; chiar 
pe Cunoscătorii Legii. Apoi va veni o lungă perioadă de studiu şi 
de meditaţie, care vă va maturiza spiritul şi vă va dezvolta Sufletul, 
până când veţi ajunge la maturitatea completă a conştiinţei EU 
SUNT, din interior, care vă va pregăti pentru botezul vostru în 
Iordan, când vă veţi deschide complet Mie, conştiinţei depline că 
Voi şi cu Mine sunteţi Unul, că nu există separaţie între noi, că Eu 
SUNT Şinele vostru Real, urmând apoi să îmi permiteţi să conduc 
vieţile voastre, în mod absolut. 

6. Atunci Eu vă voi conduce în lume, numită Deşert în cealaltă 
Revelaţie a Mea, pentru ca acolo să vă pun la încercare, să vă 
întăriţi şi să vă obişnuiţi cu utilizarea Impersonală a Atributelor 
Mele Divine, apoi Eu vă voi prezenta cele trei mari ispite, a Puterii, 
a Orgoliului adevăratei virtuţi, şi a Banilor, până când veţi fi 
dovedit că nimic din ceea ce se raportează la intelect, la eu sau la 
ceva din exterior nu vă poate determina să Mă uitaţi pe Mine, 
dinăuntru; şi până când Vocea Mea, şi doar a Mea, cea care 
vorbeşte în inimile voastre sau în inimile fraţilor voştri va fi 
singura Voce pe care atunci veţi fi capabili să o auziţi. 

7. Aceasta se va confirma prin faptul că va începe perioada de 
săvârşire a minunilor şi de învăţare a mulţimilor, însoţită de insulte 
şi de persecuţia din partea necredincioşilor şi de batjocoriri; urmată 
de judecata în faţa lui Pilat din Pont, reprezentând Legea Lumii, 
sentinţa, urcarea Calvarului purtând Crucea, răstignirea pe Cruce, 
Agonia, cele trei zile în mormânt şi apoi învierea finală, care va 
avea loc atunci când vă veţi uni complet cu Mine. 


8. Toate acestea au semnificaţia lor ocultă sau aplicarea lor în 
ceea ce ţine de Suflet şi va trebui să fie uşor înţelese de tine, dacă 
îmi vei fi deschis inima ta Mie. 

9. Aşa a fost Drumul în trecut, pentru tine şi pentru toţi cei 
care au studiat şi au urmat învăţăturile Mele date în Revelaţiile 
Mele anterioare. Dar acum a venit timpul pentru care Eu te-am 
pregătit, pe tine şi pe mulţi alţii, pentru o Nouă Dispensă prin care 
tu poţi intra în conştiinţa Mea, direct şi de acum încolo prin Calea 
Impersonală. Cei care sunt destul de maturi şi de puternici pentru a 
respinge toate insinuările personalităţii omeneşti, şi care pot să 
spună EU SUNT, şi să ştie că EU SUNT Cel UNIC dinăuntru , Cel 
care le dă această forţă şi îi aduce în starea de a se ridica deasupra 
atracţiilor şi a influenţelor lumii materiale; - ei sunt cei pe care Eu 
i-am ales pentru a exprima prin ei întreaga glorie minunată a Ideii 
Mele Divine. 

10. Christos sau Conştiinţa EU SUNT, trebuie să se nască în 
inima ta şi în inima oricărei personalităţi omeneşti, trebuie să se 
dezvolte, să lupte şi să treacă, într-un fel, prin toate experienţele 
simbolizate în viaţa lui Isus, mai înainte de a putea ajunge în acest 
punct şi de a deveni împreună cu Mine, o expresie conştientă a 
Ideii Mele Divine. Şi exemplul Iubirii şi al Milei lui Christos pe 
care Eu am exprimat-o în acea Viaţă, tu trebuie să o exprimi, de 
asemenea, într-un anumit grad în viaţa ta, înainte de a gusta 
fructele acestei Iubiri, care în realitate, nu este doar iubire, ci Sfânta 
Treime în Unitate: Iubire înţelepciune Putere, adică exprimarea 
veritabilă a Vieţii Mele Impersonale. 

11. Până acum tu nu ai cunoscut semnificaţia Vieţii 
Impersonale. Iubirea, dacă tu analizezi cu grijă acest sentiment, nu 
a fost pentru tine decât o emoţie sau o pasiune omenească şi din 
acest motiv tu ai fost incapabil să concepi o iubire detaşată şi lipsită 
de orice interes omenesc sau personal. Dar acum, în măsura în care 
tu vei începe să Mă simţi în interiorul inimii tale (înăuntrul tău 
însuţi) şi o vei deschide larg pentru a Mă conţine în ea, în acelaşi 
mod, Eu te voi umple de o senzaţie nouă, minunată şi ciudată care 

va trezi şi însufleţi fiecare fibră a fiinţei tale cu instinct creator şi 
această senzaţie va fi un veritabil Elixir de viaţă pentru tine. Căci 
din exprimarea materială a acestui sentiment, când Eu îl voi 
răspândi în lume prin tine, tu vei gusta dulceaţa inexprimabilă a 
Sfintei Mele Iubiri Impersonale, însoţită de iluminarea minţii şi de 
Conştiinţa Puterii Nelimitate; şi Eu te voi face să fii, astfel, un 
canal complet lipsit de egoism şi deci perfect, pentru exprimarea 
Impersonală a Ideii Mele Divine 

12. Şi tu îţi vei da seama că eşti o parte din Mine şi o parte din 
orice altă fiinţă şi că tot ceea ce tu ai sau eşti, nu este al tău, ci al 
Meu şi este pentru Folosinţa Mea, indiferent unde şi cum decid Eu. 

13. Şi viaţa ta nu va mai fi concentrată în tine-însuţi, pentru că 
acest eu va dispărea topindu-se în celelalte Euri ale tale şi atunci tu 
vei da în mod liber din Viaţa ta, din Inteligenţa ta, din Forţa ta şi 
din Esenţa ta, care nu sunt decât etape ale Vieţii Mele sau ale 
Iubirii Mele Impersonale, pe care Eu ţi le-am dat doar pentru 
această utilizare. 

14. în personalitatea lui Isus, Christos, Eu am manifestat mult 
din Iubirea Impersonală, suficient pentru a te inspira, pentru a-ţi da 
dorinţa de a imita Viaţa Sa şi Personalitatea Sa, şi prin intermediul 
acestei aspiraţii şi acestei lupte să trezeşti conştiinţa lui Christos în 
Tine. Şi prin această trezire şi prin înţelegerea faptului că Isus 
Christos nu este decât drumul sau poarta care se deschide şi 
conduce la Mine, Eu te-am adus în final la momentul în care tu să 
poţi intra în Viaţa Mea Impersonală şi să devii în mod conştient o 
parte din ea. 

15. Dar Eu îţi spun aici în mod clar că Iubirea Mea Impersonală 
nu are nimic în comun cu vieţile şi iubirile personale. Acestea nu 
sunt decât mijloace exterioare pe care le utilizez în scopul de a 
răspândi prin ele Iubirea Mea Veritabilă, din inima Omenirii în 
lume, unde ea îşi exprimă în mod constant Puterea Sa însufleţitoare 
şi Creatoare, care înalţă şi cuprinde totul. 


16. Iubirea Mea nu ia în considerare personalităţile sau 
indivizii, aceştia nu sunt decât piesele pe care Eu le mişc pe tabla 
de şah a vieţii aşa cum este cel mai bine pentru a-Mi îndeplini 
Planul exprimarea ultimă şi completă a Ideii Mele Divine în 
Omenire. 

17. Eu pot să-Mi exprim Ideea doar în Omenire, aşa cum tu poţi 
să-ţi exprimi ideea ta de tine-însuţi, doar prin personalitatea ta 
omenească. 

18. în Omenire Eu trăiesc. Mă mişc şi am Fiinţa Mea. Ea este 
personalitatea şi corpul omenesc al Sinelui Meu nemuritor, aşa cum 
personalitatea ta şi corpul tău îţi servesc pentru a-ţi exprima fiinţa 
ta. 

19. Toate personalităţile individuale omeneşti împreună cu 
corpurile lor nu sunt decât celulele Corpului Meu, Omenirea. Şi 
astfel, aşa cum EU SUNT din tine a început acum să adapteze 
corpul tău pentru ca să te poţi exprima perfect prin Ideea Mea 
relativ la tine, adică Şinele tău Veritabil; tot la fel Eu adaptez 
treptat Omemrea pentru ca ea să poată exprima perfect Ideea Mea 
despre Mine-însumi. 

20. în măsura în care celulele individuale ale Corpului Meu, 
Omenirea, aşa cum sunt şi cele ale corpului tău omenesc, făcând 
parte din Viaţa mea, devin părţi Impersonale şi armonioase ale 
organelor pe care le formează, ele pot trăi o viaţă sfântă şi fericită. 
Dar dacă o singură celulă se opune sau acţionează contrar legii 
generale a organului său, funcţionarea armonioasă a acestui organ 
va deveni imposibilă, ceea ce în mod natural va afecta corpul întreg 
şi va rezulta în consecinţă boala sau indispoziţia. 

21. Fiecare celulă a unui organ este o parte integrantă a 
organului respectiv şi activitatea ei este necesară pentru 
funcţionarea perfectă a acestui organ şi pentru sănătatea perfectă a 
Corpului Meu. Dar dacă fiecare celulă nu cedează întreaga sa 
putere şi întreaga sa inteligenţă, care nu sunt decât atributele Vieţii 
pe care Eu le-am dat-o pentru funcţionarea perfectă a întregului 

Meu Corp, efectul va fi lipsa de armonie, cu toate efectele care 
urmează, - ca boala, suferinţa, păcatul, sclavia, sărăcia, 
neînţelegerea, dezintegrarea, sau moartea. 

22. La fel, dacă fiecare celulă în parte, nu cedează întreaga 
inteligenţă şi toate puterile cu care Eu am înzestrat-o, în scopul 
unic de a exprima şi de a păstra viaţa Corpului Meu, în sănătate 
perfectă, unicul rezultat nu poate fi decât dezorganizarea, 
distrugerea, revolta şi în final RĂZBOIUL, - războiul între diferite 
organe şi respectiv, celule ale lor, şi în consecinţă, o condiţie sau 
stare mai mult sau mai puţin haotică în întreg Corpul Meu. 

23. în Corpul Meu, constând din Omenire, aceasta ar însemna 
războiul între Naţiuni, care sunt Organele Corpului Meu. Şi aşa 
cum orice război nu este decât o stare de maladie acută sau de lipsă 
de armonie, şi aşa cum Viaţa Mea, care în Omenire se manifestă ca 
Iubire Impersonală, nu se poate exprima decât prin armonie, - tot 
la fel, în corpul fizic, această iubire este totdeauna pe cale de a 
utiliza, echilibra şi a prepara condiţiile pentru ca El să poată să se 
exprime astfel. 

24. Aceasta se realizează, fie eliminând gradat din diferite 
organe ale corpului toate celulele bolnave, slăbite sau ieşite din 
starea de funcţionare, sau dezvoltându-se în corpul fizic boala sub 
o formă primejdioasă. Aceasta, pentru a exclude rapid bilioane de 
celule, până când organul respectiv se purifică sau până când 
puterea sa de funcţionare se distruge complet. 

25. Cu alte cuvinte, viaţa şi activitatea reală a fiecărei celule şi a 
fiecărui organ, constă în a ceda viaţa sa individuală pentru ca 
întregul Meu Corp să poată Exista sau să se poată Exprima în 
armonie perfectă. Atunci când fiecare celulă şi fiecare organ nu 
acţionează decât aşa, şi se constituie într-un canal lipsit de egoism 
prin care Viaţa Mea Impersonală să poată izvorî, atunci Corpul 
Meu va deveni un Tot Perfect şi Armonios şi Ideea Mea poate 
atunci să-şi exprime pe pământ puterile şi posibilităţile sale Divine, 
aşa cum face în Regiunea Cerească a Eternului. 

26. Când îmi vei oferi fiinţa ta, în întregime, pentru ca Eu să 
pot răspândi prin tine Iubirea Mea Sfântă Impersonală, şi nu vei 
mai avea alt gând decât acela de exprimare perfectă a acestei Iubiri 
care este Viaţa Mea Reală, Eu voi fi atunci, prin tine, în stare de a 
însufleţi şi de a trezi treptat pe cei care te înconjoară la 
recunoaşterea Mea, a lui Christos dinăuntrul lor, pentru ca să-mi 
dea, ca şi tine, eul lor în întregime. Până când, în final, organul sau 
partea din Corpul Meu, Omenirea, din care tu şi ei faceţi parte, să 
dobândească o sănătate şi o armonie perfectă şi să coopereze pentru 
a atinge şi conserva sănătatea perfectă în tot Corpul Meu. 

27. Atunci când acest timp va veni, Forţa Mea Divină de Viaţă, 
sau Iubirea Mea Impersonală, se va răspândi şi se va manifesta în 
întreaga Omenirea, şi Ideea Mea se va exprima pe deplin pe 
pământ ca şi în Cer. Atunci, Pământul şi toate celelalte corpuri 
cereşti nu vor mai fi făcute din materia fizică grosieră din care ele 
par să fie făcute până atunci, ci ele se vor fi purifica şi curăţi în 
întregime de eu şi se vor înălţa din nou în locul de unde coborâseră, 
pentru că scopul creaţiei lor, cel de a produce organisme pentru 
manifestarea materială şi exprimarea omenească a Ideii Mele 
Divine va fi atins, şi pentru că nu vor mai fi necesare mijloacele de 
exprimare pământească sau materială, de atunci încolo. Eu voi crea 
şi Mă voi exprima doar prin Spiritul Esenţă, unicul mijloc necesar 
în Lumea Cerească a Vieţii Impersonale. 

CAPITOLUL XVII 

GĂSINDll JVIĂ 

1. Tu care ai studiat cu atenţie ce s-a spus aici şi care crezi că 
ai zărit o rază din lumina din Mine, dar care nu eşti încă sigur, 
apropie-te şi ascultă cu tot Sufletul tău ceea ce îţi voi spune acum. 

2. Fii liniştit! - şi să ŞTII, - EU SUNT, - DUMNEZEU. 

3. Dacă tu ai învăţat să „Fii liniştit”, dacă ai studiat şi ai 
meditat aăupra acestui „Eu” ca fiind Dumnezeu din tine, dacă tu 
eşti capabil să-l distingi de eul personal şi dacă eşti uneori conştient 
că pot ieşi, să spunem, din personalitatea ta şi să-ţi vezi fiinţa 
omenească aşa cum este ea; şi să-i vezi toate defectele demne de 
dispreţ şi slăbiciunile sale, egoismul său josnic, poftele şi pasiunile 
sale animalice, dorinţele sale copilăreşti, orgoliul său stupid ca şi 
vanităţile sale; 

4. Dacă tu poţi face toate acestea, şi dacă tu vezi aceste lucruri 
cu o viziune limpede, să ştii că în acele momente, tu eşti UNA cu 
Mine în conştiinţă, şi că Adevăratul tău Sine, Eu dinăuntrul tău, 
este cel care vede cu ochi Mei Impersonali Realitatea lucrurilor. 

5. în acele momente tu te eliberezi de personalitatea ta şi tu 
trăieşti în Conştiinţa Mea, pe care o poţi numi Coştiinţă Cosmică, 
Universală, Spirituală sau Impersonală, după cum vrei, pentru că tu 
n-ai putea vedea aceste lucruri în tine însuţi, decât cu ochi 
Impersonali, Ochii Mei. 

6. Mai mult, dacă ţi-ai revedea trecutul, ţi-ai aminti că adesea 
ai resimţit o forţă care te îndemna să faci anumite lucruri şi atunci 
când' le făceai pe unele prin supunere, obţineai rezultate 
remarcabile; iar când le respingeai pe altele, raţionând cu intelectul 
tău, pentru a săvârşi o faptă diferită de aceea indicată de Mine, nu 
obţineai ca rezultate decât eşecul, decepţia şi suferinţa. 


7. Această conştiinţă, sau forţă de nestăpânit nu era altcineva 
decât Şinele tău Veritabil, Eu din tine-însuţi, care în acele momente 
te îndruma, şi îţi spunea în mod clar ceea ce trebuia să faci. în acele 
momente, tu auzeai cu urechile tale Spirituale, cu Urechile Mele, şi 
când tu ascultai în mod Impersonal primeai în schimb succes şi 
satisfacţie, pe când dacă, în mod personal, tu credeai că ştii mai 
bine decât Mine ce trebuie să faci, nu rezultau în consecinţă decât 
înfrângeri, necazuri şi nenorociri. 

8. Şi încă, au fost momente în care ai simţit apropierea unor 
întâmplări sau a unor persoane invizibile, sau a vibraţiilor 
armonioase atunci când intrai în legătură cu alte persoane. 

9. Acesta era de fapt Eul tău veritabil , care simţea cu 
conştiinţa ta Spirituală, sau Impersonală, care, dacă tu ai şti măcar, 
este mereu de veghe pentru a te proteja, a te avertiza şi a te sfătui în 
tot ceea ce se referă la aceste lucruri, condiţii sau întâmplări 
materiale. 

10. Cea mai bună şi mai sigură cale de a Mă cunoaşte este 
atunci când Iubirea Altruistă îţi umple inima şi când încerci un 
impuls puternic să ajuţi pe cineva, să vindeci bolile celor care te 
înconjoară, să le alini suferinţele, să-i faci fericiţi, să le arăţi Calea 
Adevărată, - aceasta se întâmplă când Mă simţi în mod real în 
Tine, când îndepărtând în acest mod personalitatea, Eu folosesc 
astfel spiritul şi corpul tău în vederea scopului pentru care Eu le-am 
creat, şi anume ca mijloace de exprimare a naturii Mele Reale care 
este Iubirea Perfectă, Christos, sau Conştiinţa de Dumnezeu, 
Puterea vitalizatoare şi dătătoare de viaţă şi de mişcare, cea care 
însufleţeşte şi care vindecă, care se îngrijeşte de toate şi care 
coordonează totul în Univers. 

11. Toate acestea ţi-au fost făcute cunoscute pentru ca tu să poţi 
imprima ceea ce sunt EU, în corpul tău Spiritual, acel corp Perfect 
înăuntrul căruia trăiesc Eu, Cel care îţi vorbeşte permanent în toate 
întâmplările vieţii, da, în cele mai mici amănunte. 

12. Şi dacă tu ai vrea să te întorci la Mine, dacă ai vrea să 
observi şi să studiezi atent impresiile pe care le primeşti în fiecare 
clipă, şi să înveţi să le urmezi, şi în acest fel tu să speri în Mine, 
într-adevăr, Eu aş îndruma toţi paşii tăi, ţi-aş_ rezolva toate 
problemele; sarcina ta ar deveni uşoară şi tu ai fi condus prin 
câmpii înverzite de pe malurile apelor liniştite ale vieţii. 

13.0, Copilul Meu, dacă tu ai folosi în eforturi serioase, 
hotărâte şi dirijate înspre interiorul tău, pentru a Mă găsi, doar a 
zecea parte din timpul şi din energia pe care tu ai risipit-o pentru a 
căuta printre cojile goale ale cunoaşterii şi ale învăţăturilor 
omeneşti. 

14. Dacă tu Mi-ai dedica măcar o oră în fiecare zi, numai Mie, 
imaginându-ţi şi practicând prezenţa Mea în tine; 

15. Eu îţi promit nu numai că M-ai afla curând, foarte curând, 
dar şi că aceasta ar fi pentru tine o aşa sursă inepuizabilă de 
înţelepciune, de Forţă şi de Ajutor, încât mintea ta omenească nu ar 
fi acum în stare să o conceapă. 

16. Da, dacă tu M-ai căuta în felul acesta, acordându-Mi 
PRIMUL loc în viaţa ta, neodihnindu-te niciodată până când M-ai 
găsi, tu nu ai întârzia să fii conştient de Prezenţa Mea, de Vocea 
Mea Iubitoare care vorbeşte în mod constant din străfundul 
Sufletului tău. 

17. Dacă tu ai învăţa să intri într-o dulce Comuniune cu Mine, 
în mod gradat ai afla că trăieşti în Conştiinţa Mea, că în Tine 
trăieşte Cuvântul Meu, şi că tot ceea ce tu doreşti se va realiza în 
mod miraculous. 

18. Totuşi, îţi va fi dificil de a trăi continuu în Mine la început, 
pentru că Lumea, Materia şi Demonul sunt încă prezente în 
conştiinţa ta. Insă te vei obişnui treptat să foloseşti Ochii Mei 
Impersonali şi vei fi curând capabil să vezi realitatea lucrurilor, 
chiar realitatea acelora care par Puternicii Pământului, şi atunci vei 
realiza că trăieşti într-o lume nouă, admirabilă, populată cu fiinţe 
îngereşti care folosesc corpurile de Carne ale personalităţii lor 


omeneşti doar ca vehicule, ca instrumente sau veşminte (învelişuri) 
pentru a se adapta la condiţiile şi experienţele pe care le-au creat, în 
scopul de a putea dezvolta calităţile Sufletului necesare pentru 
exprimarea perfectă a Ideii Mele pe pământ. 

19. Atunci, nu vor mai fi umbre pentru ochii tăi, nu va mai fi 
rău şi în consecinţă, Demonul nu va mai exista; pentru că totul este 
Lumină şi Iubire, Libertate, Fericire şi Pace; dacă Mă vei vedea pe 
Mine în toate, în fiecare Fiinţă văzând un anumit Atribut al Meu, în 
fiecare lucru însufleţit, o anumită etapă a Mea; şi nu va trebui decât 
să laşi Iubirea Mea să-ţi lumineze inima, şi Ea îţi va arăta 
Semnificaţia Reală a tot ceea ce tu vei vedea. 

20. Şi atunci va veni Marea Cunoaştere: aceea de a fi găsit 
împărăţia Cerurilor; vei vedea că mergi prin această împărăţie; că 
ea este chiar şi aici pe pământ, că ea se manifestă peste tot în jurul 
tău; că tu ai trăit mereu în ea, dar nu ai ştiut acest lucru; 

21. Şi că în loc de a se afla în afară, într-un loc îndepărtat, 
oarecare, ea este înăuntrul tău; înăuntrul fiecărei fiinţe, că ea este în 
cel mai tainic şi intim loc din toate locurile manifestate. 

22. Cu alte cuvinte, tu vei afla ce este REALITATEA 
TUTUROR lucrurilor şi că orice aspect exterior al acestor lucruri, 
nu este decât umbra acestei Realităţi, creată de concepţiile false ale 
omului şi prin credinţa sa în separaţia sa de Mine. 

23. Şi când vei găsi împărăţia, îţi vei găsi în ea de asemenea şi 
locul tău, pentru că tu vei înţelege că eşti într-adevăr unul din 
Atributele Mele Divine; că întreaga ta activitate îţi fusese destinată 
încă de la început, şi că tot ceea ce va avea loc până atunci, nu este 
decât o pregătire şi o adaptare pentru această activitate. 

24. întregul tău Suflet va tresări de bucurie, pentru că după 
atâţia ani de incertitudine te vei întoarce, în sfârşit, în Căminul 
Meu, şi vei putea atunci să intri în Viaţa Mea Reală, Unul în 
conştiinţă cu Mine şi cu toate celelalte euri lucrând toate pentru a 
atinge exprimarea finală şi perfectă a Ideii Mele Divine pe Pământ. 

25. Tu, cel în care lectura celor spuse a evocat amintiri ale 
bucuriilor trecute şi al cărui Suflet a răspuns cu emoţie, nu lăsa 
deoparte aceste cuvinte fără a fi obţinut din ele tot ceea ce Eu vreau 
să-ţi spun. Fii liniştit! Ascultă Vocea Mea interioară şi cunoaşte 
gloriile care te aşteaptă - dacă tu eşti capabil să vezi cu Ochii 
Impersonali şi să înţelegi cu înţelegerea Impersonală. 

26. Dar, dacă această lectură îţi dă prima ta viziune a Realităţii 
Mele în tine, trezind, prin această realizare parţială a Mea şi a 
împărăţiei Mele, vibraţii elevate care te fac să cazi într-un extaz 
Spiritual temporar, hotărându-te să încerci ca să trăieşti mereu în 
Conştiinţa Mea şi să Mi te supui întotdeauna, - nu te descuraja 
dacă vei cădea în mod ruşinos atunci când se va prezenta o ocazie 
ce va veni să testeze sinceritatea forţei şi a hotărârii tale. 

27. Pentru că doar prin încercările şi prin căderile tale, 
străduindu-te, îţi poţi da seama în mod dureros de lipsa ta de forţă 
şi de aptitudine, abandonându-te şi având încredere în Mine pentru 
ca Eu să pot trezi în tine Conştiinţa Puterilor Mele Divine care 
speră permanent să se manifeste prin Tine. 

28. Aceste vibraţii fine nu înseamnă decât trezirea anumitor 
însuşiri ale Sufletului care se pun în acţiune ca şi facultăţile lor 
corespunzătoare şi care trebuie să se trezească înainte ca Eu să pot 
manifesta aceste Puteri. 

29. Şi în mod natural, când aceste însuşiri ale Sufletului se 
trezesc, ele pun în opoziţie activă pe celelalte, care până în prezent 
au avut un imperiu necontestat în natura ta, şi care trebuie să fie 
stăpânite şi folosite aşa cum se cuvine mai înainte ca aceste calităţi 
ale Sufletului să se poată exprima liber. 

30. Şi această opoziţie există doar pentru a întări, a proba şi a 
perfecţiona exprimarea acestor calităţi ale Sufletului, deoarece ele 
trebuie să fie capabile de a rezista oricărui atac venind dinafară mai 
înainte ca ele să poată manifesta pe deplin toate Puterile Mele 
Divine ce le dau impulsul dinăuntru. 

31. Dar să ştiţi că Eu manifest în tine aceste Puteri, nu mai 
repede decât poţi tu suporta şi pe măsura rezistenţei tale. 

32. Eroarea pe care o faci tu constă în a încerca să te dezvolţi 
tu-însuţi. 

33. Eu sunt Arborele Vieţii din interiorul tău. Viaţa Mea trebuie 
să dea, şi va da, impulsul pentru manifestare dar trebuie să faca 
aceasta printr-o dezvoltare gradată şi neîncetată. Tu nu poţi ajunge 
la un rezultat înainte ca să te fi dezvoltat suficient pentru a-1 atinge. 
Dar reaminteşte-ţi că Viaţa Mea este în mod constant pe cale de a 
dezvolta în tine perfecţiunea de frumuseţe, de forţă şi de sănătate 
care trebuie să se exprime corporal, aşa cum ea se exprimă acum în 
intimitatea Ta. 

34. Tu, care ai început să-ţi dai seama că EU SUNT înăuntrul 
tău, dar care nu ai învăţat încă să comunici cu Mine, ascultă şi 
învaţă acum. 

35. Tu ai învăţat să „Fii Liniştit” şi poate că ai simţit Prezenţa 
Mea înăuntrul tău. Dacă este aşa, ştiind că EU SUNT acolo, pune- 
Mi o întrebare. Apoi, după ce îmi vei adresa o rugăciune în tăcere 
cerându-Mi răspunsul, dar fără nelinişte, fără vreo preocupare sau 
interes personal, şi cu mintea deschisă aşteaptă cu încredere 
impresiile care vor veni. 

36. Dacă drept răspuns îţi va veni un gând pe care tu îl 
recunoşti ca fiind deja auzit sau citit undeva, îndepărtează-1 
imediat, spunând: Nu! Tată! - Tu, ce spui Tu? 

37. Se poate să vină alte gânduri de origine omenească, dar le 
vei recunoaşte ca atare şi vei refuza să le accepţi şi dacă tu vei 
persevera să Mi te adresezi, vei primi în final un răspuns şi tu îl vei 
simţi că este într-adevăr de la Mine. 

38. Aşa va fi, la început. Dar când vei învăţa să distingi Vocea 
Mea dintre toate celelalte voci, astfel încât să ajungi să înăbuşi 
complet interesul tău personal, atunci vei putea comunica în tăcere 
cu Mine când vei voi, fără intervenţia ideilor, credinţelor şi 
opiniilor altora, şi atunci vei putea să Mă întrebi indiferent ce, sau 

alţii vor putea să te întrebe şi oricare ar fi problema pentru care ei 
vor avea nevoie de ajutorul tău, în acel moment chiar, Eu voi aduce 
în mintea ta cuvintele pe care trebuie să le spui celorlalţi, făcând 
aceasta în tăcere, sau cu voce tare prin intermediul limbii tale. 

39. Prea Iubitul Meu, cel care Mi te-ai consacrat, şi care faci tot 
felul de eforturi pentru a intra în uniune cu Mine; tu, care ai putut 
să constaţi că orice sprijin sau protecţie a Lumii ţi-au fost retrase, 
tu, cel care eşti fără bani, fără prieteni, şi fără să ştii să te adresezi 
ca să ceri ajutor omenesc; 

40. Să ştii, Copilul Meu Binecuvântat, că eşti foarte aproape de 
Mine acum, şi dacă vei continua doar să trăieşti în Mine, lăsând 
Cuvântul Meu să rămână în tine şi să te îndrume, bazându-te pe 
Promisiunea Mea, având încredere absolută în ea, Eu îţi voi aduce 
foarte curând o Bucurie, Percepţie şi Pace încât cuvintele şi minţile 
omeneşti nu ar fi capabile să şi le imagineze. 

41. Pentru că tu te-ai supus Poruncilor Mele, pentru că ai avut 
încredere în Mine şi pentru că ai căutat în primul rând împărăţia 
Mea şi Dreptatea Mea, Eu îţi voi da şi toate celelate lucruri, pe 
deasupra, chiar acelea pe care Lumea nu ţi le-a dat. 

42. Dar tu, Dragul Meu Copil, cel care de asemenea te-ai 
consacrat Mie, dar care eşti încă ataşat de unele dintre obiceiurile 
Lumii, neputând să te detaşezi de ele şi să te încredinţezi în 
întregime Mie; 

43. Tu, cel căruia Eu i-am adus insuccesul, incertitudinea şi 
chiar sărăcia, în scopul de a învăţa valoarea reală a lucrurilor din 
această lume, instabilitatea lor, neputinţa lor de a aduce fericire, 
slaba lor legătură cu Viaţa Mea Reală; 

44. Tu, drag copil, care nu poţi încă să înţelegi, şi a cărui inimă 
se umple de nelinişte şi de teamă, pentru că tu nu vezi de unde va 
veni pâinea de mâine, unde vei găsi bani pentru chiria de 
săptămâna următoare, sau cum te vei achita de o datorie scadentă;î 

45. Ascultă, încă o dată. Cuvintele Mele care ţi-au fost date de 
mult în Predica de pe Munte: 

46. „Iată de ce Eu vă spun, nu vă faceţi deloc griji pentru viaţa 
voastră, nici pentru locul unde veţi găsi de mâncare sau de băut; 
sau pentru corpul vostru, sau pentru locul unde veţi găsi cu ce să vă 
îmbrăcaţi. 

47. Oare viaţa voastră nu înseamnă mai mult decât hrana, iar 
corpul mai mult decât veşmântul? 

48. Priviţi păsările cerului: ele nu seamănă, nici nu seceră, ele 
nu au nici cramă şi nici hambar; şi totuşi Tatăl Ceresc le hrăneşte. 
Oare voi nu sunteţi mai presus decât ele? 

49. Cine dintre voi, neliniştindu-se de statura sa îşi poate 
adăuga măcar un cot la înălţime? 

50. Şi pentru ce vă neliniştiţi voi în legătură cu veşmintele 
voastre? 

51. Priviţi crinii de pe câmp cum cresc; ei nici nu torc, nici nu 
ţes; totuşi, Eu vă spun că Solomon în toată slava sa nu a fost 
niciodată îmbrăcat ca vreunul dintre ei. 

52. Ori, dacă Dumnezeu are grijă să înveşmânteze astfel o 
plantă care astăzi este pe câmp, şi care mâine poate fi aruncată în 
cuptor, nu va avea El grijă cu mult mai mult de veşmintele voastre, 
oameni puţin credincioşi ce sunteţi? 

53. Deci, nu vă mai întrebaţi: Ce vom mânca noi, ce vom bea, 
sau cu ce ne vom îmbrăca? 

54. Naţiunile lumii caută toate aceste lucruri; dar Tatăl vostru 
Ceresc ştie că aveţi nevoie de ele. 

55. Căutaţi mai întâi împărăţia lui Dumnezeu şi Justiţia Sa, şi 
restul vi se va da pe de-asupra. 

56. Deci, să nu vă îngrijoraţi, deloc, pentru ziua de mâine 
pentru că ea însăşi se va îngriji de aceasta. 

57. Fiecărei zile îi este suficientă grija ei.” 

58. îţi mai trebuie încă alte Porunci sau Făgăduinţe mai clare 
decât acestea? - Tu, cel care Mi te-ai consacrat şi care te numeşti 
Discipolul Meu; 

59. Ascultă-Mă! Nu ţi-am adus întotdeauna tot Ceea ce ţi-a fost 
necesar? A existat măcar o clipă în care tu te-ai aflat în nevoie şi în 
care Eu să nu te fi ajutat pe loc? S-a întâmplat vreodată ca totul să 
ţi se pară întunecat şi Eu să nu-ţi aduc Lumina? 

60. Ai putea tu, cu ceea ce ştii acum, să-ţi revezi viaţa trecută şi 
să afirmi că ţi-ai fi orânduit-o mai bine? Ai schimba tu înţelegerea 
ta Spirituală pentru bunurile materiale ale oricăruia dintre cei pe 
care îi cunoşti? Nu am făcut Eu toate acestea în ciuda faptului că tu 
te-ai revoltat, refuzând mereu să Mă asculţi? 

61. Ah! Copiii Mei, dacă aţi putea voi să înţelegeţi că bogăţia, 
căminul, hainele, hrana şi dobândirea tuturor acestora nu sunt decât 
secundare şi nu au nimic în comun cu Viaţa voastră reală, şi că voi 
le faceţi reale, prin aceea că vi Ie imaginaţi aşa, acordându-le atâta 
importanţă, în timp ce pe Mine mă lăsaţi de-o parte? 

62. Şi dacă Eu trebuie să te lipsesc de lucrurile Lumii pentru ca 
tu să poţi învăţa Adevărul, - şi anume că EU SUNT lucrul unic şi 
important în Viaţă, că Eu trebuie să fiu PRIMUL, dacă într-adevăr 
Mă iubeşti; - EU permit acest lucru pentru ca tu să obţii Fericirea 
şi Prosperitatea reale şi durabile, aşa cum face doctorul veritabil 
care, pentru ca bolnavul să-şi recapete sănătatea, elimină în primul 
rând cauza bolii acestuia. 

63. Şi aceasta te priveşte şi pe tine, Copilul Meu, care ţi-ai 
pierdut sănătatea, curajul şi întreaga stăpânire de sine şi care după 
ani penibili de căutări obositoare pe la doctori şi prin remedii 
pământeşti a modalităţii de recăpătare a Vieţii (vitalităţii) pe care ai 
pierdut-o, respectând fidel toate instrucţiunile şi sfaturile care ţi s- 
au dat, - tu ai venit în fine la Mine în mod interior, cu o slabă 
speranţă că poate Eu aş putea să te ajut. 

64. Să ştii, Micul Meu Copil, că tu, la fel, trebuie să vii în supus 
în întregime Mie, cel care sunt Unu şi Unicul Doctor care te poate 

vindeca, pentru că EU SUNT Viaţa Atotputernică din tine; EU 
SUNT Sănătatea, Forţa, Vitalitatea ta. Si până când nu MĂ vei 
putea simţi înăuntrul tău, şi să ştii că EU SUNT toate acestea 
pentru tine, tu nu vei avea o Sănătate reală şi durabilă. 

65. Şi acum. Copil al Meu, apropie-tea şi mai mult de Mine, 
pentru că EU îţi voi spune acum mijlocul de a obţine toate aceste 
lucruri: Sănătate, Fericire, Prosperitate, Unire şi Pace. 

66. în cuvintele care urmează este ascuns Marele Secret. 

67. Binecuvântat este cel care îl găseşte! 

68. Fii Liniştit! şi SĂ ŞTII, - EU SUNT, - DUMNEZEU. 

69. SĂ ŞTII că EU SUNT în tine , SĂ ŞTII că EU SUNT 
VIAŢA ta, SĂ ŞTII că întreaga înţelepciune, întreaga Iubire şi 
întreaga Putere sunt în această Viaţă, care se manifestă liber în 
toată fiinţa ta ACUM. 

70. EU SUNT Viaţa, EU SUNT INTELIGENŢA şi EU SUNT 
PUTEREA din orice Substanţă, - din celulele corpului tău, din 
celulele întregii lumi materiale, fie ea este minerală, vegetală sau 
animală; din foc, din apă şi din aer; din Soare, din Lună şi din 
ceilalţi Aştri; EU SUNT aceasta în tine şi în ei. Conştiinţa lor este 
Una cu Conştiinţa ta şi TOTUL este Conştiinţa Mea. Prin 
Conştiinţa Mea în ei, Tot ceea ce ei au sau sunt este al tău; - tu nu 
ai decât să le ceri. 

71. Vorbeşte-le în Numele Meu. 

72. Vorbeşte Conştiinţei Unităţii tale cu Mine. 

73. Vorbeşte Conştiinţei Puterii Mele din tine şi a Inteligenţei 
Mele din ei. 

74. Vorbeşte - ORDONĂ ceea ce TU VREI acestei Conştiinţe, 
- şi Universul se va grăbi să ţi se supună. 

75. RIDICĂ-TE! O, aspirant la unificarea cu Mine! Acceptă 
acum Moştenirea ta Divină! Deschide-ţi în întregime Sufletul, 
spiritul, corpul şi respiră Suflul Meu de Viaţă! 

76. SĂ ŞTII că Eu sunt cel ce te umplu până la revărsare cu 
PUTEREA MEA Divină, astfel încât fiecare fibră, fiecare nerv, 
fiecare celulă, şi fiecare atom din fiinţa ta este acum conştient 
ÎNSUFLEŢIT de Mine, trăind cu Sănătatea Mea, cu Forţa Mea, cu 
Inteligenţa Mea şi cu FIINŢA Mea! 

77. Pentru că EU SUNT în interiorul tău. Noi nu suntem 
separaţi. Nu am putea fi separaţi. Pentru că EU SUNT Şinele tău 
ADEVARAT, Viaţa ta ADEVĂRATĂ, şi EU Mă manifest pe 
MINE-ÎNSUMI şi TOATE PUTERILE MELE în tine, ACUM. 

78. TREZEŞTE-TE! Ridică-te şi afirmă-ţi Suveranitatea ta! 
CUNOAŞTE-te pe TINE-însuţi; CUNOAŞTE-ţi PUTERILE! SĂ 
ŞTII că tot ceea ce am Eu, este al tău, că VIAŢA Mea 
Atotputernică curge prin tine, şi că tu poţi să O iei şi să faci cu Ea 
ceea ce tu VREI; astfel că Ea îţi va da Sănătate, Putere, 
Prosperitate, Unificare, Fericire şi Pace, - oricare ar fi lucrul pe 
care tu îl vei voi de la Mine! 

79. Imaginează-ţi toate acestea, să le GÂNDEŞTI! Să le ŞTII! 

80. Şi apoi, cu toată Certitudinea naturii tale. Rosteşte 
CUVÂNTUL Creator! Şi tu nu îl vei pronunţa în zadar. 

81. Dar să ştii, Copilul Meu Preaiubit, că aceasta nu va putea să 
se întâmple decât atunci când vei veni la Mine într-o supunere 
totală şi completă; numai atunci când tu te vei abandona Mie şi 
când îmi vei oferi substanţa ta, activităţile tale şi viaţa ta, punându- 
le sub Protecţia Mea, lăsându-Mi Mie întreaga grijă şi 
responsabilitate, odihnindu-te, şi încredinţându-te pe deplin Mie. 

82. Când tu vei fi făcut acestea. Cuvintele pe care Eu ţi le-am 
spus vor pune în acţiune Puterile Mele Divine, care sunt latente în 
Sufletul tău şi tu vei fi conştient că există în tine o FORŢĂ 
Puternică şi care potrivit gradului în care tu trăieşti în Mine şi laşi 
Cuvintele Mele să trăiască în tine, te va elibera complet din lumea 
ta de Vise, te va însufleţi în spirit, va înlătura obstacolele din 
drumul tău, îţi va procura toate lucrurile pe care le doreşti şi va 
îndepărta de tine durerea şi suferinţa pentru totdeauna. Atunci nu 

vor mai fi îndoieli, nici întrebări, pentru că tu VEI ŞTI că Eu, 
Dumnezeu, Adevăratul tău Sine, se va îngriji de tine întotdeauna; 
pentru că Eu îţi voi arăta tot ce trebuie să faci; pentru că tu vei afla 
că Tu şi cu Mine suntem Unul. 

CAPITOLUL XVIII 


UNIFICAREA 


1. Tu, cel care doreşti într-adevăr să Mi te dăruieşti Mie şi care 
eşti dispus să-Mi consacri toată Viaţa ta, renunţând la toate ideile 
tale, la toate speranţele tale personale, pentru ca Eu să pot exprima 
în mod liber şi complet Ideea Mea Impersonală prin tine, ascultă cu 
atenţie Cuvintele Mele. 

2. Eu te-am condus prin toate experienţele tale de viaţă în mod 
precis până în acest moment. Dacă acum tu eşti în mod real pregătit 
şi dispus să Mă serveşti, dacă tu ai învăţat că tu, de la tine-însuţi, 
nu poţi cunoaşte sau face nimic, şi că EU SUNT, şi ceea ce tu 
numeşti inteligenţa ta, forţa ta şi substanţa ta sunt în realitate ale 
Mele şi că Eu sunt cel care îţi dirijează toate gândurile tale, cel care 
te determină şi te susţine să faci tot ceea ce faci tu, atunci tu vei 
putea înţelege semnificaţia Cuvintelor Mele şi vei fi întru totul 
pregătit să li te supui. 

3. în trecut Eu ţi-am oferit experienţele care trebuiau să te 
înveţe în mod precis aceste lucruri. Dar acum, dacă eşti pregătit şi 
serios, tu vei lucra în mod conştient cu Mine, aşteptând cu bucurie, 
dar şi cu calm, fiecare nouă experienţă, ştiind bine că fiecare dintre 
ele conţine exprimări minunate ale Semnificaţiei Mele, pe care Eu 
ţi le voi lămuri, şi care te vor aduce de fiecare dată la o unire mai 
armonioasă şi mai intimă cu Mine. 

4. Astfel că toate experienţele ce vor veni vor fi binecuvântări, 
în loc de a fi încercări sau efecte karmice ale faptelor trecute; 
pentru că în fiecare din ele Eu îţi voi dezvălui imagini glorioase ale 
Realităţii Mele - ale Sinelui tău, Adevărat şi Minunat; până când 
nu te vei mai simţi dispus să urmezi nici una dintre dorinţele tale 
dinainte, ci vei căuta să cunoşti Dorinţele Mele, lucrând doar pentru 
a-M plăcea. 


5. Aceasta se va manifesta prin multe modalităţi noi. în munca 
ta, oricare ar fi ea, tu nu te vei mai preocupa de genul de activitate, 
ci vei face ceea ce ţi se prezintă la un moment dat, ştiind bine că 
este exact ceea ce Eu îţi cer, căutând doar să îmi placi prin partea ta 
Impersonală în sarcina respectivă, ceea ce Mă va determina să 
îndeplinesc cu promptitudine Voinţa Mea. 

6. Chiar şi în activităţile tale, vei realiza că EU SUNT prezent. 
De fapt, Eu sunt Cel Care te îndrumă în acestea, indiferent de 
natura lor; nu pentru ca prin ele să fi devenit norocosul, 
nenorocosul sau traficantul vulgar care ai putea fi, nici pentru ca tu 
să aduni bogăţii pentru urmaşii tăi sau să le pierzi pe cele ce le-ai 
strâns, sau pentru ca tu să nu obţii nici una; nu, ci pentru ca prin 
succes sau insucces, lipsa ambiţiei sau a vreunei îndemânări 
speciale, Eu să pot trezi inima ta la a Mă percepe, pe Mine, acel 
Unu Impersonal, care se află înăuntrul tău, de unde El inspiră şi 
conduce tot ceea ce tu faci, aşteptând ca tu să participi în mod 
conştient la veritabilul Succes şi să accepţi Bogăţiile reale pe care 
Eu le păstrez pentru tine. 

7. Atunci tu vei înţelege că activităţile tale, munca ta sau 
poziţia ta în această viaţă nu sunt decât incidente, adică, mijloace 
materiale pe care Eu le aleg şi le utilizez pentru a te face să treci 
prin anumite experienţe, care Eu ştiu că sunt cele mai potrivite 
pentru a te conduce la această percepţie; şi în acelaşi timp pentru a 
da viaţă în tine anumitor calităţi sufleteşti care acum nu se exprimă 
decât imperfect. 

8. Dacă ai putea să Mă cunoşti şi să-ţi dai seama că Eu trăiesc 
astfel în inima ta şi că Eu te însoţesc în biroul tău, în magazinul tău 
sau în munca ta, oricare ar fi ea, şi dacă tu Mi-ai permite să-ţi 
conduc afacerile şi toate faptele, cu adevărat. Eu îţi repet, dacă tu ai 
putea face aceasta, tu deveni conştient imediat de o nouă Putere în 
tine, o Putere care ar izvorî din tine într-o simpatie dulce şi 
delicată, •o reală fraternitate, asemenea unui ajutor iubitor pentru 
toţi cei care ar intra în contact cu tine, inspirându-le principii mai 
înalte în afacerile şi în viaţa lor, creând în ei, astfel, o dorinţă de a 

răspândi o influenţă asemănătoare în anturajul lor; o Putere care ar 
atrage la tine activităţi, bogăţii şi prieteni, şi o abundenţă de tot ce 
ai tu nevoie ; o Putere care te-ar pune în legătură cu regiunile cele 
mai înalte ale gândirii, care te-ar aduce în starea de a vedea în mod 
clar şi de a manifesta în mod conştient toate Puterile Mele şi 
Atributele Mele Impersonale în orice moment al vieţii tale. 

9. Şi tu nu vei mai simţi nevoia de a merge la Templu sau la 
reuniuni religioase indiferent de genul lor şi nici măcar de a citi 
învăţăturile Revelaţiilor Mele, pentru a Mă găsi şi a Mă adora. 

10. în loc de aceasta, tu te vei întoarce înăuntrul tău, acolo 
unde Mă vei găsi oricând, şi bucuria comunicării cu Mine de a Mă 
servi şi de a Mă adora astfel , va fi în aşa fel încât tu nu te vei mai 
preocupa de altceva decât de a asculta şi a te supune vocii Mele, şi 
a resimţi fervoarea şi emoţia pe care Iubirea Mea Tandră ţi-o va 
produce pe măsură ce aceasta te va cuprinde şi te va învălui 
pregătindu-ţi drumul şi îmbunătăţindu-ţi condiţiile de viaţă, oriunde 
ai fi şi oricare ar fi ocupaţia ta. 

11. în ceea ce te priveşte, Eu te voi face să exerciţi o mai mare 
influenţă în comunitatea în care Eu te voi trimite, atrăgând toţi 
oamenii la Mine pentru ca ei să primească Binefacerile Mele prin 
tine, pentru că atunci tu vei fi capabil să îţi subordonezi 
personalitatea ta impersonalităţii Mele Sfinte, şi aceasta în aşa fel 
încât ei te vor uita pe tine şi Mă vor vedea doar pe Mine, astfel 
încât ei să simtă însufleţirea Prezenţei Mele în inima lor, înaintând 
astfel, purtând o Lumină nouă în privirile lor şi simţindu-se animaţi 
de un nou scop în vieţile lor. 

12. Eu voi locui mai ales în căminele voastre. Prin cei care vă 
sunt cei mai apropiaţi, Eu vă voi învăţa multe lucruri admirabile 
atunci când veţi putea înţelege, cu toate că până în acel moment voi 
vă veţi revolta cu înverşunare împotriva adevărului lor. Prin soţ sau 
soţie, prin copil sau frate, prin soră sau tată. Eu voi putea să dezvolt 
în tine aceste mari calităţi - răbdarea, blândeţea, prudenţa în 
vorbire, bunătatea dezinteresată, altruismul veritabil şi o inimă 

înţelegătoare; pentru că Eu te voi determina să vezi că EU SUNT în 
adâncul inimilor lor aşa cum EU SUNT şi în inima ta. 

13. Tu va trebui atunci să fii în stare să apreciezi aceasta şi să o 
foloseşti ca atare. Şi când vei înţelege în mod real acest mare 
adevăr, vei fi capabil să Mă vezi în fratele tău, în soţia ta, în tatăl 
tău, sau în copilul tău, apelând la tine cu ochii plini de iubire şi 
îndureraţi, chiar atunci când conduşi de mânie ei ţi s-ar adresa în 
mod egoist şi impulsiv. în loc de a-i acuza, pentru aparentele lor 
greşeli, tu te vei retrage, în interior, în Mine, acel Unu Impersonal, 

Care va spune prin tine cuvinte blânde exprimând bunătate 
dezinteresată, care va îmblânzi imediat inima celuilalt şi vă veţi 
împăca, apropiindu-vă mai mult unul de altul decât până atunci. 

Pentru că Eu, Adevăratul Eu, din inima fiecăruia SUNT Unul şi 
răspund mereu ceha care Mi se adresează astfel. 

14. Da, dacă ai putea şti că cea mai înaltă şcoală şi cel mai mare 

maestru sunt în propriul tău cămin, lângă vatră. Multe, multe 
lucruri le sunt rezervate acelora care sunt conştienţi de aceasta şi 
îmi permit Mie, Unicul Impersonal care locuieşte înăuntru, să le 
dau aceste învăţăminte. Pentru că Eu, nu numai că îţi voi spune 
multe lucruri prin gura celor de lângă tine, dar voi transmite 
învăţăturile Mele celorlalţi în mod asemănător prin tine, - cu 
această diferenţă, totuşi: - dacă tu eşti conştient de prezenţa Mea şi 
te încredinţezi Mie şi înţelepciunii Mele în mod Impersonal, atunci 
îmi vei permite Mie să inspir cuvintele tale şi să îţi conduc faptele, 
şi nu te vei preocupa de efectul pe care ele îl vor produce asupra 
celorlalţi sau asupra ta, încredinţându-Mi Mie întreaga i 

responsabilitate. 

15. Atunci când tu vei putea proceda în acest fel, schimbarea 
care se produce atât în personalitatea ta, cât şi în cea a fiinţelor 
dragi ţie te va uimi - până într-atât încât să devii capabil să Mă vezi 
pe Mine, propriul tău Sine Impersonal, iradiind în privirile lor 

16. Atunci când vei putea să Mă vezi astfel, atunci Cerurile se 
vor deschide pentru tine, şi nu vei mai vedea defecte în fratele tău, 
nu vei mai percepe lipsa armoniei în jurul tău, nici nu vei mai 

resimţi impresii de duritate venind din partea indiferent cui dintre 
semenii tăi. Pentru că tu vei şti că Eu, Acel Unu Impersonal, 
dinăuntrul celuilalt, SUNT sursa întregii perfecţiuni, întregii 
armonii, întregii bunătăţi dezinteresate şi că Eu aştept doar ca 
personalitatea umană să o recunoască, încât ea să se dizolve şi să 
lase Lumina Mea să ardă şi să strălucească în toată gloria Ideii 
Mele Divine. 

17. Atunci tu vei vedea că toate condiţiile în care Eu te plasez 
sunt locuri pe care Eu le-am ales şi exact acelea în care tu poţi să 
Mă serveşti, că în toate locurile şi în toate condiţiile este mult, 
foarte mult de făcut. Acolo unde personalitatea are cel mai mult de 
obiectat este de fapt locul în care Prezenţa Mea Vie este cea mai 
necesară. 

18. Atunci când va veni trezirea, indiferent unde vei fi tu atunci, 
sau care îţi va fi pregătirea, - în comerţ, în profesiunile liberale, în 
munca manuală, în biserică sau locurile decăzute, - acolo va fi, 
poate cea mai bună oportunitate pentru a Mă servi, pentru că tu vei 
cunoaşte felul lor de a fi şi obiceiurile. Pentru că celelalte euri ale 
Mele şi ale Tale, cum ar putea să se trezească la cunoaşterea 
Prezenţei Mele ce există înăuntrul lor, fără influenţa însufleţitoare 
care trebuie să vină mai întâi din afară? Tu, cel care ai primit, 
trebuie să dai. Tu care ai fost trezit, trebuie să trezeşti pe ceilalţi. 
Tu trebuie să aduci în aceste afaceri, în aceste profesiuni, în această 
muncă, în aceste locuri degradate, Prezenţa Mea Vie; tu trebuie să 
deschizi porţile inimilor întristate şi bolnave şi să laşi Lumina Mea 
şi Iubirea Mea Salvatoare să se răspândească. Tu trebuie să procuri 
plămada care va face să dospească aluatul. Şi dacă aceste condiţii 
trebuie ameliorate, tu Copilul Meu, care eşti treaz, trebuie să aduci 
Copiilor Mei rătăciţi şi neştiutori inspiraţia Mea, Binefacerile Mele 
şi Forţa Mea, pentru ca ei să poată să se înalţe şi să arunce departe 
de ei influenţa obiceiurilor lumii, să plece urechea la Vocea Mea 
Interioară pentru ca de atunci încolo să poată să devină stăpâni ai 
condiţiilor care îi înconjoară şi nu să fie sclavi. In viaţă, nici o 
condiţie nu poate fi dominată prin îndepărtarea de ea. Graţia Divină 
este necesară şi trebuie să fie acordată, însă doar cel care a sondat 

profunzimile şi a urcat pe culmile experienţei omeneşti poate să o 
acorde luându-M5 ca îndrumător şi Interpret. 

19. Tu, cel care citeşti şi al cărui Suflet înţelege, tu eşti 
preafericit şi misiunea ta este trasată în faţa ta. 

20. Dar tu, cel care eziţi încă, în timp ce personalitatea ta 
tremură de spaimă atunci când Lumina pătrunde în intelectul tău 
confuz, - tu de asemenea te vei bucura în curând de Binefacerile 
Mele, fiindcă Eu te pregătesc rapid pentru Bucuria care te aşteaptă. 

21. Dar pentru fiecare dintre voi, pentru tine, cel care înţelegi 
sau pentru tine, cel care te temi, să ştii că şi acum, chiar. Eu îmi 
manifest Voinţa Mea prin tine şi va veni cu siguranţă timpul în care 
tu nu vei mai cunoaşte nici o altă Voinţă decât a Mea, şi în care 
toate dorinţele tale se vor realiza, moment în care te vei trezi 
complet din Visul tău de Separare, şi când Mă vei recunoaşte ca pe 
Adevăratul şi Unicul tău Sine. 

22. Dar nu se va întâmpla aceasta până când tu nu te vei 
abandona atât pe tine însuţi cât şi ceea ce tu deţii, în întregime. 
Mie, şi până când nu va mai rămâne nimic din personalitatea ta 
omenească care să atragă de la altele cel mai mic gând sau 
sentiment de nearmonie, prin vreo faptă sau vreun cuvânt ce îţi 
aparţin. 

23. Tu vei fi atunci într-o stare continuă de fericire. Oriunde vei 
fi. Lumina Mea va străluci şi Iubirea Mea va iradia în jurul tău, 
creând Pacea, înţelegerea şi Unitatea. Şi faptul cel mare se va 
produce, nu atât mare, cât natural, atunci când tu vei înţelege la un 
moment dat că toţi cei care te înconjoară sunt mai buni şi mai 
fericiţi ca urmare a apariţiei tale în viaţa lor. 

24. Pentru că EU SUNT din ei, deşi aflat încă în corp, a găsit 
sau a văzut în tine un mijloc sau o cale de exprimare cu adevărat 
Impersonală, şi deci presimte, deşi aceasta se realizează în mod 
inconştient prin intermediul personalităţii, Gloria şi Sfinţenia Vieţii 
Mele Impersonale. 





CUPRINS 


OMAGIU 

Celui care poate fi numit Dumnezeu, 

Iubire sau Adevăr, Pace sau Fericire, 

Tată sau Creator, şi care totuşi 

nu poate fi numit în vreun fel, cu adevărat. 

Celui care nu poate fi descris. 

Celui care face ca Totul să fie posibil 
şi care face ca totul să fie Iluzie, 
pentru că El singur există. 

Celui care ESTE. 

♦ 

Exprimându-mi recunoştinţa faţă de AUTOR, mulţumesc 
tuturor celor care prin gând, cuvânt sau faptă au contribuit la 
apariţia acestei lucrări. 

Viaţa Impersonală este scrisă de un autor care a dorit să rămână 
necunoscut, prin aceasta sugerând că mesajul transmis prin 
această carte, inspirat de Şinele său, se adresează în mod 
impersonal oricui este dispus să renunţe la iluzia personalităţii 
sale separate, pentru a se identifica cu esenţa noastră comună. 

Răspunsul la întrebări privind semnificaţia existenţei, conştiinţei, 
inteligenţei, voinţei, gândirii şi creaţiei, cuvântului, noţiunilor de 
bine şi rău, modul în care poţi avea acces la cunoaştere, sau 
cheia cu care poţi deschide poarta prin care intri în interiorul 
fiinţei tale reale, va fi primit de cel hotărât să îl caute. 

Cea mai vagă percepţie a naturii sale reale, îl situează, în mod 
necesar, pe un drum care îl va conduce spre el însuşi. Este 
drumul fiecăruia şi al tuturor. Este drumul Vieţii Impersonale. 

Elena Liliana Popescu 

































